cyanic-selkie/wikianc huggingface dataset:
ߟߊ߬ߖߌ߬ ߖߌ߯ߓߊ߫ ߞߓߊ߬
ߟߊ߰ߖߌ߬ ߖߌ߯ߓߊ߫ ߞߊ߬ߓߊ߫ ߣߌ߫ ߟߐ߲ߞߏߕߌ߯ ߛߟߏ߬ߡߣߊ߬ ߞߊ߲ߕߍ߫ ߕߍ
ߒ߬ߓߊ߬ ߟߐ߲ߞߏߕߌ߯ ߛߟߏ߬ߡߣߊ߬ ߣߴߊ߬ ߕߋߙߌߞߍ ߕߍ ߟߊߒߠߦߊ߫ ߞߋߟߋ߲ ߏ߬ ߟߋ ߞߏߛߐ߲߬߸ ߛߌ߲ߘߌߓߊ߮ ߞߵߊ߬ ߞߊ߲߫ ߕߏ߫ ߞߏ߫: (( ߣߌ߫ ߒ ߛߊ߬ ߘߊ߫ ߟߏ߲ ߡߍ߲ ߸ ߊߟߎ߫ ߦߴߊ߬ ߕߏ߫ ߟߊ߰ߖߌ߬ ߖߌ߯ߓߊ߫ ߞߓߊ߬ ߦߋ߫ ߒ ߖߏ߲߫ ߸ ߟߐ߲ߞߏߕߌ߯ ߘߙߌߛߊ߬ ߞߊ߬ߓߊ ߦߋ߫ ߘߎ߬ߥߊ߬ߥߎ ߞߍ߫ ߒ ߛߎ߭ ߞߎ߲߬ߘߐ߫ ))، ߛߌ߲ߘߌߓߊ߮ ߟߊ߫ ߛߙߊ߬ߒ߬ߞߊ߲߬ߠߊ ߏ߬ ߞߍ߫ ߘߊ߫ ߟߋ߬ ߊ߬ ߢߊ ߡߊ߬ ߕߋߙߎ߫.ߣߌ߫ ߡߐ߰ ߘߴߊ߬ ߛߐ߬ߘߐ߲߬ ߞߵߊ߬ ߟߊߓߐ߫ ߞߎߡߊ߫ ߝߍ߬ ߸ ߘߌ߯ߣߊ ߞߊ߬ߣߌ߲ ߠߋ߬ ߞߊ߬ ߟߊ߰ߖߌ߬ ߖߌ߯ߓߊ߫ ߞߊ߬ߓߊ߫ ߟߐ߬ ߘߌ߬ߢߍ߬ ߟߴߊ߬ ߟߊ߫ (ߒߞߏ ߢߊߢߌߣߌ߲ ߣߴߊ߬ ߟߊߦߙߌߥߊ ߘߍ߭) ߞߊ߲ߕߌ߯ߦߊ ߟߐߘߎ߮ ߘߐ߫߸ ߊ߬ߟߋ ߡߍ߲ ߝߟߐ߫ ߟߊߛߌ߰ ߘߴߏ ߞߎ߲߬ߠߊ߫.
ߞߊ߲ߞߊ߲߫ ߖߊ߯ߓߘߊ߫ ߗ߭ߎ߳ߟߌߦߎ߳ߛ ߢߙߋߙߋ߫
ߘߐ߬ߝߐ
ߊ߬ߟߋ ߟߋ߬ ߖߌ߬ߣߍ߫ ߖߊ߯ߓߘߊ ߞߏߟߊߛߌ߯ߘߊ ߓߍ߯ ߘߐ߫ ߓߏ߲߬ߓߊ ߝߌߟߊߣߊ߲ ߘߌ߫.
ߟߊ߬ߖߌ߬ ߖߌ߯ߓߊ߫ ߞߓߊ߬
ߊ߬ ߟߊ߫ ߛߊ߬ߦߊ
ߦߌߟߡߊ:ߘߐ߬ߝߐ ߦߌߟߡߊ:ߟߊ߬ߖߌ߬ ߖߌ߯ߓߊ߫ ߞߓߊ߬
ߞߊ߲ߞߊ߲߫ ߖߊ߯ߓߘߊ߫ ߗ߭ߎ߳ߟߌߦߎ߳ߛ ߢߙߋߙߋ߫
ߛߌ߲߬ߝߏ߲߬ߧߊ߬ߟߌ
ߖߊ߯ߓߘߊ ߛߏ߯ߙߏߣߍ߲߫ ߟߐ߲ߘߊ ߣߊ߯ߣߌ߲߫ ߣߌ߫ ߞߊ߬ߙߊ߲߬ߕߊ ߛߊ߲ߘߐߕߊ ߣߌ߫ ߛߟߊߕߌ߯ߓߦߊ ߢߍߥߟߊ ߟߎ߬ ߟߊ߫:
ߢߌ߲߬ ߠߎ߬ ߝߣߊ߫ ߡߊߝߟߍ߫
ߖߊ߯ߓߘߊ ߟߎ߫ ߘߏ߲߬ߘߊ
ߖߌ߬ߣߍ߫ ߘߏ߲߬ߘߊ ߦߌߟߡߊ:ߟߐ߲ߞߏ ߦߌߟߡߊ:ߟߐ߲ߞߏߘߐߦߊ ߦߌߟߡߊ:ߟߊ߬ߞߟߏ߬ߞߟߏ߬ߟߌ ߦߌߟߡߊ:ߖߊ߯ߓߘߊ ߟߎ߬ ߦߌߟߡߊ:ߞߊ߲ߞߊ߲߫ ߦߌߟߡߊ:ߖߌ߬ߣߍ߫ ߘߏ߲߬ߘߊ
ߝߌߣߊߓߊ߯ߟߐ߲
ߝߌߣߊ ߟߎ߬ ߟߊ߫ ߓߊ߰ߦߊ ߟߐ߲ߞߏ߫ ߞߊߙߊ߲.
ߢߍߟߞߊߟߐ߲
ߘߎ߰ߘߐ߬ߛߓߍ ߓߏߟߏ߲ ߡߍ߲ ߦߋ߫ ߢߍ ߟߊ߫ ߞߏ ߟߎ߫ ߞߊ߬ߙߊ߲߬ ߠߊ߫.
ߛߌߙߌ߲ߟߐ߲
ߛߌߙߌ߲ ߠߎ߬ ߢߊߝߐ ߟߐ߲ߣߌ߲ ߡߍ߲ ߠߊߡߊ߲߬ߘߌ߬ߣߍ߲߫ ߡߌ߬ߙߌ߲߬ߘߌ ߘߏ߫ ߓߟߏ߫ ߥߟߊ߫ ߘߌ߯ߣߊߞߘߐߕߌ߮ ߟߎ߬ ߓߟߏ߫.
ߞߎ߬ߗߊ߬ߟߊ߫
ߞߎ߬ߗߊ߬ߟߊ߫ ߦߋ߫ ߡߌ߲ߢߊߞߊ߫ ߘߎ߰ߓߊ ߟߋ߬ ߘߌ߫ ߡߍ߲ ߕߘߍ߬ ߦߋ߫ ߛߌߞߊߛߏ߬ ߕߌ߲߬ߞߎ߬ߘߎ߲ ߘߏ߫ ߞߘߐ߬ߡߊ߲߫، ߞߏ߬ߣߌ߲߬ ߸ ߊ߬ ߓߘߊ߫ ߞߴߊ߬ ߕߊ߫ ߕߌ߲߬ߞߎ߬ߘߎ߲߬ ߘߴߊ߬ ߘߊ߲߬ ߠߊ߫. ߊ߬ ߦߋ߫ ߡߊ߬ߟߌ߬ ߞߊ߲ߓߍ߲ ߠߋ߬ ߘߐ߫. ߏ߬ ߞߐ߫ ߸ ߞߎ߬ߗߊ߬ߟߊ߫ ߣߌ߫ ߓߡߊ߬ߞߐ߫ ߕߍ ߦߋ߫ ߞߎߘߍ߫ ߃߉߁ ߠߋ߬ ߘߌ߫. ߦߌߟߡߊ:ߡߊ߬ߟߌ ߛߏ ߦߌߟߡߊ:ߡߊ߬ߟߌ ߘߏ߲߬ߘߊ ߦߌߟߡߊ:ߡߊ߬ߟߌ ߓߏ߲߬ߘߊ ߦߌߟߡߊ:ߊߝߙߌߞߌ߬ ߛߏ
ߤߙߍߡߊ߬ߞߐߣߐ߲߲߫
ߤߙߍߡߊ߬ߞߐߣߐ߲ /ߣߏ߯ߙߊ-ߤߙߍߡߊ߬ߞߐߣߐ߲߫/ߣߏߙߊߛߏߓߊ߫ ߡߙߊ߬ߘߊߘߎ߯ߟߊ ߛߓߏߟߏ߲߫ ߘߏ߫ ߟߋ߬ ߕߋ߬ߟߋߓߋ ߘߐ߬߸ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫߸ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫،ߖߌ߬ߣߍ߫ ߞߊ߲ߓߍ߲
ߘߎ߱ ߡߊߟߐ߲߫
ߣߏߙߊߛߏߓߊ߫ ߘߎ߬ߓߊ߬ߡߘߎߦߊ߫ ߞߊߓߌߟߊ߫ ߟߎ߬ ߟߊ߫ ߛߣߍ߬ߓߏ߲߬ߘߊ ߟߋ߬ ߘߌ߫،ߊ߬ ߣߏߙߊߛߏߓߊ߫ ߕߋ߬ߟߋߓߋ߫ ߟߋ߬ ߘߐ߫߸ߖߊ߬ߡߎ߲߫ ߡߍ߲ ߠߎ߫  ߦߋ߫ ߛߌ߮ ߘߐ߫ ߦߋ߲߬ ߸ߏ߬߬ ߟߎ߫߫ ߝߟߍ߫ ߣߌ߲߬߸ߘߎ߲߬ߓߎߦߊ߫،ߞߋߕߊ߬،ߞߊ߬ߡߙߊ߬
ߘߌ߯ߣߊ߫ ߥߟߊ߫ ߣߊߡߎ߲߫
ߛߌ߬ߟߊ߬ߦߊ ߟߋ߬ ߖߘߌߣߍ߲ ߘߎ߱ ߣߌ߲߬ ߞߏߛߓߍ߫،ߤߊߟߌ߬ ߛߏߡߊ߫ ߞߍ߫ ߘߊ߫ ߦߋ߫ ߦߋ߲߬߸ߊ߬ ߞߊ߫ ߘߐ߮߸ߞߏ߬ߣߌ߲߬،ߡߊ߲߬ߘߋ߲߬ ߘߎ߮ ߦߋ߫ ߛߏߡߊ߫ ߕߍ߫ ߦߋ߲߬،ߏ߬ ߘߌ߫ ߦߋ߫ ߜߏߦߊ ߞߏߛߓߍ߫،ߏ߬ ߟߋ߬ ߞߏߛߐ߲߬ ߓߐߟߌ߫ ߛߐ߫ ߞߋߟߋ߲߫ ߺ ߞߋߟߋ߲ ߦߋ߫ ߘߎ߱ ߢߊߝߍ߬
ߞߊ߬ߙߊ߲ ߣߌ߫ ߖߏ߯ߦߊߟߌ
ߊߙߊߓߎ߫ ߞߊߙߊ߲ ߣߌ߫ ߒߞߏ ߛߓߊ߬ߣߍ߲߬ ߞߏߛߓߍ߫߸ߞߵߏ߬ ߛߊߓߎ߫ ߛߌ߬ߟߡߊ߬ߦߊ ߞߏ߫ ߢߊߢߌߣߌ߲߫ ߘߌ߫  ߡߐ߱ ߟߎ߬ ߓߟߏ߫ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߤߙߍߡߊ߬ߞߐߣߐ߲߲߫
ߋߙߌߞ ߔߌߦߊ߲ߞߊ߫
ߋߙߌߞ ߔߌߦߊ߲ߞߊ߫ ߦߋ߫ ߘߊ߲ߘߊߟߌߟߊ ߟߋ߬ ߘߌ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߸ߛߎ߲ߞߎ߲߫ ߟߐ߲ߠߊߓߊ ߟߋ߬ ߡߍ߲ ߛߐ߬ߘߐ߲߬ ߘߊ߫ ߁߉߃߉ߟߋ߬ ߟߊ߫ ߸ߓߌ߲ߠߊߥߎߟߋ߲ ߕߋ߬ߟߋ߫ ߂߃،ߋߙߌߞ ߔߌߦߊ߲ߞߊ߫ ߦߋ߫ ߕߌߙߌ߲ߠߌ߲ߠߊ߫ ߟߋ߬ ߘߌ߫ ߡߍ߲ ߦߋ߫ ߓߊ߯ߙߊ߫ ߟߊ߫ ߕߍߞߑߗ߭ߊߛ ߖߊ߯ߓߊߘߊ ߟߊ߫ ߞߊ߬ߓߌ߯ ߁߉߈߈
ߊߡߋߙߌߞߌ߬
ߊ߬ ߓߘߊ߫ ߟߐ߲ߞߏߦߟߊ߫ ߛߌߦߊߡߊ߲߫ ߠߋ߬ ߟߊߞߐ߯.
ߋߓߏߟߊ
ߣߛߌ߬ߘߐ߬ ߝߟߐ ߡߊ߬ߝߟߍ߬ߟߌ ߞߍ߫﴿ ߝ߭ߊߞߑߛߍ߲ ߞߊ߬ߣߌ߲߬. ߔߌߦߊ߲ߞߊ߫ ߡߙߌߦߊ ߘߐ߫ ߘߎߢߊ߫ ߡߌ߬ߙߌ߲߬ߘߌ ߞߊ߫ ߞߊ߲߫ ߞߊ߬ ߕߏ߫ ߡߐ߰ ߞߋ߲߬ߥߟߎ߫ ߅߀߀ ߟߋ߬ ߘߐߙߐ߲߫ ߡߊ߬ ،ߊ߬ ߞߊ߲߫ ߕߎ߲߯ ߞߏ߫ :ߊ߬ߟߋ߬ ߛߌߟߊ߲ߣߍ߲߫ ߞߏߛߓߍ߫ ߸ߓߊߏ߬ ߸ߡߐ߱ ߦߴߊ߬ ߞߊ߲߬ ߞߊ߬ ߛߌߦߊߦߊ߫ ߘߎ߱ ߡߊ߬ ،ߣߴߏ߬ ߡߊ߫ ߘߊ߲ߘߊ߫ ߖߏߣߊ߫ ߸ߘߎ߱ ߕߍߣߊ߬ ߛߋ߫ ߟߊ߫ ߡߐ߱ ߟߎ߬ ߞߘߐ߫ ߸ߏ߬ ߡߊ߬߸ ߝߏ߫ ߞߊ߬ ߡߐ߰ߦߊ ߟߊ߲ߝߊ߲߫ ߠߋ߬. ߦߌߟߡߊ:ߋߙߌߞ ߔߑߦߊ߲ߞߊ߫ ߦߌߟߡߊ:ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߦߌߟߡߊ:ߘߐ߬ߝߐ ߦߌߟߡߊ:ߘߊ߲ߘߟߊ
ߞߏ߬ߣߌ߲߬߬ߢߊ߬ߞߊ
ߞߏ߬ߣߌ߬ߦߊ߫ ߦߋ߫ ߡߊ߲߬ߘߋ߲߫ ߡߌߙߌ߲ߘߌ ߘߏ߫ ߟߋ߬ ߘߌ߫߸ ߡߍ߲ ߠߎ߬ ߛߌ߰ߣߍ߲߫ ߦߋ߫ ߖߌ߬ߣߍ߫ ߥߙߏ߬ߘߎ߮ ߣߌ߫ ߞߘߏߥߊߙߌ߫ ߟߎ߫ ߘߐ߫ (ߜߍ߬ߞߊ)߸ ߊ߬ ߜߋ߲ߜߋ߲߫ ߓߋ߯ߟߊ߫ ߣߌ߫ ߞߊߦߌߙߊߥߊ߯ߣߍ߲߫ ߣߌ߫ ߕߎߓߊ߫ ߟߎ߫ ߘߐ߫߸ ߊ߬ ߣߌ߫ ߡߊ߲߯ ߝߣߊ߫.
ߊ߬ߟߎ ߓߍ߯ ߣߐ߬ ߦߋ߫ ߞߏ߬ߣߌ߬ߦߊ߫ ߡߍ߲ ߕߐ߮ ߕߊ߬ ߟߊ߫߸ ߏ߬ ߦߋ߫ ߛߏ߫ ߟߏ߯ߟߎ߫ ߘߐߙߐ߲߫ ߠߋ߬ ߘߌ߫. ߊ߬ߟߎ߫ ߞߎ߲߬ߝߟߐ ߟߎ߬ ߣߊ߬ߣߍ߲߫ ߘߌ߫ ߞߍ߫ ߞߊ߬ ߓߐ߫ ߘߊߝߌ߲߫ ߖߡߊߣߊ ߘߐ߫ ߓߙߎߞߌߣߊ߫ ߝߊ߬ߛߏ߫߸ ߥߟߴߊ߬ߟߎ߫ ߣߐ߬ ߦߋ߫ ߞߍ߫ ߞߎߡߊ߫ ߞߊ߲ ߏ߬ ߛߐ߬ߘߐ߲߬ ߠߊ߫ ߛߙߋ߫ ߓߙߎߟߊߦߌ ߣߌ߫ ߛߙߋ߫ ߓߙߋߡߊ߫ ߟߎ߫ ߕߋ߬ߟߋ ߘߐ߫.
== ߝߐߓߏߟߏ߲ߟߐ߲ߘߐߦߊ߬ ߝߐ ߞߏ߫ ߞߏ߬ߣߌ߲߬ߧߊ߫ ߥߟߊ߫ ߞߏ߬ߣߌ߬ߦߊ߫߸ ߞߎߡߊߘߋ߲ ߏ߬ ߘߌ߫ ߞߍ߫ ߜߙߍ߬ߛߍ߬ ߞߊ߲ ߠߋ߬ ߘߌ߫ ߡߍ߲ ߞߘߐ߫ ߦߋ߫ ߞߓߊ ߘߌ߫ ߥߟߊ߫ ߝߘߊ߸ ߞߏ߬ߣߌ߲߬ ߏ߬ ߟߎ߬ ߦߴߊ߬ ߝߐ߫ ߟߴߊ߬ ߡߊ߬ ߟߋ߬ ߞߏ߫ (ߜ߭ߏ߬ߣߌ߬ߦߊ߫)߸ ߊ߬ߟߎ ߣߐ߬ ߘߌ߫ ߞߍ߫ ߏ߬ ߟߎ߫ ߟߋ߬ ߟߊߥߟߌ߬ ߟߊ߫ ߓߋ߯ߟߊ߫ ߘߌ߲߬ߞߌߙߊ ߏ߬ ߟߎ߬ ߘߐ߫ ߞߵߊ߬ߟߎ߫ ߛߌ߰ ߊ߬ߟߎ߫ ߣߐ߭ ߘߐ߫ߊ ==
ߘߐ߬ߝߐ
ߞߏ߬ߣߌ߲߬ߧߊ߬ߞߊ ߥߟߊ߬ ߞߐ߬ߣߌ߲߬ߧߊ߬ߞߊ ߟߎ߬ ߦߋ߫ ߡߊ߲߬ߘߋ߲߫ ߡߌ߬ߙߌ߲ߘߌ ߘߏ߫ ߟߎ߬ ߟߋ߬ ߘߌ߫ ߡߍ߲ ߠߎ߬ ߓߋ߲ߓߊ ߟߎ߬ ߕߊ߯ ߘߊ߫ ߊߟߎ߬ ߡߊߞߍ߫ ߕߎ ߘߊߜߟߏ ߟߊ߬ ߤߊ߲߯ ߞߊ߬ ߥߊ߫ ߊ߬ ߛߌ߰ ߕߎ ߞߘߐ߫.ߞߐ߬ߣߌ߲߬ߧߊ߫ ߛߌ߰ ߘߊߡߌߣߊ߫ ߟߊ߫ ߝߊ߯ߘߐߞߍ߫ ߁߃߲ ߠߋ߬ ߟߊ߫߸ ߏ߬ ߟߋ߬ ߞߏߛߐ߲߬ ߘߝߐߦߟߊ ߘߏ߫ ߟߎ߬ ߦߵߊ߬ ߝߐߟߊ߫ ߞߏ߫ ߞߐ߬ߣߌ߲߬ߧߊ߬ ߕߘߍ߫ ߡߊ߲߬ߘߋ߲߫ ߞߊߝߏߓߏߟߏ߲ ߠߎ߬ ߘߐ߫ ߓߟߋߓߟߋ ߘߏ߫ ߟߋ߬ ߘߌ߫ ߡߍ߲߫ ߡߊ߬ߙߊߓߊ߮ ߕߘߍ߫ ߖߐߡߊ߲߬ߘߋ߲ ߠߎ߬ ߘߌ߫߸ ߊ߬ ߞߟߍ߫ ߡߊ߲߬ߛߊ߫ ߝߟߐ ߦߋ߫ ߝߐߣߌ߲ߜ߭ߊߡߊ߲߫ ߖߐߡߊ߲߬ߘߋ߲ ߡߍ߲ ߘߌ߫ ߏ߬ ߕߟߋ ߓߍ߲߬ߠߌ߲߫ ߁߂߀߂ ߟߋ߬ ߡߊ߬. ߏ߬ ߣߵߊ߬ ߓߐ߲ߛߐ߲ ߠߎ߬ ߟߋ߬ ߣߊ߬ ߞߐ߬ߣߌ߲߬ߧߊ߫ ߝߊ߲߭ ߛߌߦߊߡߊ߲߫ ߡߊ߬ߙߊ߫ ߟߊ߫߸ ߒߞߊ߬ ߛߌ߫ ߜߘߍ߫ ߟߎ߫ ߞߊ߬ ߡߊ߬ߙߊ߫ ߞߍ߫ ߦߏ߫ ߞߙߏߡߊ ߟߎ߬ ߣߌ߫ ߞߐ߲ߠߍ ߟߎ߬ ߣߌ߫ ߛߌ߬ߛߋ ߟߎ߬ ߣߌ߫...
ߞߐ߬ߣߌ߲߬ߧߊ߫ ߛߏ߫ ߟߏ߯ߟߎ߫ ߝߐߟߐ ߟߎ߬ ߝߟߍ߫: ߡߌߛߊߘߎ߯,ߘߞߎߙߋߟߊ߫,ߓߋߟߊ߫,ߢߍ߰ߟߊ߬,ߕߎߙߋߟߊ߬
ߞߐ߬ߣߌ߲߬ߧߊ߫ ߞߊ߬ߝߏ߬ߙߋ߲ ߠߎ߬
ߜߍ߰,ߥߙߏߘߎ߰,ߓߋߟߊ߫ ߝߙߊߣߊ߫,ߖߙߌߟߊ߫,ߡߊ߰ߣߊ߬,ߜߊ߰ߣߊ߬,ߓߛߊߣߐ߫,ߛߎߡߊ߲ߘߎ߰,ߡߊߤߎ߬,ߓߎ߰ߛߋ߬,ߞߣߏߞߙߐ߫,ߡߊ߲߰ߘߎ߰,ߞߏߟߌߓߌߙߡߊ߫,ߞߏߣߌ߲ߜ߭ߐ߬,ߖߊߡߎ߬ߟߐ߫,ߞߙߏ߫,ߓߙߊߟߊ߬,ߗߊߥߊ߬,ߓߎ߬ߣߌ߲߬,ߝߟߏߣߌ߲ߜߍ߬,ߏߖߣߍ߫ ߊ߬ ߣߌ߫... ߞߍߣߍ߫ ߓߟߋߓߟߋ ߣߌ߲߬ ߘߐߕߟߊߣߍ߲߫ ߖߡߊ߬ߣߊ߫ ߛߊ߬ߓߊ߫ ߟߋ߬ ߕߍ߫: ߖߌ߬ߣߍ߫ ߞߊ߲߬ߓߍ߲߫,ߜߋ߲߫ ߞߐ߰ߖߌ߬ߘߊ,ߟߌߓߋߙߌߦߊ߫ (ߤߙߐߘߎ߰).
ߒߞߏߝߐߟߊ
ߡߐ߱ ߡߍ߲ ߦߋ߫ ߒߞߏ߫ ߞߊ߲ߓߏߟߏ߲ ߘߏ߫ ߝߐ߫ ߟߊ߫.
ߡߏߙߌ ߟߊ߰ߦߌ߫ ߛߎߡߊ߫
ߊ߬ ߟߊ߫ ߓߊ߯ߙߊ ߝߏ߲߬ߝߏ ߓߘߊ߫ ߟߊߛߋ߫ ߜ߭ߍߙߍ߲߫ ߡߍ߲ ߠߎ߬ ߘߐ߫߸ߏ߬ ߟߎ߫ ߝߟߍ߫ ߣߌ߲߬.
ߦߌߟߡߊ:ߝߊ߬ߘߌ߬ߡߊ߬ߞߟߏ ߦߌߟߡߊ:ߡߏߙߌ ߟߊ߰ߦߌ߫ ߛߎߡߊ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬ ߦߌߟߡߊ:ߕߏ߬ߟߊ߲߬ߕߊ߲߬ߠߊ
ߓߊߞߏ߲ߞߏߞߘߐ߫
ߓߊߞߏ߲ߞߏ߫ ߞߘߐ߫ ߦߋ߫ ߡߊ߲߬ߘߋ߲߫ ߛߏ߫ ߞߘߐ ߘߏ߫ ߟߋ߬ ߘߌ߫߸ ߡߍ߲ ߛߌ߰ ߘߊ߫ ߘߎ߰ ߛߘߍߡߊ߲߫ ߠߎ߫ ߢߍ߫ ߊ߬ ߟߊߡߌߣߌ߲ ߘߐ߫. ߊ߬ߟߋ ߦߋ߫ ߓߊߕߍ߫ ߣߝߊ߬ߖߌ߫ ߡߙߊ߬ߘߊ߰ߘߎ߯ߟߊ ߟߋ߬߸ ߦߋ߲߬ ߡߍ߲ ߦߋ߫ ߞߊ߲ߞߊ߲߫ ߡߙߊ߬ߓߊ߰ߘߊ ߣߴߊ߬ ߕߌ߲߬ߞߎߘߎ߲ ߠߎ߬ ߘߐ߫. ߓߐߕߏ߲ ߦߴߊ߬ ߣߌ߫ ߝߏߘߋߞߊߙߌߦߊ߫ ߕߍ߫ ߞߐ߬ߘߎ߮ ߘߐ߫߸ ߕߊߛߟߌ߬ߡߊ߲߫ ߕߍ߫ ߥߙߏ߬ߘߎ߮ ߘߐ߫߸ ߊ߬ ߣߌ߫ ߞߊ߬ߞߊ߲߬ (ߞߊ߲߬) ߕߍ߫ ߕߟߋ߬ߓߐ ߘߐ߫.
ߝߐߓߏߟߏ߲ߟߐ߲ߘߐߦߊ
ߓߊߞߏ߲ߞߏߞߘߐ߫ ߝߐߓߏߟߏ߲ ߦߋ߫ ߓߊ ߞߏ߲߬ߞߏ ߥߟߊ߫ ߓߊ ߞߍ߲߬ߞߍ߲ ߠߋ߬ ߘߌ߫. ߞߘߐ߬ߡߊ߲ ߟߴߊ߬ ߞߊ߲߬ ߛߊ߫߸ ߏ߬ ߟߋ ߦߴߊ߬ ߣߌ߫ ߓߊߞߏ߲ߞߏߛߌ߬ߛߋ߬ߟߊ߫ ߟߊ߫ ߛߌ߰ߢߐ߲߰ߦߊ ߣߴߊ߬ߟߎ߫ ߟߊ߫ ߘߏ߲߬ߢߐ߲߰ߘߐ ߘߌ߫ ߓߊߘߋ߲ߧߊ ߣߌ߫ ߞߏ߫ ߛߌߦߊߡߊ߲߫ ߠߎ߫ ߘߐ߫… ߞߵߊ߬ ߟߊߥߟߌ߬ ߊ߬ߟߎ߫ ߘߊ߲߬ߝߘߊ߬ߓߐ ߡߊ߬߸ ߊ߬ ߣߌ߫ ߞߵߊ߬ߟߋ ߟߊ߫ ߛߏ߫ ߞߘߐߦߊ ߝߣߊ߫ ߦߌ߬ߘߊ߬߸ ߘߏ ߟߎ߬ ߦߴߊ߬ ߝߐ߫ ߟߴߊ߬ ߡߊ߬ ߞߏ߫ ߓߊߞߏ߲ߞߏߞߘߐߣߍ߲߫ ߥߟߊ߫ ߓߊ߲ߞߘߐߣߍ߲߫.
ߘߐ߬ߝߐ
ߓߊߞߏ߲ߞߏߞߘߐ߫ ߦߋ߫ ߝߏߝߣߊ߫ ߛߏ ߟߋ߬ ߘߌ߫ ߸ ߡߍ߲ ߠߎ߬ ߓߐߖߎ ߦߋ߫ ߡߊ߬ߟߌ (ߞߙߊ߬ߕߊ߫ ߥߟߊ߫ ߕߎߓߊ߫ ߛߌ߬ߟߊ߫) ߘߌ߫. ߊ߬ߟߎ ߣߌ߫ ߓߊߞߏ߲ߞߏߛߌ߬ߛߋ߬ߟߊ߫ ߛߌ߬ߛߋ ߟߎ߬ ߦߋ߫ ߓߊߘߋ߲ߡߊ ߟߋ߬ ߘߌ߫ ߡߍ߲ ߠߎ߬ ߝߎ߲ߘߌ߫ ߘߊ߫ ߢߐ߲߯ߝߍ߬߸ ߞߊ߬ ߣߊ߬ ߓߊߞߏ߲ߞߏߞߘߐ߫ ߛߌ߮ ߞߍ߫ ߞߋߟߋ߲߫ ߘߌ߫ ߤߊ߲߯ ߛߌ߬ߛߋ ߏ߬ ߟߎ߫ ߥߟߌ߬ ߘߊ߫ ߞߊ߬ ߥߊ߫ ߓߊߞߏ߲ߞߏߛߌ߬ߛߋ߬ߟߊ߫߸ ߏ߬ ߟߎ߬ ߝߣߊ߫ ߣߌ߫ ߓߊߞߏ߲ߞߏߞߘߐ߫ ߝߏߝߣߊ ߘߏ߫ ߟߋ߬ ߥߊ߫ ߘߊ߫ ߢߐ߲߮ߝߍ߬ ߦߋ߲߬…. (ߞߣߐߘߐ ߣߌ߲߬ ߡߊ߫ ߘߝߊ߫ ߡߎߣߎ߲߬߸ ߌ ߟߊ߫ ߡߊ߬ߜߍ߲ ߣߌ߫ ߛߣߍ߫߸ ߊ߬ ߦߋ߫ ߞߍ߫ ߟߊ߫ ߘߌ߬؟)....
ߒߞߏߛߓߍߟߊ
ߡߎ߲߬ ߦߋ߫ ߒߞߏ ߘߌ߫
ߝߛߊ߬ߙߋ߲߬ߖߎ߲߯ߛߊ
ߟߐ߲ߞߏ ߡߍ߲ ߦߋ߫ ߝߛߊ߬ߙߋ߲߬ߞߊ߲ߞߋ ߟߎ߬ ߞߍ߲ߘߍߖߎ߲߯ߛߊ ߞߊ߬ߙߊ߲߬ ߠߊ߫.
ߝߊ߬ߘߊ߲߬ߞߊ߬ߞߘߐ߬ߡߊ߲߬ߟߐ߲
ߟߐ߲ߞߏ ߓߏߟߏ߲ ߡߍ߲ ߦߋ߫ ߝߊ߬ߘߊ߲߬ߞߊ߬ ߞߘߐ ߟߎ߫ ߞߊ߬ߙߊ߲߬ ߠߊ߫.
ߜߊߟߋ߫
ߜߊߟߋ߫ =ߝߟߐ߫ ،ߜߊߟߋߜߊߟߋ߫ =ߝߟߐߝߟߐ߫ ،ߞߎߡߊߘߋ߲ ߢߌ߲߬ ߧߋ߫ ߟߊߓߊ߯ߙߊ߫ ߟߊ߫ ߛߋߞߎ߫ ߟߋ߬ ߓߊߞߍ߬.
ߞߐ߬ߥߟߎ߬ߓߊ߬ߙߌ߲߬ߟߐ߲
ߢߊ߰ߙߊ߬ߟߐ߲߬ߘߐ߬ߦߊ ߓߏߟߏ߲ ߡߍ߲ ߟߐ߬ߣߍ߲߫ ߞߐ߬ߥߟߎ߬ ߓߊߙߌ߲ ߠߎ߫ ߞߊ߬ߙߊ߲ ߡߊ߬.
ߛߏ߯ߙߏ ߗߍ߬ߡߊ߲
'ߛߏ߯ߙߏ ߗߍ߬ߡߊ߲ ߛߏ߯ߙߏ ߗߍ߬ߡߊ߲ ߦߋ߫ ߓߣߊ߬ߖߎ߮ ߟߋ߬ ߘߌ߫ ߡߍ߲ ߦߋ߫ ߡߐ߱ ߣߌ߫ ߓߌߦߊ߲ ߡߌ߬ߣߊ߬ ߟߊ߫. ߊ߬ ߢߐߛߌ ߦߋ߫ ߡߢߐߞߘߐ ߟߋ߫ ߘߌ߬ ߘߎ߱ ߘߐ߫ ߡߍ߲ ߘߐߖߊ߬ߣߍ߲ ߛߎ߲ߞߎ߲ ߓߊ߲ߘߊߖߎ߯ߦߊ ߞߘߐ߫ ߞߏߛߓߍ߫ ߑ ߏ߬ ߟߋ ߞߍߣߍ߲߫ ߖߊ߲߬ߞߊ߬ߙߏ ߞߍ߬ߟߍ ߜߟߍ߬ߦߊ ߛߊߓߎ ߘߌ߫.
ߊ߬ ߝߐߣߵߊ߬ ߡߊ߬ ߟߋ߫ ߞߏ߫ ߛߏ߯ߙߏ ߓߊߏ߬ ߣߴߊ߬ ߞߊ߬ ߓߌߦߊ߲ ߡߍ߲ ߠߊߓߋ߬ ߖߋ߬ߟߌ ߘߌ߫ ߓߐ߫ ߏ߬ ߣߎ߲ ߣߴߊ߬ ߘߊ ߣߴߊ߬ ߓߍ߯ ߟߊ߫ ߤߊߟߴߊ߬ ߞߐߝ
ߝߍ߬ߝߋ߲
ߝߍ߬ߝߋ߲ : ߛߏ߯ߙߏ ߗߍ߬ߡߊ߲ ߡߢߐߞߘߐ ߦߋ߫ ߝߢߐߘߐ ߟߋ߬ ߘߌ߫ ، ߊ߬ ߓߎ߯ߝߏߋ ߓߴߛߋ߫ ߛߊ߲߭ ߗߡߍ߬ ߞߍ߫ ߟߊ߫ ߘߎ߱ ߑ ߊ߬ ߦߋ߫ ߜ߭ߙߊߡ +، ߛߙߍߛߙߍ ߟߡߊߓߊߟߌ ߟߋ߬. ߏ߬ ߟߋ߬ ߘߊ߲߬ߝߘߊ߬ߓߐ ߦߴߊ߬ ߣߌ߫ ߛߙߍߛߙߍ ߕߐ߭ ߟߎ߬ ߕߍ߫ ،ߞߟߊߦߊ ߣߌ߫ ߛߎߡߦߊ ߊ߬ ߣߌ߫ ߖߎ߲߯ߛߊ߫ ߥߟߏߒߘߐ ߛߌߦߊߡߊ߲߫ ߕߍ߫ ߣߐ߭ ߛߐ߬ߘߐ߲߬ ߠߊ߫ ߡߊ߬.
ߣߐߘߐ߲ߞߐߟߌ߫ ߞߍߢߊ
ߛߏ߯ߙߏ ߗߍ߬ߡߊ߲ ߕߍ߫ ߞߟߊߞߟߊ ߖߊ߲ߞߊߙߏ߫ ߘߌ߫ ߑ ߊ߬ ߡߐ߱ ߣߌ߫ ߓߌߦߊ߲ ߡߌ߬ߣߊ߬ ߟߊ߫ ߛߏ߬ߓߏ ߣߌ߫ ߓߌ߲ ߘߐߞߛߐߣߍ߲ ߘߊߥߎ߲ ߠߴߊ߬ ߡߊ߰ߠߊ߲ ߠߋ߬ ߝߍ߬. ߣߌ߫ ߓߊ߬ߣߊ ߛߘߋߙߋ߲ ߞߊ߬ ߖߋ߬ߟߌ ߟߊߛߐ߬ߘߐ߲߬ ߕߟߋ߬ ߝߌ߬ߟߊ߬ ߥߟߊ߫ ߛߊ߬ߓߊ ߞߐߝߍ߬ ،ߓߌߦߊ߲ ߝߊ߬ߘߌ ߘߌ߫ ߞߟߊߦߊ߫ ߞߘߏߞߘߏ߫ ߞߊ߬ ߛߋ߫ ߞߛߊߞߊ ߄߁ ߤߊ߲߯ ߄߂ ߘߐ߫ ߑ ߊ߬ ߦߌߟߊ ߘߏ߫ ߟߎ߬ ߘߌ߫ ߝߟߐ߫ ߟߊߝߊ߫ ߟߊ߫ ، ߌ ߘߴߊ߬ ߦߋ߫ ߡߊߦߙߍߦߙߍ߫ ߟߊ߫. ߊ߬ ߛߌߦߊߡߊ߲߫ ߘߐ߫ ߞߣߐߟߊߓߏߙߌ ߣߌ߫ ߛߎߣߊ ߖߋߟߌ߫ ߞߍ߫ ߘߌ߫ ߘߊߡߌ߬ߣߊ߬ ، ߓߌߦߊ߲ ߘߌ߫ ߟߊ߲߬ߝߏ߲߬ ߞߊ߬ ߘߊߥߎ߲ߠߌ߲ ߣߌ߫ ߢߊ߰ߘߐ߬ߢߌߡߌ߲ ߘߊߓߌ߬ߟߊ߬.
ߓߣߊ߬ߛߎ߰ߝߐ
ߖߊ߲߬ߞߊߙߏ ߣߌ߲߬ ߛߎ߮ ߦߋ߫ ߟߐ߲߫ ߠߊ߫ ߊ߬ ߕߐ߰ߡߊ߬ߛߙߋ ߜߍߘߐߕߊ ߟߎ߬ ߟߋ ߡߊ߬ ߓߌߦߊ߲ ߛߎ ߟߊߞߙߐ߬ߛߌ ߘߐ߫. ߞߎ߲߬ߠߊ߬ߝߎߟߋ߲ ߖߍ߬ߘߍߖߍ߬ߘߍ ߛߐ߬ߘߐ߲߬ ߠߊ߫ ߕߌߙߌ߲ߠߌ߲ߘߊ ߟߋ ߟߊ߫ ߖߎ߯ߓߍߟߊ߲ ߠߊ߫ ߛߐ߲ߞߐߟߐ߲ߧߊ ߝߍ߬. ߏ߬ ߓߟߏߡߊ߬ ߓߌߦߊ߲߫ ߛߎ ߕߟߏ ߣߴߊ߬ ߕߐ߬ߜߍ ߞߊ ߞߊ߲߫ ߞߊ߬ ߘߐߜߍ߫ ߑ ߖߋ߬ߟߌ ߕߊ ߞߎߡߊ߫ ߕߴߏ߬ ߞߊ߲߬.
ߘߊ߲ߘߊߟߌ:
ߊ߬ ߦߋ߫ ߘߊ߲ߘߊ߫ ߟߊ߫ ߝߎ߲ߖߓߐ ߔߙߎ ߟߋ߬ ߟߊ߫( ߘߊ߲ߕߊ ߖߊ߯ߓߡߊ ߞߋ߲߬ߥߟߎ ߃ ߕߋ߬ߟߋ ߞߘߐ߫ ߤߊ߲߯ ߕߋ߬ߟߋ߫ ߛߊ߬ߓߊ ߡߛߌ߬ ߞߋߟߋ߲).
ߊ߰ ߢߍߓߍ߲߬ ߞߏ ߘߐ߫ ߣߛߌ߬ߘߐ߬ߦߊ ߞߊ߬ ߝߌ߬ߛߊ߬، ߣߴߏ߬ ߔߙߎ ߞߍ߫ ߘߊ߫ ، ߟߊ߬ߕߊ߲߬ߞߊߟߌ ߘߌ߫ ߡߊߗߍ߫ ߕߟߋ߬ ߕߊ߲ ߤߊ߲߯ ߕߊ߲ ߣߌ߫ ߟߏ߯ߟߎ ߞߊ߬ ߥߊ߫ ߛߋ߫ ߛߊ߲߬ ߞߋߟߋ߲ ߡߊ߬.
ߖߊ߲߬ߞߊߙߏ ߢߍߓߍ߲ ߣߴߊ߬ ߞߍ߬ߟߍ :
ߞߊ߬ ߕߐ߲ ߜߘߋߜߘߋ߫ ߛߌ߰ ߘߏ߲߰ߘߐ߬ ߝߊ߯ߟߌ ߟߊ߫ ߥߊ߬ߦߌ ߟߎ߬ ߓߟߏ߫ ߑ ߣߌ߫ ߓߌߦߊ߲ ߡߊ߫ ߡߊߝߟߍ߫ ߓߌߦߊ߲ ߘߊ߲ߘߟߊ ߟߎ߬ ߓߟߏ߫ ߊ߬ ߢߊ ߖߍ߬ߘߍߖߍ߬ߘߍ ߡߊ߬.
ߞߊ߬ ߛߓߏ߬ ߛߎ ߥߟߏߒߘߐ ߟߎ߬ ߟߊߓߊ߯ߙߊ ߣߴߊ߬ߟߎ߬ ߟߊߘߍ߭ ߊ߬ ߣߴߊ߬ߟߎ߬ ߡߊߘߏ߲ߠߌ߲ ߞߍ߫ ߞߎ߬ߙߎ߲߬ߘߎ߬ ߘߐߖߊ߬ߣߍ߲߫ ߞߣߐ߫ ߑ
ߞߊ߬ ߥߐ߬ߙߍ߬ ߞߣߐߟߊ ߟߊ߫ ߓߛߍ߬ߦߊ ߞߐ߬ߙߐߛߌ߫ ߜߘߋߜߘߋ߫ : ߘߊߥߎ߲ߠߌ߲ ߦߌߟߊ ،ߕߊ߯ߣߌߛߊߦߌ߫ ߛߌߟߊ، ߡߌ߲߬ߠߌ߲߬ ߦߙߐ ߑ
ߊ߬  ߓߊ߯ ߟߐ߲߫ ߕߌ߲߬ߞߎߘߎ߲ ߡߍ߲ ߡߊߛߌߟߊ߲ߣߍ߲߫ ߖߊ߲߬ߞߊ߬ߙߏ ߞߏ ߘߐ߫ ߝߏ߫ ߞߊ߬ ߓߌߦߊ߲ ߠߎ߬ ߕߎ߭ ߕߋ߬ ߛߊ߲߭ ߊ߲ ߛߊ߲߬ ߘߌߦߊߜߏߦߊ ߓߟߏߡߊ߬ ߑ ߞߊ߬ ߓߌߦߊ߲ ߡߌߛߍ߲ ߠߎ߬ ߣߛߌ߬ߘߐ߬ߦߊ߬ ߊ߬ߟߎ߫ ߛߐ߬ߘߐ߲ ߞߊߙߏ߫ ߛߊ߬ߓߊ.
ߕߟߋ߬ ߓߌߣߊ߯ߣߌ߲ ߜߋ߬ߟߎ߲߬ߠߌ߲
ߡߊ߬ߡߊ߬ߘߌ ߞߊ߬ߓߊ
ߡߊ߬ߡߊ߬ߘߌ߬ ߞߊ߬ߓߊ ߥߟߏߘߊ ߞߊ߲ߞߊ߲߫ ߥߊ߬ߛߌߥߊ߬ߙߊ ߕߟߋ߬ ߁߅ / ߁߉߈߂ ߟߊ߫ ߸ ߖߌ߬ߣߍ߬ ߕߏ߬ߟߊ߲߬ߕߊ߲ߠߊ ߟߋ߬ ߦߴߊ߬ ߘߌ߫.
ߛߏ߯ߙߏ ߗߍ߬ߡߊ߲
ߓߣߊ߬ߛߎ߰ߝߐ
ߏ߬ ߞߎ߲߬ߕߊ߮ ߞߘߐ߫ ߊ߬ ߟߊߕߐ߲ߣߍ߲߫ ߠߋ߬ ߜߘߋߜߘߋ߫ :
ߡߊ߬ߡߊ߬ߘߌ ߞߊ߬ߓߊ
ߊ߬ ߕߘߍ߬ ߦߋ߫ ߕߏߟߏ߲ߠߊ ߞߊߡߊ߲ ߡߊ߬ߞߊ߲߬ߞߊ߲߬ߠߌ߲ ߠߋ߬ ߘߐ߫
ߛߏ߯ߙߏ ߗߍ߬ߡߊ߲
ߓߣߊ߬ߛߎ߰ߝߐ
ߺ ߓߌߦߊ߲ ߟߊߛߣߍ ߣߌ߫ ߟߊߝߏߦߌ ߑ
ߡߊ߬ߡߊ߬ߘߌ ߞߊ߬ߓߊ
ߊ߬ ߜߋ߬ߙߋ
ߡߊ߬ߡߊ߬ߘߌ߬ ߞߊ߬ߓߊ ߥߟߏߘߊ ߖߌ߬ߣߍ߬ ߛߊ߲ߘߐߟߊ ߟߋ߬ ߞߣߐ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫ ، ߞߊ߬ߓߌ߯ ߊ߬ ߘߋ߲ߡߌߛߍ߲ߕߐ ߸ ߊ߬ߟߎ߬ ߕߊ߯ ߘߴߊ߬ ߘߌ߫ ߖߌ߬ߣߍ߬ ߞߎߓߋߛߏ ߟߊ߫ ߸ ߊ߬ ߜߋ߲ߜߋ߲߫ ߘߐ߫ ߞߌ߲߬ߘߊ ߡߍ߲ ߦߋ߫ ߞߟߌߟߊ ߞߏ߫ ߓߏ߲ߝߌ߲.
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߝߊ߬ߘߌ߬ߡߊ߬ߞߟߏ߬ߟߊ ߦߌߟߡߊ:ߕߏ߬ߟߊ߲߬ߕߊ߲߬ߠߊ ߦߌߟߡߊ:ߖߌ߬ߣߍ߫ ߘߏ߲߬ߘߊ
ߛߏ߯ߙߏ ߗߍ߬ߡߊ߲
ߓߣߊ߬ߛߎ߰ߝߐ
ߺ ߊ߬ߟߎ߬ ߟߊ߫ ߘߍ߭ ߥߙߍ߬ ߞߋߟߋ߲߫ ߞߣߐ߫ ߑ
ߺ ߊ߬ߟߎ߬ ߥߟߏߒߘߐ ߟߎ߬ ߣߴߊ߬ ߘߎ߰ߟߕߊ ߟߊߝߏߦߌ ߑ
ߺ ߝߊ߰ߟߌ ߥߊ߬ߦߌ߬ߛߏ ߟߊ߫ ߑ
ߺ ߛߎ߬ߓߛߏ ߣߴߊ߬ ߜߟߏ߬ߓߐ ߑ
ߺ ߊ߬ߟߎ߬ ߞߊߣߊ߬ ߟߊߘߍ߬ ߡߌ߬ߣߌ߲߬ߝߋ߲߬ ߞߋߟߋ߲߫ ߠߊ߫ ߡߍ߲ ߘߟߊߞߊ߬ߣߍ߲߫ ߝߢߐ ߞߘߐ߫ ߑ
ߺ ߡߐ߰ ߟߏߟߊ߲ ߠߎ߬ ߟߊߛߣߍ ߕߍ߫ ߓߍ߲߬ ߥߍ߬ߙߍ ߞߣߐ߫ ߕߎ߬ߡߊ߬ ߟߊߕߍ߰ߣߍ߲ ߏ߬ ߟߊ߫ ߑ
ߓߌߦߊ߲ ߛߎ ߟߎ߬ ߣߴߊ߬ߟߎ߬ ߖߍ߲ߖߍ ߞߊ߫ ߞߊ߲߫ ߞߊ߬ ߖߋ߬ߟߌ ߡߍߙߙߍ߫ ،ߞߵߊ߬ߟߎ߬ ߝߊ߰ ߦߌߟߊ߫ ߟߎ߬ ߞߛߐߓߐ߫ ߖߎ߲߯ߛߊ߫ ߥߟߏߒߘߐ ߝߊߘߌ߲ ߠߎ߬ ߟߊ߫.
ߞߊ߬ ߓߌߦߊ߲ ߠߎ߬ ߕߟߊ߫ ߞߙߎ߫ ߝߌ߬ߟߊ߬ ߘߌ߫ :
ߺ ߞߙߎ ߝߟߐ ߦߋ߫ ߖߊ߲߬ߞߊ߬ߙߏ߬ߕߐ ߟߎ߫ ߣߌ߫ ߡߊߝߌ߲߬ߠߍ߲߫ ߠߎ߬ ߘߌ߫ ߑ ߞߵߊ߬ߟߎ߬ ߟߊߞߋ߲߬ߛߎ߫ ߊ߬ ߣߌ߫ ߞߵߊ߬ߟߎ߬ ߘߊ߲ߘߊ߫ ߑ ߊ߬ߟߎ߬ ߣߐߣߐ ߣߴߊ߬ߟߎ߬ ߓߏ߭ ߞߊ ߞߊ߲߫ ߞߊ߬ ߘߐߕߌߢߍ߫ ߖߎ߲߯ߛߊ߫ ߥߟߏߒߘߐ ߟߎ߬ ߟߊ߫.
_ ߞߙߎ ߝߌߟߊߣߊ߲ ߦߋ߫ ߖߘߐ߬ߡߊ ߟߎ߬ ߘߌ߫ ߑ ߞߵߊ߬ߟߎ߬ ߡߊߝߟߍ߫ ߟߏ߲ ߓߍ߯ ߛߎߡߍߛߎߡߍ߫ ߑ ߞߵߊ߬ߟߎ߬ ߝߊ߬ߘߌ ߥߎߦߋ߲ ߖߊ߬ߕߋ ߡߌ߬ߣߊ߬ ߘߌߦߊߜߏߦߊ߫ ߓߟߏߡߊ߬ ߊ߬ ߣߌ߫ ߞߵߊ߬ߟߎ߬ ߣߛߌ߬ߘߐ߬ߦߊ߬ ߑ ߞߊ߬ ߣߐߣߐ ߡߊߥߎ߬ߙߌ߬ ߞߣߊ߬ߕߏ߫ ߊ߬ ߡߌ߲߬ߠߊ ߦߌߟߊ ߏ߬ ߡߎ߰ߡߍ߫.
ߘߊ߲ߘߊߟߌ ߣߌ߫ ߛߦߊ߬ ߟߊ߬ߓߊ߲ ߕߊ߬ߡߌ߲ ߞߐ ߕߟߋ߬ ߁߅ ߟߊ߫ ߣߛߌ߬ߘߐ߬ߦߊ߫ ߡߊ߬ߝߐ߬ߦߌ߬ߟߌ ߟߊߝߐߦߊ ߘߐ߫ ߊ߬ ߣߌ߫ ߛߊߠߌ߲ߧߊߟߌ߫ ߟߊߓߊ߲ ߞߐߝߍ߬ ߑ ߟߊ߬ߞߋ߲߬ߛߎ߬ߟߌ߬ߘߊ ߟߊ߫ ߓߌߦߊ߲ ߝߟߐ ߘߌ߫ ߟߊߓߌ߬ߟߊ߬ ، ߦߏ߬ ߞߎ߬ߙߎ߲߬ߘߎ߬ߦߊ߬ߟߌ ߞߴߏ߬ ߦߌ߬ߘߊ߬ ߢߊ ߡߍ߲ ߑ ߡߍ߲ ߦߋ߫ ߓߊߟߏ߫ ߘߐ߫.
ߛߊ߬ߛߎߡߊ߬ ߓߙߋߕߋ߫
ߛߊ߬ߛߎߡߊ߬ ߓߙߋߕߋ ߕߘߍ߬ ߦߋ߫ ߕߏ߲ߓߏ߲ߘߐ߫ ߡߊ߲߰ߖߊ߲߬ ߓߙߋߕߋ߫ ߡߊ߬ߡߛߏ ߟߋ߬ ߘߌ߫߸ ߡߍ߲ ߞߍ߫ ߘߊ߫ ߝߘߊߞߐ߫ ߡߊ߲߭ߗߋ߲߬ ߝߘߎߡߊ ߘߌ߫ ߣߴߊ߬ ߞߊ߬ ߘߊ߲߬ߞߊ߬ߙߊ߲߬ ߕߎ߬ߡߊ߬ ߣߌ߫ ߣߊ߬ߣߊ߬ ߕߙߌߓߊ߲߫ ߡߏߦߌ߫. ߊ߬ߟߋ ߟߋ߬ ߕߘߍ߬ ߦߴߊ߬ ߗߍ߬ ߡߛߏ߬ ߝߟߐ ߘߌ߫߸ ߞߊ߬ ߛߏ߰ߟߏ߲߬ ߞߐ߲ߘߍ߫ ߣߌ߫ ߣߊߡߊ߲߬ߗߋ߲߫ ߞߡߊ߬ߙߊ߫ ߞߴߊ߬ߟߎ߫ ߛߓߊߣߊ߲ ߘߌ߫.
ߞߊ߲߬ߛߓߍߟߌ
ߛߊ߬ߛߎߡߊ߬ ߓߙߋߕߋ ߟߊ߫ ߘߐ߬ߝߐ ߡߊ߫ ߡߊߟߐ߲߫ ߓߘߍߞߍ߫߸ ߡߍ߲ߣߍ߲ ߟߐ߲ߣߍ߲߫ ߦߋ߫ ߏ߬ ߟߐ߲ߣߍ߲߫ ߦߋ߫ ߛߏ߰ߟߏ߲߫ ߡߊߟߐ߬ ߕߎߡߊ ߣߴߊ߬ ߣߴߊ߬ ߘߋ߲ ߠߎ߬ ߝߎ߲ߘߌ߫ ߕߎߡߊ ߟߎ߫ ߕߍ߯ߟߊ ߟߋ߬ ߘߐ߫. ߛߊ߬ߛߎߡߊ߬ ߓߙߋߕߋ߫ ߝߊ߬ ߞߏ ߟߐ߲ߣߍ߲߫ ߕߍ߫߸ ߊ߬ ߡߊ߬ߞߍ ߟߋ߬ ߞߏ߬ߣߌ߲ ߦߋ߫ ߕߏ߲ߓߏ߲ߘߐ߫ ߡߊ߲߰ߖߊ߲߬ ߓߙߋߕߋ߫ ߘߌ߫߸ ߞߏ߬ߣߵߊ߬ ߣߊ߫ ߕߐ߯ߞߏ ߡߊߟߐ߲ߣߍ߲߫ ߕߍ߫. ߊ߬ߟߋ ߘߋ߲ ߠߋ߬ ߦߋ߫ ߘߊ߲߬ߞߊ߬ߙߊ߲߬ ߕߎ߬ߡߊ߬ ߘߌ߫ ߞߵߊ߬ ߘߋ߲ߡߛߏ߫ ߞߍ߫ ߣߊ߬ߣߊ߬ ߕߙߌߓߊ߲߫ ߘߌ߫߸ ߘߋ߲߫ ߜߘߍ߫ ߟߎ߫ ߘߌ߫ ߛߋ߫ ߞߍ߫ ߟߴߊ߬ ߓߟߏ߫߸ ߞߏ߬ߣߌ߲߬ ߝߌ߬ߟߊ ߢߌ߲߬ ߠߎ߫ ߟߋ߬ ߡߊߟߐ߲ߣߍ߲߫ ߦߋ߫ ߘߐ߬ߝߐ ߓߟߏ߫. ߞߏ߬ߣߌ߲߬ ߣߊߙߋ߲ߡߊ߲߰ ߠߊ߫ ߖߌ߰ߦߊ߬ ߛߌ߫ ߕߎ߲߬ ߕߍ߫ ߘߋ߲ߞߍ߫ ߝߟߐ ߏ߬ ߘߐ߫ ߡߍ߲ ߞߍ߫߸ ߏ߬ ߟߋ ߞߊ߬ ߣߊߙߋߡߊ߲߰ ߟߐ߬ ߛߏ߰ߟߏ߲߬ ߣߴߊ߬ ߟߊ߫ ߗߋ߬ߖߎ߰ߦߊ ߣߴߊ߬ ߟߊ߫ ߘߊ߲߬ߕߐ߬ߦߊ ߝߘߎ߫ ߟߊ߫ ߛߴߏ߬ ߘߌ߫ ߘߋ߲߫ ߢߣߊߡߊ߫ ߛߐ߬ߘߐ߲߬ ߊ߬ ߢߍ߫ ߡߍ߲ ߘߌ߫ ߞߴߊ߬ ߞߐ ߘߌ߫.
ߛߏ߰ߟߏ߲߬ ߡߊߟߐ߬ߣߍ߲߸ ߞߊ߬ ߓߍ߲߬ ߏ߬ ߣߴߊ߬ ߘߋ߲ ߞߏߝߐ ߡߊ߬ ߝߟߍߟߌߟߊ ߟߎ߬ ߓߟߏ߫߸ ߏ߬ ߟߋ ߞߍ߫ ߘߴߊ߬ߟߋ ߞߎ߲߬ ߘߏ߬ߣߌ߲ ߓߍ߯ ߘߐ߫ ߜߟߌߡߊ߲ ߘߌ߫ ߞߵߊ߬ ߟߐ߬ ߘߎߢߊ߫ ߖߎ߯ߦߊ ߛߎ߮ ߓߍ߯ ߘߏ߫ ߟߐ߬ ߟߊ߫ ߛߏ߰ߟߏ߲߫ ߡߊ߬. ߏ߬ ߘߋ߲ߞߍ߫ ߝߟߐ ߣߡߊ߬ߘߦߊ߬ߣߍ߲߸ ߊ߬ ߞߵߏ߬ ߞߴߏ߬ ߡߊߦߟߍߞߏ߫ ߣߴߊ߬ ߞߎ߲߬ߘߐ߬ߓߌ߬ߟߊ߬ߞߏ߫ ߘߌ߫. ߜߊ߬ߞߘߐ ߘߏ߫ ߕߘߍ߬ ߦߴߊ߬ ߓߟߏ߫ ߞߏ߫ ߞߊ߬ߣߌ߲߫߸ ߏ߬ ߟߋ ߕߘߍ߬ ߦߴߊ߬ ߖߛߎ߬ߟߊ߬ߖߌ߰ ߞߊ߲ ߠߎ߬ ߝߐ߫ ߟߊ߫ ߞߍ߬ߣߍ߸ ߊ߬ ߣߌ߫ ߞߵߊ߬ ߘߍ߬ߡߍ߲߬ ߊ߬ ߡߊߕߋ߰ߙߎ߬ ߟߊ߫ ߞߍ߬ߣߍ߲.
ߘߊ߲߬ߞߊ߬ߙߊ߲߬ ߕߎ߬ߡߊ߬ ߟߊ߫ ߡߊ߲߬ߛߊ߬ߦߊ
ߊ߬ ߗߍ߬ ߞߵߊ߬ ߛߙߊ߬ ߞߏ߫ ߞߊ߬ ߡߊ߲߰ߖߘߊ߫ ߟߋ߬ ߟߊߛߌ߰ ߊ߬ ߣߐ߭ ߘߐ߫. ߞߏ߬ߣߌ߲߬ ߞߊ߬ ߓߍ߲߬ ߛߊ߬ߛߎߡߊ߬ ߓߙߋߕߋ ߡߌ߬ߙߌ߲ ߡߊ߬߸ ߏ߬ ߟߋ ߞߊ߬ ߞߏߟߊߕߍ ߟߎ߬ ߞߘߊߡߊ߫ ߞߵߏ߬ ߟߎ߫ ߟߐ߬ ߊ߬ ߘߋ߲ߞߍ߫ ߟߊߛߌ߰ ߟߊ߫߸ ߞߏ߫ ߓߊߏ߬ ߡߐ߰ ߕߴߛߋ߫ ߣߊ߬ߡߘߊ ߟߊߛߌ߰ ߟߊ߫ ߡߊ߲߬ߛߊ߬ߦߊ ߟߊ߫ ߞߊ߬ ߛߋ߲߬ߡߊ ߕߏ߫ ߜߍ ߘߐ߫. ߊ߬ ߘߋ߲ߞߍ߫ ߟߊߛߌ߱ ߞߐ ߘߐ߫ ߡߊ߲߬ߛߊ߬ߦߊ ߟߊ߫߸ ߊ߬ߟߎ߫ ߖߎ߬ߛߎ ߛߎߡߊߣߍ߲߫ ߕߘߍ߬ ߦߋ߫ ߞߎ߲߬ߝߟߐ ߏ߬ ߘߐ߫ ߞߊ߬ ߓߍ߲߬ ߛߏ߰ߟߏ߲߬ ߘߋ߲ߞߍ߫ ߟߊ߫ ߣߡߊ߬ߘߊ߬ߦߊ ߡߊ߬߸ ߏ߬ ߟߊ߫ ߕߊ߯ߡߊ ߟߋ߬ ߞߍ߫ ߘߴߊ߬ߟߎ ߛߐ߲߬ߖߊ߬ߞߏ߫ ߘߌ߫ ߝߴߊ߬ ߣߴߊ߬ ߘߋ߲ߞߍ߫ ߞߊ߬ ߝߙߍ߬ ߢߌߣߌ߲߫ ߛߏ߲߬ߖߘߊ߫ ߝߊ߰ ߞߏ ߡߊ߬߸ ߒ߬ߓߊ߬ ߏ߬ ߟߋ ߞߍ߫ ߘߴߏ߬ ߟߎ߫ ߝߎ߲ߘߌ߫ ߞߎ߲ ߘߌ߫ ߛߊ߫.
ߏ߬ ߟߎ߬ ߟߊߝߋߝߋ ߞߐ ߘߐ߫ ߊ߬ߟߎ߫ ߓߟߏ߫߸ ߊ߬ߟߎ߫ ߞߵߊ߬ߟߋ ߖߍ߬ߘߍ ߘߋ߲ߡߛߏ߫ ߕߊ߬ ߣߊ߱ߣߊ߬ ߕߙߌߓߊ߲߫ ߘߌ߫ ߛߎߡߊߥߙߏ߫ ߡߊ߬ ߝߘߎ ߟߊ߫ ߛߴߏ߬ ߘߴߊ߬ ߖߊ߲߬ߕߏ߫ ߊ߬ߟߎ߬ ߘߐ߫. ߒ߬ߓߊ߬ ߡߌ߬ߙߌ߲߬ߘߌ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߡߊ߬ ߞߊ߬ ߗߏ ߣߌ߫ ߔߙߊߕߊ ߓߌ߬ߟߵߊ߬ߟߎ ߞߐ߫ ߞߏ߫ ߝߏ߫ ߞߊ߬ ߞߍ߬ߟߍ ߟߋ߬ ߟߊߥߟߌ߬ ߛߏ߬ߛߏ߫ ߞߊ߲ߡߊ߬ ߕߘߋ߫߹ ߤߊߡߌ߲߸ ߦߌߟߊ߲ߦߌߟߊ߲߸ ߛߐ߲߬ߖߊ ߸ ߊ߬ ߣߌ߫ ߖߌ߰ߕߍ߮ ߟߎ߬ ߞߍ߫ ߘߊ߫ ߛߊߓߎ߫ ߘߌ߫ ߞߵߊ߬ߟߋ ߛߌ߱ߕߍ߰ (ߞߊ߬ ߛߊ߬ ߖߏߣߊ߫) ߞߵߊ߬ ߛߊ߬ ߘߏߦߌ߲߫. ߊ߬ߟߋ ߡߍ߲ ߝߣߊ߫ ߕߘߍ߬ ߦߵߊ߬ ߘߋ߲ߞߍ߫ ߦߟߌߟߊߕߍ߰ ߟߴߊ߬ ߛߌߟߊ߲߫ ߕߎߡߊ ߣߴߊ߬ ߞߣߐ߬ߝߟߌ߬ ߕߎߡߊ ߟߎ߫ ߟߊ߫߸ ߊ߬ߟߋ߬ ߟߊߝߐߦߊ ߞߵߏ߬ ߝߣߊ߫ ߟߐ߬ ߊ߬ ߞߐߟߐ߬ ߟߊ߫ ߝߊ߬ߛߏ ߣߌ߫ ߡߊ߲߬ߛߊ߬ߦߊ ߟߎ߬ ߓߍ߯ ߟߊ߫ ߞߊ߬ ߦߌ߬ߙߌ߲߬ߘߌ߫ ߕߎ ߞߘߐ߫.
ߦߟߌߡߊߛߙߋ ߟߎ߬
ߦߌߟߡߊ:ߡߊ߲߬ߛߊ ߡߏ߬ߛߏ ߦߌߟߡߊ:ߓߘߍ߬ߓߘߍ߬ߟߌ߬ߟߊ ߦߌߟߡߊ:ߞߊ߬ ߡߏߦߌ߫ ߢߊ߬ߣߌ߲߬ߓߊ߫ ߦߌߟߡߊ:ߞߊ߬ ߛߊ߬ ߢߊ߬ߣߌ߲߬ߓߊ߫ ߦߌߟߡߊ:ߛߊ߬ߛߎߡߊ߬ ߓߙߋߕߋ߫
ߞߊߡߌߟ ߖ߭ߊߦߍߕ
ߞߊߡߌߟ ߖ߭ߊߦߍߕ ߥߟߏߘߊ ߕߙߊߓߊ ߕߟߋ߬ ߇ / ߁߉߈߅ ߟߊ߫ ߞߐߣߊߞߙߌ߫ ߖߌ߬ߣߍ߬ ߞߊ߲ߓߍ߲ ، ߊ߬ ߦߋ߫ ߖߌ߬ߣߍ߬ ߕߏ߬ߟߊ߲߬ߕߊ߲ߠߊ ߖߊ߯ߓߊߞߊ߲ߞߋߡߊ ߟߋ߬ ߘߌ߫ ߡߍ߲ ߦߋ߫ ߕߏߟߏ߲ߠߊ ߡߊ߬ߞߊ߲߬ߞߊ߲߬ߠߌ߲ ߘߐ߫.
ߊ߬ ߞߊ߬ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߂߀߀߈ ߕߘߍ߬ߒ߬ߘߐ߬ߦߊ ߸ ߊ߬ ߣߌ߫ ߖߌ߬ߣߍ߬ ߛߘߍ ߞߎߘߎ߲߫ ߞߊ߬ ߜߟߏ߬ߝߌ߲߬ߠߊ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߂߀߁߂ ߕߘߍ߬ߒ߬ߘߐ߬ߦߊ ߕߎ߲߯ߣߌ߲߫.
ߊ߬ ߟߊ߫ ߞߍߙߍ߲ ߘߐ߫
thumb|ߞߊߡߌߟ ߖ߭ߊߦߍߕ ߖߌߦߊߓߍ ߘߏ߫ ߂߀߉߇ ߟߊ߫ ߊ߬ ߘߞߋߘߊ ߍߙ. ߛߋ. ߟߍ߲ߛ ߟߋ߬ ߸ ߖ߭ߊߦߍߕ ߕߎ߲߬ ߕߍ߫ ߢߊߛߐ߬ߘߐ߲߬ ߠߊ߫ ߞߏߡߊ ߦߋ߲߬ ߸ ߊ߬ߟߎ߬ ߞߵߊ߬ ߟߊߕߊ߬ߡߌ߲߬ ߂߀߀߇ ߟߊ߫ ߛߎߥߌߛ ߞߍߙߍ߲ ߘߏ߫ ߡߊ߫ ߡߍ߲ ߕߐ߯ ߞߏ߫ ߓߋ. ߍߛ. ߛߋ. ߦߎ߲ߓߐߦߌ. ߞߍߙߍ߲ ߏ߬ ߘߐ߫ ߸ ߊ߬ ߕߏߟߏ߲߫ ߘߊ߫ ߓߌ߬ߟߊ߬ߢߐ߲߰ߠߊ ߘߐ߫ ﴿ L'UEFA﴾ ߖߌߟߊߝߍ ߘߐ߫.
߂߀߀߈ ߞߊ߬ߙߌ߬ߝߐ ߟߊ߫ ߸ ߊ߬ ߕߊ߯ ߘߊ߫ ߊ߲ߜ߭ߌߟߋ߬ ߟߎ߬ ߞߍߙߍ߲ ߘߏ߫ ߘߐ߫ ߡߍ߲ ߕߐ߯ ߞߏ߫ ߤߎߟ ߛߌ߬ߕߌ. ߞߍߙߍ߲ ߏ߬ ߘߐ߫ ߸ ߊ߬ ߛߋ߫ ߘߊ߫ ߞߊ߬ ߕߏߟߏ߲ ߓߌ߬ߟߊ߬ߢߐ߲߰ߠߊ ߅߅ ߘߐ߫ ߦߋ߲߬ ߟߌߜ߭ߌ ߁߭ ߘߐ߫.
߂߀߁߁ ߓߌߣߊߥߎߟߋ߲ ߠߊ߫ ߸ ߖ߭ߊߦߍߕ ߕߊ߯ ߘߊ߫ ߕߎߙߑߞߌ ߛߘߍ ߘߏ߫ ߘߐ߫ ߡߍ߲ ߕߐ߯ ߞߏ߫ ߞߏߣߌߦߊߛߑߔߐߙ.
߂߀߁߁ ߠߊ߫ ߸ ߊ߬ ߘߏ߲߬ ߘߊ߫ ߌߛߑߕߊ߲ߓߎߟ ߓߋߓߋ ߘߐ߫.
ߛߘߍ ߝߊ߬ߛߏ߬ߟߊ߬ߞߊ ߘߐ߫
ߞߊߡߌߟ ߖ߭ߊߦߍߕ ߞߊ߬ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߕߘߍ߬ߒ߬ߘߐ߬ߦߊ ߞߏ ߝߌ߬ߟߊ ߟߋ߬ ߞߍ߫ ߖߌ߬ߣߍ߬ ߝߍ߬ : ߏ߬ ߟߎ߬ ߞߍ߫ ߘߊ߫ ߂߀߀߈ ، ߊ߬ ߣߌ߫ ߂߀߁߂.
ߊ߬ ߞߊ߬ ߖߊ߯ߓߊ ߖߌߟߊߝߍ ﴿éliminatoire﴾ ߝߣߊ߫ ߕߘߍ߬ߒ߬ߘߐ߬ߦߊ ߂߀߁߀ ߣߌ߫ ߂߀߁߄ ߟߊ߫.
ߣߝߊ߬ߖߺߌ߫ ߛߏ߬ߙߌ߬ ߞߐ߲ߘߺߍ߫
ߒߞߏ
ߣߝߊ߬ߖߺߌ߫ ߛߏ߬ߙߌ߬ ߞߐ߲ߘߍ߫ ߦߋ߫ ߓߊߕߍ߫ ߣߝߊ߬ߖߌߞߊ ߟߺߋ߬ ߘߌ߫ ߞߊ߲ߞߊ߲߫ ߡߙߊ߬ߓߊ߰ߘߊ ߞߣߐ߫.
ߊ߬ ߡߏߦߌ߫ ߘߊ߫ ߁߉߈߀ ߠߋ߬ ߟߊ߫ ߞߙߎ߬ߛߊ߫ ، ߞߊ߬ ߘߏ߲߬ ߡߏߙߌ߫ ߞߊߙߊ߲ߕߊ ߟߊ߫ ߛߊߘߊ߲ߠߊ߫ (ߓߊߕߍ߫ ߣߝߊ߬ߖߌ߫) ߊ߬ ߞߺߴߊ߬ ߟߊ߫ ߕߎ߬ߓߊ߬ߓߎ߬ ߞߊߙߊ߲ߕߊ ߛߊ߯ߘߊ߫ ߝߟߐ ߞߍ߫ ߦߋ߲߬ ߣߌ߫ ߞߊ߲ߞߊ߲߫ ߠߎ߫ ߘߐ߫߸ ߞߊ߬ ߒߞߏ ߞߊߙߊ߲ ߘߊߡߌ߬ߣߺߵߊ߬ ߛߊ߲߬ ߁߄ ߡߊ߬ ߞߊ߬ߙߊ߲߬ߡߐ߯ ߡߊ߬ߡߊߘߌ߫ ߝߍ߬ ߛߍ߲߬ߞߍ߬ߝߙߊ߫ ߸ ߊ߬ ߣߌ߫ ߞߊ߬ߙߊ߲߬ߡߐ߯ ߞߊ߲ߖߊ߬ߡߊ߯ߘߌ߫ ߞߋߕߊ߬ ߝߍ߬ ߊ߬ߟߋ߬ ߞߌ߲߬ߘߊ߬ ߞߋߟߋ߲߫ ߏ߬ ߟߊ߫. ߊ߬ ߘߏ߲߬ ߘߊ߫ ߞߐߣߊߞߙߌ߫ ߖߊ߯ߓߘߊ ߟߊ߫ ߂߀߀߀ ߟߋ߬ ߟߊ߫. ߊ߬ ߓߊ߯ߙߊ߫ ߘߊ߫ ߒߞߏ ߝߘߏ߬ߓߊ߬ ߟߍߙߘߊ ߟߊ߫ ߛߣߊ߬ߛߌ߫ ߝߌ߬ߡߊ߲ ߖߊ߰ߣߍ߫ ߝߍ߬ ߸ߞߊ߬ ߞߍ߬ ߛߏߡߐ߯ߦߊ ߛߌߟߊ ߝߐ߬ߓߍ߬ߦߊ߬ߟߊ ߘߏ߬ ߘߌ߫  ߒ. ߢ. ߦ. ߘ. ߝߊ߲ߓߊ ߟߊ߫ ߸ߞߊ߬ ߕߘߍ߬ ߒߞߏ ߘߎ߲ߓߎ ߛߌ߲ߘߟߌ ߡߙߌߘߐ ߕߺߊ߭ ߘߐ߫ ߂߀߀߆ ߞߏߟߌ߲ߞߏߟߌ߲ ߠߊ߫ ߸ ߊ߬ ߣߌ߫ ߞߊ߬ ߞߺߴߊ߬ ߛߌ߲߬ߝߏ߲߬ ߞߟߏߡߊ ߘߏ߫ ߘߌ߫. ߊ߬ ߕߘߍ߬ ߘߊ߫ ߒߞߏ ߘߏߝߙߍߕߍߟߌ ߛߍ߬ߘߏ߲ ߘߐ߫ ߞߊ߬ ߓߊ߲߫ ߞߊ߬ ߜߊ߬ߙߊ߫ ߟߊ߬ߥߛߊ߬ߡߊ߬ ߛߌߦߊߡߊ߲߫ ߢߣߊߓߊ߯ߦߊ߫ ߒߞߏ ߕߐ߯ ߘߐ߫ ߖߌ߬ߣߍ߫ ߣߌ߫ ߝߘߊ߬ߝߌ߲߬ߠߊ߫ ߣߌ߫ ߋߙߐߔߎ߬ ߟߎ߬ ߘߐ߫. ߊ߬ ߦߋ߫ ߘߍ߬ߟߐ߲߬ߘߐ߬ߦߊ ߞߊ߬ߙߊ߲߬ߝߊ ߟߋ߬ ߘߌ߫ ߞߐߣߊߞߙߌ߫ ߖߊ߯ߓߘߊ ߟߎ߬ ߟߊ߫߸ ߊ߬ ߣߌ߫ ߒߞߏ ߞߊߙߊ߲ ߢߍߥߟߊ ߗߋߕߌ߮ ߖߊ߯ߓߘߊ ߞߏ߬ߝߌ߫ ߊ߲ߣߊߣ ߟߊ߫.
ߊ߬ ߟߊ߫ ߞߝߊ߬ ߛߓߍߦߊߣߍ߲ ߣߌ߫ ߟߊ߬ߖߍ߲߬ߛߍ߲߬ߠߌ߲߬ ߟߐ߲ߞߏߡߊ ߘߏ߫ ߟߎ߫
ߊ߬ ߟߊ߫ ߞߝߊ߬ ߛߓߍߦߊߣߍ߲ ߣߌ߫ ߟߊ߬ߖߍ߲߬ߛߍ߲߬ߠߌ߲߬ ߟߐ߲ߞߏߡߊ ߟߎ߬ ߓߘߊ߫ ߛߋ߫ ߆ ߘߐ߫.ߏ߬ ߟߎ߫ ߞߋ߬ߟߋ߲߬ߞߋ߬ߟߋ߲߬ߣߊ ߛߙߍߘߍ ߣߺߴߊ߬ ߟߊߖߍ߲ߛߍ߲߫ ߕߎ߬ߡߊ ߝߟߍ߫ : ߊ) ߣߝߊ߬ߖߺߌ߫ ߛߏ߬ߙߌ߬ ߞߐ߲ߘߍ߫. ߒߞߏ ߢߍߛߓߍ. ߝߘߊ߬ߝߌ߲߬ߠߊ߬ ߞߊ߲ߞߏ ߛߎߞߟߌ//ߖߌ߬ߣߍ߬ ߝߢߐߜߍ. ߞߐߜߍ߫ ߂߁߈. ߂߀߁߇ ߟߊ߫. ߋ) ߘߍ߬ߟߐ߲߬ߘߐ߬ߦߊ ߝߘߏ߬ߓߊ ߥߟߊ߫ ߘߍ߬ߘߐ߬ߦߊ ߟߎ߬ ߟߐ߲ߞߏ ߒߞߏ ߘߐ߫//ߖߌ߬ߣߍ߬ ߝߢߐߜߍ. ߞߐߜߍ߫ ߁߄߀.߂߀߁߇ ߟߊ߫. ߌ) ߣߝߊ߬ߖߺߌ߫ ߛߏ߬ߙߌ߬ ߞߐ߲ߘߍ߫. ߒߞߏ߫ ߝߐߟߊ ߟߎ߬ ߟߊ߫ ߡߟߋߞߎߦߊ ߞߎ߲߬ߠߊ߬ߓߐ. ߡߊ߲߬ߘߋ߲߫ ߞߊ߬ߙߊ߲߬ߠߊ߬ߘߋ߲ ߠߎ߬ ߟߊ߫ ߘߍ߬ߞߙߎ. ߕߍߞߑߖ߭ߊߛ، ߊߡߋߙߌߞߌ߬ ߞߊ߬ߝߏ߬ ߟߊߘߍ߬ߣߍ߲ ߞߣߐ߫،߂߀߀߈ ߠߊ߫. ߍ) ߌߓߙߊߤߌߡߊ߫ ߛߏߙߌ߬ ߂ ߞߐ߲ߘߍ߫. ߛߟߏ߬ߡߣߊ߬ ߞߊ߲ߕߍ߫ ߞߊ߲ߠߞߊ ߣߌ߫ ߞߊ߲ߜߍ ߕߍߟߊ ߘߐ߫: ߊ߬ ߘߏ߫ ߟߋ߬ ߡߟߋߞߎߦߊ߫ ߞߊ߲ ߠߎ߬ ߟߊߓߊ߯ߙߊ ߘߌ߫ ߒߞߏ ߞߟߏߜߍ ߟߎ߬ ߘߐ߫//ߞߎ߲߬ߜߙߊ߬ ߝߌߟߊߣߊ߲ ߖߊ߯ߓߡߊ. ߌ߬ߙߌ߬ߛߌ߫. ߂߀߀߈.ߞߐߜߍ ߃߅-߅߂.
ߎ) ߒߞߏ ߣߌ߫ ߝߊ߬ߛߏ߬ߞߊ߲ ߠߎ߫ ߞߊ߬ߙߊ߲ ߖߌ߬ߣߍ߬ ߞߣߐ߫. ߟߊ߬ߞߙߐ߬ߛߌ߬ߟߌ ߣߌ߫ ߞߊ߬ߙߊ߲ ߘߊ߲߬ߕߍ߰ߟߌ // ߡߊ߲ߛߊ߫ ߞߎ߲߬ߜߙߊ߬ ߖߊ߯ߓߡߊ ߥߐߙߐ߲ߥߌߟߊߣߊ߲. ߟߊߘߛߏߣߍ߲ ߣߌ߫ ߞߟߋߞߟߋ. ߟߌߛߑߓߐߣ(ߔߐߙߑߕߎߜ߭ߊߟ) ߂߀߀߈ ߠߊ߫.
ߏ) ߒߞߏ ߣߺߴߊ߬ ߝߙߋߞߋ߫ ߟߎ߬ ߞߣߍߜߍ ߘߐ߫. ߎ߳ߣߍߛߑߞߏ ߟߊ߫ ߜߊ߬ߙߊ ߛߋ߲߬ߝߍ߬ ߂߀߀߄ ߟߊ߫ ߓߡߊ߬ߞߐ߫.
ߟߊ߬ߞߐ߰ߟߺߌ߬ ߜߘߍ߫ ߟߎ߫
ߊ߬ ߟߊ߫ ߜߊ߬ߙߊ߫ ߡߊ߲߬ߕߏ߲߬ߕߍ߬ߦߊ߬ ߢߣߊߓߊ߯ߦߊߣߍ߲ ߘߏ߫ ߟߎ߫
ߘߍ߬ߞߙߎ߫ ߞߎ߲߬ߠߊ߬ߛߌ߰ߓߊߟߌߦߊ ߕߘߍ߬ߒߘߐ߬ߟߌ ߣߌ߫ ߜߙߊ߬ ߓߟߋߓߟߋ߫ ߟߎ߬ ߢߣߊߓߊ߯ߦߊ :
ߥߊ߬ߛߌߥߊ߬ߙߊ ߂߀߁߇ : ߊ߬ ߕߘߍ߬ ߘߊ߫ ߝߘߊ߬ߝߌ߲߬ߠߊ߬ߡߐ߮ ߟߎ߬ ߟߊ߫ ߝߘߊ߬ߝߌ߲߬ ߞߊߙߊ߲ ߞߎ߲߬ߜߙߊ ߘߐ߫ ߓߊߛߊ߲ߡ ߡߊ߲߬ߕߏ߲߬ߕߍ߬ߦߊ߬ ߖߊ߯ߓߘߊ߫ ߟߊ߫ ߜߋ߲ߞߐ߰ߖߌ߬ߘߺߊ ߟߊ߫.
ߕߙߊߓߊ ߂߀߁߅ :ߝߘߊ߬ߝߌ߲߬ߠߊ߫ ߕߟߋ߬ߓߋ߬ ߜߋߙߋ߲ߜߋߙߋ߲ߦߊ ߘߍ߬ߞߙߎ ߜߊ߬ߙߊ ߕߘߍ߬ߒߘߐ߬ߟߌ ߛߣߍ߬ߞߊ߯ߟߌ߫ ،ߘߊ߬ߞߊ߯ߙߌ߫.
ߥߊ߬ߛߌߥߊ߬ߙߊ ߂߀߁߄ :ߊ߬ ߞߊ߬ ߝߘߊ߬ߝߌ߲߬ߠߊ߬ߡߐ߮ ߟߎ߬ ߟߊ߫ ߖߏ߯ߘߏ߲ߧߊߟߌ ߜߊ߬ߙߊ ߢߣߊߓߊ߯ߦߊ߫ ߓߐ߬ߓߐߖߎ߬ߟߊ߬ߛߏ߫ ،ߓߙߎߞߌߣߊ߫.
ߕߙߊߓߊ ߂߀߁߄ : ߒߞߏ߫ ߟߊ߬ߓߌ߬ߟߊ߬ߟߐ߲߬ߘߐ߬ߦߊ߬ ߟߏ߲ߓߊ ߟߎ߬ ߢߣߊߓߊ߯ߦߊߟߌ ߓߡߊ߬ߞߐ߫. ߡߊ߬ߟߌ߫ ߞߎ߲߬ߠߊ߬ߛߌ߮ ߟߊ߫ ߡߊ߬ߞߟߌ߬ߟߌ ߞߐ߬ߣߐߡߊ߬.
߂߀߁߂: ߊ߬ ߞߊ߬ ߞߊ߲ ߠߎ߬ ߣߌ߫ ߝߘߊ߬ߝߌ߲߬ߠߊ߬ ߞߊ߲ߠߞߊ ߟߎ߫ ߜߙߊ߬ ߇-ߣߊ߲ ߢߣߊߓߊ߯ߦߊ߫ ߓߎߦߊ߫،ߞߊߡߋߙߎ߲߫ ߊ߬ߜ߭ߌ߬ߟߋ߬ߘߎ߯. ߕߎߟߊߝߌ߲ ߂߀߁߁: ߊ߬ ߕߘߍ߬ ߘߊ߫ ߡߊ߲߬ߘߋ߲߬ ߞߊ߲ ߠߎ߬ ߣߺߴߊ߬ ߞߊ߲ߠߞߊ ߟߎ߫ ߜߙߊ߬ ߃-ߣߊ߲ ߘߐ߫ ߌߣߊߟߑߞߏ ߟߊ߫ ߡߊ߬ߞߟߌ߬ߟߌ ߞߐ߬ߣߐߡߊ߬ ߔߊ߬ߙߌ߬.
ߕߙߊߓߊ ߂߀߁߁ : ߝߘߊ߬ߝߌ߲߬ߠߊ߬ߡߐ߮ ߟߎ߬ ߟߊ߫ ߡߊ߲߬ߘߋ߲߬ ߞߊߙߊ߲ ߞߎ߲߬ߜߙߊ ߕߘߍ߬ߒߘߐ߬ߟߌ ߓߡߊ߬ߞߐ߫ ،ߡߊ߬ߟߌ.
߂߀߀߅ ߤߊ߲߯ ߓߌ߬ : ߡߊ߲߬ߘߋ߲߫ ߞߊ߬ߙߊ߲߫ ߘߍ߬ߞߙߎ ߛߌ߲߬ߝߏ߲.
ߕߎߟߊߝߌ߲ ߂߀߀߉ : ߝߘߊ߬ߝߌ߲߬ߠߊ߬ ߞߊ߲ ߠߎ߬ ߘߏߝߙߍߕߍߦߊ߫ ߟߞߊ߬ߙߊ߲߬ߘߊ߬ ߖߊ߯ߓߡߊ ߕߘߍ߬ߒߘߐ߬ߟߌ ߌ߬ߙߌ߬ߛߌ߫.
ߕߎߟߊߝߌ߲ ߂߀߀߈ :ߊ߬ ߞߊ߬ ߞߊ߲ ߠߎ߬ ߣߌ߫ ߝߘߊ߬ߝߌ߲߬ߠߊ߬ ߞߊ߲ߠߞߊ ߟߎ߫ ߜߙߊ߬ ߂-ߣߊ߲ ߢߣߊߓߊ߯ߦߊ߫ ߌ߬ߙߌ߬ߛߌ߫.
ߥߊ߬ߛߌߥߊ߬ߙߊ ߂߀߀߈ : ߊ߬ ߞߊ߬ ߝߘߊ߬ߝߌ߲߬ߠߊ߫ ߞߊ߬ߙߊ߲߫ ߜߙߊ߬ ߖߊ߯ߓߡߊ ߇-ߣߊ߲ ߢߣߊߓߊ߯ߦߊ߫ ߔߐߙߑߕߎߜ߭ߊߟ (ߟߌߛߑߓߐߣ).
߂߀߀߄ - ߂߀߀߉ : ߊ߬ ߞߍ߫ ߘߊ߫ ߘߏߝߙߍߕߍߞߋߟߋ߲ߡߊ ߢߎߡߍߙߋ߲ߡߊ ߛߌ߲߬ߝߏ߲߬ ߞߟߏߡߊ ߘߏ߫ ߟߋ߬ ߘߌ߫ ، ߝߘߊ߬ߝߌ߲߬ߠߊ߬ ߞߊ߲ ߠߎ߬ ߟߊߥߙߎߞߌ ߘߐ߫ ߕߟߋ߬ߓߊ߰ߦߊ߬ߟߌ ߞߊߡߊ߲ ߞߣߐ߫.
߂߀߀߅ ߕߎߟߊߝߌ߲ ߕߋ߬ߟߋ߫ ߂߅ - ߂߇ : ߜߙߊ߬ ߖߊ߯ߓߡߊ ߘߏ߫ ߢߣߊߓߊ߯ߦߊߟߌ ߞߊ߬ ߓߍ߲߬ ߝߘߊ߬ߝߌ߲߬ߠߊ߬ ߞߊ߲ ߠߎ߬ ߦߌߟߦߊߟߌ ߡߊ߬ ߝߙߍߕߍߟߌ ߡߊ߬ߘߎ߮ ߘߐ߫ ߛߣߍ߬ߞߊ߯ߟߌ߫.
߂߀߀߅ ߕߎߟߊߝߌ߲ ߕߟߋ߬ ߁߀ - ߁߅ : ߊ߬ ߕߘߍ߬ ߦߋ߫ ߘߎ߲ߓߎ ߡߊ߲߬ߕߏ߲߬ߕߍ߬ߦߊ ߟߊ߫ ߜߙߊ߬ ߝߟߐߡߊ ߕߘߍ߬ߒ߬ߘߐ߬ߓߊ߮ ߟߎ߬ ߘߏ߫ ߟߋ߬ ߘߌ߫ ߒߞߏ ߛߓߍߛߎ߲߫ ߞߊ߲߬.
߂߀߀߇ ߘߓߊ߬ߕߊ߫ ߕߟߋ߬ ߅ - ߇ : ߊ߬ ߕߘߍ߬ ߦߋ߫ ߖߌ߬ߣߍ߫ ߕߘߍ߬ߒ߬ߘߐ߬ߓߊ߯ ߟߎ߬ ߘߏ߫ ߟߋ߬ ߜߙߊ߬ ߖߊ߯ߓߡߊ ߘߏ߫ ߘߐ߫ ߞߊ߬ ߓߍ߲߬ ߞߊ߲߫ ߛߌߦߊߡߊ߲߫ ߞߊ߲ߞߋ ߟߎ߫ ߞߟߊ߬ߟߐ߲߫ ߡߊ߬ ، ߣߺߴߊ߬ ߛߌ߲߬ߝߏ߲߬ߧߊ߬ ߘߊ߫ ߎ߳ߣߍߛߑߞߏ ߣߌ߫ ߊߞߊߟߊ߲ ߣߌ߫ ߡߊ߬ߟߌ߫ ߞߎ߲߬ߠߊ߬ߛߌ߮ ߓߟߏ߫ ߓߡߊ߬ߞߐ߫.
ߥߊ߬ߛߌߥߊ߬ߙߊ ߂߀߀߅ : ߊ߬ ߞߊ߬ ߡߊ߲߬ߘߋ߲߫ ߞߊ߬ߙߊ߲ ߢߐ߲߯ߦߋ߫ ߥߐ߯ߙߐߣߊ߲ ߢߣߊߓߊ߯ߦߊ߫ ߞߐߣߊߞߙߌ߫ ߣߌ߫ ߞߊ߲ߞߊ߲߫ ߘߐ߫.
߂߀߁߇ ߞߏ߲ߞߏߘߌ߬ߓߌ ߕߋ߬ߟߋ߫ ߂߃ - ߂߀߁߇ ߞߏ߲ߞߏߘߌ߬ߓߌ ߕߋ߬ߟߋ߫ ߂߂ : ߟߊ߬ߛߓߍ߬ߛߎ߲߬ߧߊ߬ߟߌ ߣߌ߫ ߞߊ߬ߙߊ߲ ߟߊߣߐ߰ߦߊ ߣߌ߫ ߝߘߊ߬ߝߌ߲߬ ߞߊ߲ ߠߎ߬ ߡߐ߬ߟߐ߲߬ߕߎ߬ߡߊ߬ߢߐ߲߰ߦߊ ߕߐ߲ߓߟߏߡߟߊ߫ ߝߘߏ߬ߓߊ߬ߡߊ ߘߊߝߍ߬ ߜߐߞߎ߫ ߞߝߊ߬ ߟߐ߯ߓߊߟߐ ߖߊ߲߬ߖߏ߲ ߛߋ߲߬ߝߍ߬ ߞߐߣߊߞߙߌ߫ ߂߀߁߇ ߟߊ߫.
߂߀߁߆ ߤߊ߲߯ ߓߌ߬ : ߊ߬ߟߋ ߟߋ߬ ߒߞߏ ߣߌ߫ ߝߊ߬ߛߏ߬ߞߊ߲ ߠߎ߫ ߟߞߊ߬ߝߏ߬ߟߌ ߗߋߕߌ߮ ߘߌ߫ ߖߌ߬ߣߍ߬ ߝߢߐߜߍ ߟߊ߫ ߟߊ߬ߖߍ߲߬ߛߍ߲߬ߠߌ߲߫ ߞߐ߬ߣߐߡߊ߬.
߂߀߁߆ ߤߊ߲߯ ߓߌ߬ : ߣߝߊ߬ߖߺߌ߫ ߛߏ߬ߙߌ߬ ߞߐ߲ߘߍ߫ ߟߋ߬ ߒߞߏ߫ ߞߊߙߊ߲ ߢߍߥߟߊ ߗߋߕߌ߮ ߘߌ߫ ߞߏ߬ߝߌ ߊߣߊ߲ߣ ߖߊ߯ߓߘߊ ߞߊ߲߫ ߞߊߙߊ߲ߓߏ߲ ߠߊ߫ ߖߌ߬ߣߍ߫.
߂߀߁߈ ߤߊ߲߯ ߕߋ߲߬ : ߊ߬ ߦߋ߫ ߒߞߏ߫ ߘߊ߬ߟߎ߬ߞߍ߲ߘߍ ߝߐ߰ߓߍ ߛߓߍߦߊߟߌ ߛߓߍߘߊ ߛߌ߲߬ߝߏ߲ ߠߎ߬ ߘߏ߫ ߟߋ߬ ߘߌ߫. ߂߀߀߈ ߤߊ߲߯ ߓߌ߬ : ߊ߬ ߦߋ߫ ߒߞߏ ߘߎ߲ߓߎ ߕߌߙߌ߲ߠߌ߲ ߟߐ߲ߞߏߡߊ ߞߟߊ߬ߕߌ߮ ߟߋ߬ ߘߌ߫.
߂߀߀߅ - ߂߀߀߈ : ߊ߬ ߞߍ߫ ߘߊ߫ ߒߞߏ - ߝߊ߬ߙߊ߲߬ߛߌ ߦߋߟߋ߲ ߝߐ߰ߓߍ ߟߊ߬ߖߍ߲߬ߛߍ߲߬ߠߌ߲ ߗߋߕߌ߮ ߟߋ߬ ߘߌ߫.
ߒߠߋ ߣߝߊ߬ߖߺߌ߫ ߛߏ߬ߙߌ߬ ߞߐ߲ߘߍ߫ ߛߙߋߓߍߦߊߣߍ߲ ߦߺߴߊ߬ ߞߘߐߞߟߊߣߐߦߊ߫ ߟߊ߫ ߞߏ߫ ߞߌ߬ߓߊ߬ߙߏ ߡߍ߲ ߠߎ߬ ߘߌߣߍ߲߫ ߛߊ߲ߘߐ߫ ߣߌ߲߬ ، ߏ߬ ߟߎ߫ ߘߍ߬ߡߍ߲߬ߘߌ߬ߣߍ߲߬ ߒ ߡߊ߬ ߕߋߟߋ߲ߓߊ߯ߒߕߋߦߊ ߟߊ߫ ߞߊ߬ ߓߍ߲߬ ߒ ߗߏ߯ߦߊ ߣߌ߫ ߒ ߡߊ߲߬ߞߕߎ ߣߌ߫ ߒ ߠߊ߫ ߟߐ߲ߞߏߦߊ ߟߎ߫ ߟߋ ߡߊ߬. ߞߐߣߊߞߙߌ߫ ، ߕߎߟߊߝߌ߲ ߕߟߋ߬ ߁߈ ߂߀߁߈.
ߣߝߊ߬ߖߺߌ߫ ߛߏ߬ߙߌ߬ ߞߐ߲ߘߍ߫.
ߒߓߊߟߌߦߊ߫ ߞߡߊ߬ߙߊ߫
ߒߓߊߟߌߦߊ߫ ߞߡߊ߬ߙߊ߫ ߡߏߦߌ߫ ߘߊ߫ ߁߉߂߉ ߟߋ߬ ߟߊ߫ ߞߊ߬ ߛߊ߬ ߞߏ߲ߞߏߜߍ ߁߈, ߁߉߅߅ ߟߊ߫ ߕߐ߲ߘߐ߲߫߸ ߊ߬ ߕߘߍ߬ ߦߋ߫ ߖߌ߬ߣߍ߬ ߕߐ߲ߘߋ߲ ߣߴߊ߬ ߘߍ߲ߖߘߍߟߦߊ߫ ߢߌߣߌ߲ߠߊ ߘߏ߫ ߟߋ߬ ߘߌ߫.
ߣߝߊ߬ߖߺߌ߫ ߛߏ߬ߙߌ߬ ߞߐ߲ߘߺߍ߫
ߗߋߘߊ
ߛߏ߬ߙߌ߫ ߕߐ߯ߦߊ߫ ߘߊ߫ ߕߙߊߓߊ ߕߟߋ߬ ߈ ߡߊ߬ ߞߵߊ߬ ߞߍ߫ ߟߊ߬ߛߓߍ߬ߛߎ߲߬ߦߊ߬ߟߌ ߞߏߕߌ߯ߘߊ ߗߋߕߌ߯ ߛߙߍߞߍ ߘߌ߫߸ ߏ߬ ߞߍ߫ ߘߊ߫ ߛߋ.ߍߣ.ߍߙ.ߘߋ ߟߊ߫ ߡߙߊ߬ߞߊ߲ ߠߋ߬ ߞߘߐ߫ ߞߊ߲ߕߌ߮ ߡߊ߬ߡߊ߬ߘߌ߫ ߘߎ߲ߓߎߦߊ߫ ߓߟߏ߫.
ߒߓߊߟߌߦߊ߫ ߞߡߊ߬ߙߊ߫
ߞߊ߲߬ߛߓߍߟߌ
ߊ߬ ߡߏߦߌ߫ ߘߊ߫ ߔߐߛߋߦߊ߫ ߟߋ߬ ߘߎ߬ߓߙߋߞߊ߬ ߡߙߊ߬ߓߊ߰ߘߊ ߘߐ߫߸ ߛߣߍ߬ߞߍ߬ߟߊ߫ ߘߋ߲ߓߦߊ ߘߏ߫ ߟߎ߫ ߘߐ߫. ߊ߬ ߞߎ߲߬ߡߊߞߘߎ߬ߣߍ߲ ߠߋ߬ ߕߏ߫ ߘߊ߫ ߞߊ߬ ߞߍ߫ ߊߝߙߌߞߌ߬ ߓߍ߯ߦߊ ߟߊߘߍ߭ ߕߐ߲ߘߋ߲ ߘߴߊ߬ ߗߍ߬ ߗߍߙߑߣߐ߬ ߞߡߊ߬ߙߊ߫ ߘߊߝߍ߬߸ ߏ߬ ߡߍ߲ ߕߘߍ߬ ߦߋ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߞߟߍ߬ߘߋ߲߬ ߞߘߐ ߘߏ߫ ߘߌ߫. ߝߌ߬ߟߊ߬ߓߊ ߟߎ߬ ߛߌ߰ߣߍ߲߫ ߕߘߍ߬ ߦߋ߫ ߕߐ߲ߘߐ߲߫ ߠߋ߬߸ ߊ߬ ߕߘߍ߬ ߦߋ߫ ߦߋ߲߬ ߊ.ߓ.ߟ ߡߏ߬ߛߏ ߟߎ߬ ߟߊ߫ ߘߍ߭ ߟߊߢߣߊߡߦߊ߫ ߟߊ߫ ߦߋ߲߬ ߠߋ߫. ߦߋ߲߬ ߞߣߍߟߋ߲߫ ߞߎ߲ߕߌ߮ (chef de canton) ߊ߬ߟߌ߬ߡߊߡߌ߲߬ ߘߊ߬ߝ߭ߌߘ ߛߌ߬ߟߊ ߞߊ߬ ߊ.ߓ.ߟ ߟߊ߫ ߞߏ ߟߎ߬ ߟߊߜߏߦߊߢߍ߫߸ ߞߏ߲ߞߏߜߍ ߈ ߣߴߊ߬ ߉ ߟߎ߬ ߟߊ߫ ߁߉߅߅ ߟߊ߫߸ ߏ߬ ߞߊ߬ ߣߌߛߐ߲ߞߐ߫ ߡߞߊߣߌ߲ ߘߊߡߌ߬ߣߊ߬. ߏ߬ ߞߍ ߝߐߢߐ߲߯ߞߐ ߘߏ߫ ߥߟߌ߬ ߘߊ߫ ߛߏ ߛߌ߰ߓߊ߮ ߟߎ߬ ߓߟߏ߫ ߣߌߛߐ߲ߞߐ߫ ߡߞߊߣߌ߲ ߏ߬ ߕߎ߬ߡߊ ߟߊ߫߸ ߏ߬ ߞߍ ߛߌ߬ߟߊ ߞߵߊ߬ ߥߎ߬ߙߎ߲߬ߓߊ߫ ߞߡߊ߬ߙߊ ߟߊ߫ ߟߎ ߞߣߐ߫. ߒߓߊߟߌߦߊ߫ ߞߣߐߡߊ߫ ߓߊ߲߬ߘߊ߬ߣߍ߲ ߕߘߍ߬ ߦߋ߫ ߦߋ߲߬߸ ߛߌ߬ߟߊ ߞߵߊ߬ ߝߏ߫ ߞߊ߬ ߟߴߊ߬ ߞߊ߲߬ ߞߵߊ߬ ߕߍ߰ ߝߊ߲߭ ߠߊ߫. ߏ߬ ߞߍ ߒߓߊߟߌߦߊ߫ ߕߊ߬ ߘߊ߫ ߞߊ߬ ߥߴߊ߬ ߘߌ߫ ߘߊ߲ߘߊߛߏ ߟߊ߫ ߞߐߣߊߞߙߌ߫. ߞߏ߲ߞߏߜߍ ߁߁߸ ߘߋ߲ ߛߊ߬ ߘߊ߫ (ߞߵߊ߬ ߛߊ߬ߣߍ߲ ߡߏߦߌ߫). ߒߓߊߟߌߦߊ߫ ߞߡߊ߬ߙߊ߫ ߝߣߊ߫ ߞߵߊ߬ ߘߋ߲ ߛߊ߯ߘߴߏ߬ ߞߍ ߞߎ߲߬ߢߐ߰ ߞߋߟߋ߲ ߡߊ߬.
ߣߝߊ߬ߖߺߌ߫ ߛߏ߬ߙߌ߬ ߞߐ߲ߘߺߍ߫
ߊ߬ ߟߊ߫ ߞߐ߲ߘߐ߲߫ ߛߐߘߐ߲
ߊ߬ ߓߊ߲߫ ߛߊ߲ ߦߋ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߡߊ߲߬ߕߏ߲߬ߕߍ߬ߦߊ߬ ߞߐ߲ߘߐ߲ ߠߋ߫ ߛߐ߬ߘߐ߲߬ ߠߊ߫ ߣߌ߲߬ ߸ ߞߺߵߏ߬ ߛߊߓߎ ߞߺߵߊ߬ ߟߊ߫ ߛߍ߬ߘߏ߲ ߠߎ߬ ߞߏߛߐ߲߬ ߒߞߏ ߣߌ߫ ߝߘߊ߬ߝߌ߲߬ߞߊ߲ ߠߎ߬ ߓߍ߯ ߦߋ߫. ߞߐ߲ߘߐ߲߫ ߠߕߊߡߌ߲ ߞߍ߫ ߘߊ߫ ߛߏ߲߬ߝߏ߬ߣߌ߬ߦߊ߫ ߖߊ߯ߓߘߊ ߟߊ߫ ߞߐߣߊߞߙߌ߫ ߝߘߊ߬ߝߌ߲߬ߟߊ߲߬ߘߌߦߊ ߡߊ߲߬ߕߏ߲߬ߕߍ߬ߦߊ ߛߌ߲߬ߝߏ߲߬ߧߊ߬ߟߌ ߟߊ߫ ߛߐ߲ߞߐߟߐ߲ߧߊ ߟߋ߬ ߛߊߓߎ߫ ߟߊ߫. ߣߺߴߊ߬ ߢߣߊߓߊ߯ߦߊ߫ ߘߊ߫ ߞߊ߬ߙߊ߲߬ߠߊ߬ߘߋ߲߬ ߛߌߦߊߡߊ߲߫ ߓߟߏ߫ ߞߊߕߙߍ߬ߕߺߴߊ߬ ߕߋߙߌ ߣߺߴߊ߬ ߓߊ߯ߙߊߢߐ߲߯ ߛߌߦߊߡߊ߲߫ ߣߺߴߊ߬ ߖߍ߬ߘߍ ߞߐߙߍ ߡߊ߬. ߦߌߟߡߊ:ߘߐ߬ߝߐ ߦߌߟߡߊ:ߒߞߏ ߦߌߟߡߊ:ߓߘߍ߬ߓߘߍ߬ߟߌ߬ߟߊ
ߒߓߊߟߌߦߊ߫ ߞߡߊ߬ߙߊ߫
ߞߊ߲߬ߛߓߍߟߌ
ߒ߬ߓߊ߬ ߖߊ߲߬ߖߏ߲ ߏ߬ ߣߊ߬ ߘߊ߫ ߞߍ߫ ߥߐ߬ߦߐ ߟߋ߬ ߘߌ߫ ߛߊ߫߸ ߊ߬ ߣߌ߫ ߞߊ߬ ߞߟߊߓߎ߫ ߘߏ߲߬ ߕߐ߲ߘߋ߲ ߠߎ߬ ߟߊ߫ ߡߍ߲ ߠߎ߬ ߦߋ߫ ߘߍ߲ߖߘߍߟߦߊ߫ ߢߌߣߌ߲ ߘߊߞߘߐ߫. ߡߐ߱ ߥߊ߯ ߦߙߌߞߊ ߟߎ߬ ߕߘߍ߬ ߘߴߊ߬ ߓߊߘߍ ߘߐ߫. ߛߎ߬ߓߏ߲߬ߘߊ߬ߟߊ߫ ߓߋߟߋ߲ߠߊ ߞߊ߬ߙߊ߲߫ ߘߊ߫ ߊߤߊߡߍߘ ߛߋߞߎ߬ ߕߎ߬ߙߋ ߟߋ߬ ߓߟߏ߫. ߘߐ߲߬ߞߟߌ ߟߎ߬ ߛߓߍ߫ ߘߊ߫ ߒߓߊߟߌߦߊ߫ ߞߡߊ߬ߙߊ߫ ߞߊ߲߬. ߊ߬ ߦߋ߫ ߘߍ߲ߖߘߍߟߦߊ ߡߐ߱ ߜߟߌߦߊߣߍ߲ ߘߏ߫ ߟߋ߬ ߘߌ߫ ߖߌ߬ߣߍ߫߸ ߊ߬ ߖߍ߬ߘߍߝߊ߲߭ ߢߊ߰ߢߊ߮ ߕߘߍ߬ ߦߋ߫ ߞߍ߫ ߟߊ߫. ߞߐߣߊߞߙߌ߫ ߟߐ߯ߝߍ ߘߌ߲߬ߞߌ߬ߙߊ߬ ߓߊߖߎߡߊ ߘߏ߫ ߕߐ߯ߟߊߣߍ߲߫ ߦߴߊ߬ߟߋ ߟߋ߬ ߟߊ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߞߐߜߍ ߡߍ߲ ߦߋ߫ p27 ߟߊߓߊ߯ߙߊ߫ ߟߊ߫ ߦߌߟߡߊ:ߓߘߍ߬ߓߘߍ߬ߟߌ߬ߟߊ
ߘߊߟߍ߲߫
ߘߊߟߍ߲߫/ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫߸ߟߊߓߋ߫ ߡߙߊ߬ߓߊ߰ߘߊ ߣߴߊ߬ ߕߌ߲߬ߞߎߘߎ߲ ߛߎ߲ߞߎ߲ߡߊ ߘߐ߫߸ߝߎߕߊ߫ ߖߡߊߣߊ߫ ߞߘߐ ߘߐ߫. ߊ߬ ߘߏ߲߬ ߦߋ߫ ߝߎߟߊ߫ ߘߎ߰ߣߍ߲ ߘߏ߫ ߟߋ߬ ߘߌ߫.
ߊ߬ ߛߌ߰ߓߊ߮ ߟߎ߬
ߊ߬ߟߋ߫ ߦߋ߫ ߟߊߓߋ߫ ߡߙߊ߬ߓߊ߰ߘߊ ߡߙߊ߬ߘߊ߬ߘߎ߯ߟߓߊ ߘߏ߫ ߘߌ߫߸ߡߍ߲ ߛߌ߰ߓߊ߮ ߦߋ߫ ߁߈ ߉߆߅ ( ߂߀߁߆ ߟߊ߫)
ߘߌ߯ߣߊ߫ ߥߟߴߊ߬ ߣߊߡߎ߲߫
ߘߌ߯ߣߊ߫ ߓߍ߯ ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߣߴߊ߬ ߡߙߊ߬ߓߊ߰ߘߊ ߟߎ߬ ߞߣߐ߫߸ߞߏ߬ߣߌ߲߬،ߝߎߟߊ߫ ߘߎ߮ ߛߌߦߊߡߊ߲߫ ߦߋ߫ ߛߌ߬ߟߊ߬ߡߊ߬ ߛߏ ߟߎ߬ ߘߌ߫߸ߏ߬ ߞߐ߫،ߡߏߙߌߜߊߣߊ߲ߧߊ ߛߓߊ߬ߕߌ߬ߣߍ߲߫ ߦߋ߲߬ ߞߏߛߓߍ߫߸ߏ߬ ߦߋ߫ ߛߏߡߦߊ ߟߊߘߏ߲߬ߣߍ߲ ߠߋ߬ ߘߌ߫ ߛߌ߬ߟߡߊ߬ߦߊ ߘߐ߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߘߊߟߍ߲߫ ߦߌߟߡߊ:ߟߊߓߋ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬
ߛߘߌ߬ߓߋ
ߛߘߌ߬ߓߋ ߦߋ߫ ߝߌߟߊ߫ ߛߌ ߘߏ߫ ߟߋ߬ ߘߌ߫ ߡߊ߲߬ߘߋ߲߫ ߣߴߊ߬ ߟߊߡߌߣߌ߲ ߝߌߟߊ ߟߎ߬ ߟߊ߫. ߊ߬ ߦߋ߫ ߡߐ߰ ߛߌߦߊߡߊ߲߫ ߟߋ߬ ߛߌߦߊ ߟߊ߫ ߡߊ߲߬ߘߋ߲߬ ߖߡߊߣߊ ߟߎ߬ ߘߐ߫߸ ߊ߬ ߜߋ߲ߜߋ߲߫ ߥߊߛߏߟߏ߲߫ ߣߌ߫ ߡߊߛߌ߬ߣߊ߫ ߟߎ߫ ߘߐ߫.
ߝߐߓߏߟߏ߲ߟߐ߲ߘߐߦߊ
ߛߘߌ߬ߓߋ ߦߋ߫ ߡߙߊ߬ߞߊ߬ ߞߎߡߊߘߋ߲ ߠߋ߬ ߟߊߓߊ߯ߙߊߣߍ߲ ߘߌ߫ ߞߎ߲ߓߌ߫ ߡߙߊ߬ߞߊ߬ ߡߊ߲ߛߦߊ ߕߎ߬ߡߊ ߟߊ߫߸ ߓߊߏ߬ ߝߌߟߊ ߟߎ߬ ߣߌ߫ ߓߌߦߊ߲ ߠߎ߬ ߟߋ߬ ߘߏ߲߬ ߘߊ߫ ߕߟߋ߬ߓߋ ߘߐ߫ ߦߊ߲߬. ߛߘߌ߬ߓߋ ߞߘߐ ߦߋ߫ ߛߏ߬ߕߌ߮ ߟߋ߬ ߘߌ߫߸ ߥߟߊ߫ ߛߏ߲߬ߞߍ߬ߕߌ߮ ߡߙߊ߬ߞߊ߬ߞߊ߲ ߘߐ߫߸ ߓߊߏ߬ ߛߏ߭ ߟߋ߬ ߦߋ߫ ߘߴߊ߬ߟߎ ߓߟߏ߫ ߏ߬ ߕߎ߬ߡߊ ߟߊ߫.
ߕߐ߮ ߟߎ߬
ߛߘߌ߬ߓߋ ߊߡߌߣߊߕߊ߬ ߖߊߟߏ߫߸ ߡߊ߬ߟߌ ߘߎ߲ߓߎߞߊ ߣߌ߫ ߓߘߍ߬ߓߘߍ߬ߟߌ߬ߟߊ
ߦߟߌߡߊߛߙߋ ߟߎ߬
ߦߌߟߡߊ:ߝߘߊ߬ߝߌ߲߬ߠߊ߫ ߕߟߋ߬ߓߋ ߛߌ ߦߌߟߡߊ:ߝߌߟߊ߫ ߛߌ ߦߌߟߡߊ:ߛߌ
ߝߘߊ߬ߝߌ߲߬ ߘߐ߫ ߖߊ߬ߥߏ
=== ߜߟߏ߬ߝߌ߲߬ ߠߎ߬ ߖߊ߬ߥߏ߬ ߞߍߢߊ߫ === ߊߘߡߊߘߋ߲ߧߊ ߖߊ߯ߙߋ ߡߊߞߊߘߊ߲߲ߠߊ ߓߍ߯ ߟߋ߬ ߛߎ߬ߣߎ߲߬ߣߍ߲ ߓߌ߬ ،ߞߊ߬ ߓߍ߲߬ ߋߙߐߔߎߞߊ߫ ߓߋ߲ߓߊ߫ ߟߎ߬ ߟߊ߫ ߞߘߊ߬ߜߟߍ߬ߦߊ ߞߍߟߋ߲ ߣߌ߲߬ ߡߊ߬ ߸ߊ߬ߟߎ߬ ߞߊ߬ ߡߍ߲ ߞߍ߫ ߝߊ߯ߘߐߞߍ߫﴿ ߁߆ ߣߌ߫ ߁߉﴾ ߕߍߟߊ߫ ߥߛߎ ߞߘߐ߫ ߸ߜߟߏ߬ߝߌ߲߬ߠߊ߫ ߣߌ߫ ߜߟߏ߬ߝߌ߲ ߠߎ߬ ߠߊ߫ ،߲ ߞߏ߬ߣߌ߲߬ ߓߌ߬ ߥߊߦߌߞߊ߫ ߹ ߋߙߐߔߎߞߊ ߞߟߊߓߊ߯ߒߕߋ ߘߏ߫ ߟߎ߬ ߦߴߊ߬ ߝߍ߬ ߞߊ߬ ߘߝߐ߬ ߖߎ߮ ߣߌ߲߬ ߝߏ߲߬ߝߏ߲ ߓߍ߯ ߘߏ߲߬ ߗߙߎ߫ ،߲ ߡߊ߬ߢߌ߬ߡߊ߬ߞߏ߬ ߥߛߎ ߣߌ߲߬ ߞߣߐ߫߸ ߞߏ߫ ߛߘߍߡߊ߲߫ ߠߋ߬ ߕߊ߬ߡߌ߲߬ ߘߊ߫ ߡߍ߲ ߠߎ߬ ߓߊ߯ ߕߏ߫ ߘߐߛߊߙߌ߫ ߟߊ߫ ߡߌ߬ߙߌ߲߬ߘߌ ߦߋ߫ ߕߎ߬ߢߊ߬ߝߐ߬ߢߊ ߡߊ߬ ߸ߊߘߡߊߘߋ߲ߧߊ ߖߊ߯ߙߋ ߡߊߞߊߘߊ߲߲ߓߊ߮ ߓߍ߯ ߘߌ߫ ߓߟߏߟߊߛߋߞߌ߲ߢߐ߲߯ߦߊ߫ ߛߍ߬ߘߏ߲ ߞߍ߫ ߒ ߢߍ߫ ،ߒ߬ߓߊ߬:ߖߙߊ߬ߞߌ߬ߟߌ ߏ߬ ߢߊ ߛߌߟߊߢߍ ߣߴߊ߬ ߞߎ߲߬ߡߊ߬ߖߌ߮ ߖߐ߬ߙߐ ߟߋ߬ ߞߊ߬ ߋߙߐߔߎߞߊ߫ ߸ߘߝߐߦߟߊ߫ ߘߊߘߐߜߍߟߍ߲ ߘߏ߫ ߟߎ߬ ߣߴߊ߬ߟߎ߬ ߘߍ߬ߡߍ߲߬ߓߊ߰ ߜߟߏ߬ߝߌ߲߬ ߞߎ߲߬ߡߊߦߟߍ߬ߡߊ߲߬ߣߍ߲ ߠߎ߬ ߟߐ߬ ߟߊ߫ ،ߝߊ߯ߘߐߞߍ߫ ߣߌ߲߬ ߞߏ ߞߍߕߊ ߛߌߦߊߡߊ߲߫ ߢߡߊߘߏ߲߰ ߠߊ߫ ߘߝߐ߬ ߞߝߊ ߟߎ߬ ߞߣߐ߫ ߸ߞߍߢߊ߫ ߛߌߦߊߡߊ߲߫ ߠߋ߬ ߓߊ߯ߙߊߖߎ߮ ߏ߬ ߟߴߊ߬ߟߎ߬ ߓߟߏ߫ ߕߊ߲߬ :߁߭ ߝߟߐ߫ :ߝߊߦߌߘߊ߫ ߊ߬ߟߎ߬ ߕߎ߲߬ ߞߊ߬ ߝߊ߯ߘߐߞߍ߫( ߃߲) ߞߘߊ߬ߜߟߍ߬ߦߊ߬ ߞߍߟߋ߲ ߓߍ߯ ߟߋ߬ ߞߍ߫ ߥߎߦߊ ߘߌ߫ ߝߟߐ߫ ߞߏ߫ ߕߎ߬ߢߊ߬ ߕߴߊ߬ ߘߐ߫ ߸ߞߏ߬ߣߌ߲߬ ߦߏ߫ ߊ߬ ߞߏ߫ ߣߐ߬ߞߘߐ ߟߎ߬ ߞߊ߫ ߛߌߦߊ߫ ߜߍ ߘߐ߫ ߥߛߊߞߙߊ߫ ،߲ ߊ߬ߟߎ߬ ߣߊ߬ ߘߴߊ߬ ߢߊߦߋ߫ ߖߏ߯ߣߊ߫ ߞߏ߫ ߞߍߢߊ ߏ߬ ߕߍ߫ ߝߙߍ߫ ߖߐ߲ߖߐ߲ ߘߌ߫߸ ߏ߬ ߘߐ߫ ߣߴߊ߬ߟߎ߬ ߡߊ߫ ߘߐ߲߬ߛߋ߲߬ ߜߘߍ߫ ߕߊ߬ ߤߊ߲ߞߟߌߡߊ ߛߌ߫ ߕߍߣߊ߬ ߜߍ߫ ߘߐ߫ ߣߐ߬ߞߘߐ ߟߎ߬ ߕߏ߫ ߟߊ߫ ߦߋ߲߬ ߞߊ߬ ߕߎ߲߬ ߛߌߦߊߟߝߊߛߊ߫ ߘߊߘߐߜߟߍߦߊ ߥߎߦߊ ߘߐ߫ ߕߋ߲߬. ߂ ߝߌߟߊߣߊ߲ :ߕߎ߬ߡߊ ߡߍ߲ ߊ߬ߟߎ߬ ߘߍ߲߬ߞߣߍ߬ߦߊ߬ ߘߊ߫ ߝߐߕߊ ߝߟߐ ߣߌ߲߬ ߡߊ߫ ߸ ߊ߬ߟߎ߬ ߞߊ߬ ߘߝߐ߬ ߕߎ߬ߢߊ߬ߡߊ ߣߌ߲߬ ߖߍ߬ߘߍ ߡߊߢߟߍ߬ߡߊ߲߬ ߢߊ߬ ߜߘߍ߫ ߢߌ߲߬ ߠߍ߫ ߕߊ߲߬ :ߞߏ߫ ߜߟߏ߬ߝߌ߲߬ ߘߐ߬ ߖߎ߬ߟߊ߬ߦߊ ߣߌ߲߬ ߡߊ߫ ߕߊ߬ߡߌ߲߬ ߝߊ߯ߘߐߞߍ߫ ߞߋߟߋ߲߫ ߞߊ߲߬ ߝߋߎ߫ ߸ ߞߏ߫ ߊ߬ ߞߏ ߝߣߊ߫ ߕߎ߲߬ ߕߍ߫ ߞߎ߲߬ߠߊ߬ߛߌ߮ ߛߌ߫ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߢߍߥߟߊ ߘߌ߫ ،߲ ߞߏ߫ ߝߊߦߌߘߊ߫ ߖߎ߬ߟߊ ߜߋ߲߬ ߞߋߟߋ߲߫ ߠߎ߬ ߟߊ߫ ߞߍߕߊ ߟߎ߬ ߟߋ ߕߘߍ߬ : ߡߍ߲ ߠߎ߬ ߣߌ߫ ߞߎ߲߬ߠߊ߬ߛߌ߮ ߓߟߏ߫ ߕߍ߫ ߢߐ߲߯ ߓߟߏ߫ ߝߏߦߌ߫ ߘߐ߫߸
ߒ߬ߓߊ߬߸ ߝߐߢߊ ߣߌ߲߬ ߘߐ߫ ߸ߊ߬ ߞߍ߫ ߘߊ߫ ߦߏ߫ ߖߎ߬ߟߊ ߓߋ߲߬ߞߊ߬ߣߌ߲߬ߠߊ ߘߏ߫ ߟߎ߬ ߟߊ߫ ߓߊ߯ߙߊ ߟߋ߬ ߕߘߍ߬ ߜߟߏ߬ߝߌ߲߬ ߖߎ߬ߟߊ߬ߦߊ ߣߌ߲߬ ߘߌ߫ ، ߞߎ߲߬ߠߊ߬ߛߌ߮ ߛߌ߰ ߡߊ߫ ߡߍ߲ ߠߎ߬ ߟߐ߫ ߊ߬ ߟߊ߫ ߸ ߞߵߊ߬ ߞߴߏ߬ ߘߐ߫ ߛߊ߫ ߦߏ߫ ߋߙߐߔߎ߬ ߏ߬ ߥߊ߯ߕߌ ߡߊߙߊ߬ ߡߊ߲ߛߊ ߟߎ߬ ߟߊ߫ ߞߏ ߛߌ߲߬ߝߏ߲߬ߧߊ߬ߣߍ߲ ߕߎ߲߬ ߕߍ߫ ߸ߏ߬ ߘߐ߫ ߊ߬ߟߎ߬ ߕߴߊ߬ ߞߊ߬ߟߊߡߊ߬ ߥߟߊ߫ ߖߊ߬ߕߋ߬ ߕߴߊ߬ ߞߊ߲߲߬. ߃ ߛߓߊߣߊ߲ : ߊ߬ߟߎ߬ ߞߊ߬ ߞߏ߫ ߢߡߊߘߏ߲߰ ߝߙߍ߬ ߜߘߍ߫ ߡߍ߲ ߕߍ߰ ߘߐ߬ߝߐ ߣߌ߲߬ ߞߊ߲ߡߊ߬ ߕߎ߲߮ ߸ ߏ߬ ߟߋ߬ ߞߍ߫ ߘߴߊ߬ ߝߐ ߘߌ߫ ߕߎ߲߮ ߞߏ߫ ߤߊߟߌ߫ ߋߙߐߔߎ߬ ߖߎߟߊ ߜߋ߲߬ ߞߋߟߋ߲߫ ߠߎ߬ ߕߎ߲߬ ߕߍ߫ ߓߊ߯ߙߊ ߣߌ߲߬ ߞߍ߫ ߟߊ߫ ߕߋ߲߬ ߸ߍ߲ߍߍ߲߬ ߞߏ߫ ߊ߬ߟߎ߬ ߣߴߊ߲ ߓߋ߲ߓߊ߫ ߡߊ߲߬ߛߊ߬ ߞߘߐ ߟߎ߬ ߟߋ߬ ߕߍ߬ߘߍ ߓߍ߲߬ ߠߴߊ߬ ߘߐ߫߸ ߏ߬ ߘߐ߫ ߞߏ߫ ߖߎ߬ߟߊ߬ߦߊ ߜߍߞߟߐ ߟߋ߬ ߕߘߍ߬ ߸ ߞߏ߫ ߜߙߋ߫ ߞߋߟߋ߲߫ ߛߌ߲߬ߝߏ߲߬ ߠߎ߬ ߕߴߛߋ߫ ߖߙߊ߬ߞߌ߬ ߟߴߊ߬ ߘߐ߫ ߕߋ߲߬ ،߲ ߓߊߏ߬ ߞߍߕߊ ߖߎ߮ ߝߊ߲߬ߝߌ߬ߟߊ߬ߡߊ ߟߋ߬ ߕߘߴߊ߬ ߘߌ߫ ߸ ߞߎߡߊ ߣߌ߲߬ ߝߐߟߌ ߦߋ߫ ߓߍ߲߬ ߠߊ߫ ߜߟߏ߬ߝߌ߲߬ߘߋ߲ ߋߙߐߔߎ߬ ߞߛߌߞߛߊߕߐ ߟߎ߬ ߡߊ߫ ߞߏߛߓߍ߫ ߸ߤߊߟߌߓߌ߬ ߞߎߡߊ ߣߌ߲߬ ߧߴߏ߬ ߟߎ߬ ߘߊߜߟߍߦߊ ߟߊ߫ ߘߐ߬ߝߐ ߣߌ߲߬ ߟߊߞߊ߬ߟߌ ߥߊ߯ߕߌ ߟߎ߬ ߘߐ߫ ߞߘߊߎ߫ ،ߞߏ߬ߣߌ߲߬ ߝߊߦߌߘߊ߫ ߓߌ߬ ߸ߕߎ߬ߢߊ ߦߋ߫ ߓߐ ߞߊ߲߬ ߜߍ ߘߐ߫߸ ߓߊߏ߬ ߜߟߏ߬ߝߌ߲߬ ߘߐ߬ ߖߊ߬ߥߏ ߣߌ߲߬ ߕߐ߬ߣߐ ߟߋ߬ ߞߍ߫ ߘߊ߫ ߋߙߐߔߎ߬ ߥߙߎߣߍߦߊ ߫ ߡߊߣߊ߲ߞߎ߲ߧߟߊ ߛߌߦߊߡߊ߲߫ ߠߋ߬ ߟߊ߫ ߖߊ߬ߥߏ߬ߞߎ߲߬ ߝߟߐ ߘߌ߫  ߸ ߜߟߏ߬ߝߌ߲߬ ߘߐ߬ ߖߊ߬ߥߏ ߣߌ߲߬ ߕߐ߬ߣߐ ߟߋ߬ ߞߍ߫ ߘߊ߫ ߋߙߐߔ ߛߏߓߊ߫ ߛߌߦߊߡߊ߲߫ ߠߊ߫ ߟߐ߬ ߞߏ߬ߢߌ߲ ߛߊߓߎ ߓߟߋߓߟߋ ߘߌ߫ ߸ ߦߏ߫ ߣߊ߲ߕ ߣߌ߫ ߟߌߝ߭ߍߙߑߔߎߟ ߦߋ߫ ߢߊ ߡߍ߲ ߝߊ߬ߙߊ߲߬ߛߌ߫ ߣߌ߫ ߊ߲߬ߜ߭ߌ߬ߟߍ߬ ߘߎ߮ ߟߎ߬ ߘߐ߫ ،ߒ߬ߓߊ߬ ߸ ߣߌ߫ ߖߎ߬ߟߊ߬ߦߊ ߟߋ߬ ߕߍ߬ߘߍ߫ ߓߍ߲߬ ߓߟߏ߫ ߡߊ߬ ߦߏ߫ ߊ߬ߟߎ߬ ߞߊ߲߬ ߦߴߊ߬ ߝߐ߫ ߟߊ߫ ߢߊ ߡߍ߲ ߸ ߜߟߏ߬ߝߌ߲߬ ߠߊ߫ ߛߏ ߛߌ߫ ߘߏ߲߬ ߡߊ߫ ߟߐ߬ ߥߟߊ߫ ߞߊ߬ ߞߏߓߊ߫ ߟߊߞߊ߬ߟߌ߬ߕߊ ߘߏ߫ ߦߴߏ߬ ߞߣߐ߫ ߘߐ߬ߝߐ ߡߎ߰ߡߍ ߘߐ߫ ،߲ ߊ߬ ߖߍ߬ߘߍ ߝߊ߲߭ ߞߊ߬ ߜߟߏ߬ߝߌ߲ ߠߊ߫ ߘߎ߰ߓߊ ߛߌߦߊߡߊ߲߫ ߣߴߊ߬ ߡߊ߬ߡߙߊ߬ߟߌ ߛߌߦߊߡߊ߲߫ ߠߋ߬ ߓߟߏߞߊ߬ ،߲ ߞߊ߬ ߞߍ߫ ߜߟߏ߬ߝߌ߲߬ ߠߊ ߖߍ߬ߘߍ ߝߐߢߊ ߘߴߊ߬ ߟߊ߫ ߥߙߎߞߌ߫ ߖߘߍ߬ߟߊ߬ߞߊ ߢߍߥߟߊ ߟߊ߫ ߔߋߎ߫. ߣߌ߲߬ ߓߍ߯ ߟߴߊ߬ ߦߌ߬ߘߊ߬ ߟߊ߫ ߞߏ߫ ߓߋ߲߬ߒ߬ߞߊ߲߬ߠߌ ߖߊ߯ߕߋ ߟߋ߬ ߕߍ߬ߘߍ߫ ߖߎ߬ߟߊ߬ߦߊ ߕߐ߮ ߘߐ߫ ،߲ ߏ߬ ߘߐ߫ ߤߊߟߴߊ߬ ߕߐ߮ ߡߍ߲ ߦߋ߫ ߝߐ߫ ߟߊ߫ ߣߊ߲ߛߊ߰ߙߊ߬ ߞߊ߲ ߘߐ߫ ߞߏ߫:﴿ߞߐߡߍߙߑߛ ߕߙߌߦߊ߲ߜ߭ߌߟߍߙ﴾ ߏ߬ ߞߘߐ߫ ߟߋ߬ ߞߏ߫ ߖߎ߬ߟߊ߬ߦߊ ߕߎ߲ߞߎ߲ ߛߓߊߡߊ ߥߟߊ߫ ߣߐ߲߬ߞߐ߲߬ߛߓߊ߬ߡߊ ߸ ߊ߬ ߕߎ߬ߢߊ߬ ߝߐߟߌ ߘߐ߫ ߕߎ߲ߞߎ߲ ߝߌ߬ߟߊ߬ߡߊ ߟߋ ߕߘߍ߬ ߸ ߓߊߏ߬ ߜߟߏ߬ߝߌ߲߬ߠߊ ߕߊ ߞߏ߬ߣߌ߲߬ ߕߘߍ߬ ߓߋ߬ߒ߬ߞߊ߲߬ߠߌ ߖߊ߯ߕߋ ߟߋ߬ ߘߌ߫ ߸ ߊ߲ ߠߊ߫ ߥߘߋ߬ߥߘߋ߬ߦߊ߬ ߞߊ߲߬ ߞߘߐ ߘߏ߫ ߞߊ߲߫ ߞߏ߫ : ߡߐ߰ ߛߓߊ߬ ߘߍ ߘߌ߫ ߞߍ߫ ߞߋߟߋ߲߫ ߞߊ߲߬ ߠߋ߬.
ߜߟߏ߬ߝߌ߲߬ ߘߐ߬ ߖߊ߬ߥߏ == ===
ߜߟߏ߬ߝߌ߲߬ ߘߐ߬ ߖߊ߬ߥߏ ߘߊߡߌ߬ߣߊ߫ ߘߊ߬ ߋߙߐߔߎߞߊ ߟߎ߬ ߓߟߏ߫ ߞߊ߬ߦߌ߯ ߝߊ߯ߘߐߞߍ߫﴿߁߅﴾ ߸ ߔߕߏߞߌ߫ ߞߎߟߎ߲ߕߌ߮ ߘߏ߫ ߟߎ߬ ߕߘߍ߬ ߣߊ߫ ߟߊ߫ ߜߟߏ߬ߝߌ߲߬ߠߊ ߝߊ߲߭ ߠߎ߬ ߟߊ߫ ߖߎ߬ߟߊ߬ߦߊ ߛߌߟߊ ߞߊ߲߬ ،ߥߎ߬ߛߎ ߏ߬ ߘߐ߫ ،߲ ߏ߬ ߟߎ߬ ߣߌ߫ ߦߋ߲߬ ߓߊߙߌߓߊߙߌ߫ ߛߌߟߡߊ ߟߎ߬ ߕߘߍ߬ ߖߎ߬ߟߊ߬ߦߊ ߜߋ߲߬ ߞߘߎ߬ ߟߊ߫ ߸ ߏ߬ ߞߙߊ߬ߖߊߥߏ ߝߊ߲߬ߓߊ ߕߘߍ߬ ߛߊߣߌ߲ ߣߌ߫ ߛߓߍߜߟߏ ߣߌ߫ ߘߎ߰ߡߊ߬ ߙߋ߲ ߣߌ߫ ߝߋ߲߫ ߓߘߎߓߘߎ ߟߎ߬ ߟߋ߬ ߘߌ߫ ߸ ߖߐ߲߬ߞߏ ߝߊ߲߬ߞߊ ߕߎ߲߬ ߡߊ߫ ߓߏ߲߬ ߊ߬ ߘߐ߫ ߞߏߛߓߍ߫ ߞߏ߬ߣߵߊ߬ ߕߘߍ߬ ߞߍ߫ ߟߴߊ߬ ߘߐ߫ ،߲ ߞߏ߬ߣߌ߲߬ ߞߊ߬ߦߌ߯ ߝߊ߯ߘߐߞߍ߫ ﴿߁߅﴾ ߸ ߣߌ߫ ߋߙߐߔߎߞߊ ߟߎ߬ ߓߋ߲ߓߊ߫ ߘߏ߫ ߞߏ߫ ߞߙߌߛߑߕߐߝ ߞߐߟߐ߲ߓߎ߫ ߞߊ߬ ߊߡߋߙߌߞߌ߬ ߞߎ߲߬ߠߊߞߊ߬ ߸ߋߙߐߔߎߞߊ߫ ߥߙߎߣߍߦߊߟߊ ߟߎ߬ ߕߊ߯ ߘߊ߫ ߦߋ߲߬ ߘߎ߰ߙߋ߲ ߠߎ߬ ߟߊߖߐ߲߬ߧߊ߫ ߸ ߞߊ߬ ߛߣߍ߬ ߝߘߏ߬ߓߊ ߟߎ߬ ߓߋ߬ ߸ ߒ߬ߓߊ߬ ، ߊ߬ߟߎ߬ ߣߊ߬ ߘߴߊ߬ ߦߋ߫ ߞߏ߫ ߦߋ߲߬ ߘߎ߰ߙߋ߲߬ ߟߊߖߐ߲߬ߧߊ߫ߣߍ߲ ߠߎ߬ ߕߍߣߊ߬ ߛߋ߫ ߟߊ߫ ߞߊ߬ ߓߊ߯ߙߊ߫ ߞߟߏߜߍߟߍ߲ ߓߊ ߟߎ߬ ߞߍ߫ ߦߏ߫ ߊ߬ߟߎ߬ ߡߙߌ ߦߴߊ߬ ߟߊ߫ ߢߊ ߡߍ߲ ߸ ߏ߬ ߞߍ߫ ߌߞߘߐ߫ ߸ߊ߬ߟߎ߬ ߞߊ߬ ߝߎߟߋ߲߫ ߢߊ ߟߋ߬ ߢߌߣߌ߲߫ ߝߙߋߞߋ ߏ߬ ߘߐ߫ ،߲ߏ߬ ߟߋ߬ ߞߍ߫ ߘߊ߫ ߜߟߏ߬ߝߌ߲߬ ߘߋ߲ ߠߎ߬ ߟߊߕߊ߯ߟߌ ߘߌ߫ ߦߋ߲߬ ߖߐ߲߬ߧߊ߬ ߓߟߏ߫ ߡߊ߬. ߓߊ߯ߙߊ ߏ߬ ߛߌ߲߬ߝߏ߲߬ߧߊ߬ ߘߊ߫ ߋߙߐߔߎߞߊ ߟߎ߬ ߓߟߏ߫ ߞߵߊ߬ ߞߍ߫ ߝߊ߯ߘߐߞߍ߫ ߛߓߊ߬ ﴿߃﴾ ߖߊ߬ߣߍ߲ ߞߣߐ߫ ߸ ߊ߬ ߞߊ߬ ߞߊ߲߬ ߘߏ߫ ߦߋ߫ ߝߐ߫ ߓߊߘߋ߲ ߠߎ߬ ߦߴߏ߬ ߘߐ߫ ߕߊ߲߬ :
ߖߐ߲߫ ߞߊ߬ ߊߡߋߙߌߞߌ߬ ߜߙߋ ߞߎ߲߬ߠߊߞߊ߬؟
ߘߝߐ߬ߦߊ߬ߟߊ ߕߎ߬ߢߊ߬ߟߊ߲߬ߘߌ ߓߍ߯ ߓߍ߲߬ ߘߴߊ߬ ߡߊ߬ ߓߌ߬ ߞߏ߫ ߡߊ߲߬ߘߋ߲ ߠߎ߫ ߟߊ߫ ߝߊ߰ߡߊ ߡߍ߲ ߕߐ߮ ߞߏ߫ ߊߓߎߓߊߞߊߙߌ ߝߌߟߊߣߊ߲ ߞߵߏ߬ ߟߋ߬ ߝߟߐ߫ ߕߊ߯ ߘߊ߫ ߊߡߋߙߌߞߌ߬ ߜߙߋ ߞߊ߲߬ ߓߌ߭ ߡߐ߰ߞߏ߬ߝߐ߬ߕߊ ߓߍ߯ ߢߍ߫ ߸ ߡߊ߲߬ߘߋ߲߬ ߓߎ߬ߞߊߙߌ߬ ߏ߬ ߘߏ߲߬ ߠߊ߫ ߊߡߋߙߌߞߌ߬ ߕߊ߯ ߝߣߊ߫ ߕߘߍ߬ ߞߎ߲ߝߊ߲ߕߐߦߊ ߣߌ߫ ߞߏߢߊ ߢߌߣߌ߲ ߟߋ߬ ߘߌ߫ ߖߐ، ߞߵߊ߬ ߕߘߍ߬ ߡߐ߱ ߡߍ߲ ߕߐ߮ ߦߋ߫ ߝߐ߫ ߟߊ߫ ߞߌߢߍ߫ ߘߐ߬ߝߐ ߟߎ߬ ߞߣߐ߫ ߛߌߛߊ߲߬ ߞߴߏ߬ ߞߍ߫ ߊߡߋߙߌߞ ߞߎ߲߬ߠߞߊ߬ߓߊ߮ ߘߌ߫ ،߲ ߣߊߟߌ߬ߡߎ߲߫ ߞߙߌߛߑߕߐߝ ߞߐߟߐ߲ߓߎ߫ ߘߌ߫߸ ߏ߬ ߕߘߍ߬ ߍ߲ߘߎ߫ ߖߡߊߣߊ ߟߋ߬ ߢߌߣߌ߲߫ ߠߊ߫ ߏ߬ ߞߎ߬ߟߎ߲߬ߞߎ߬ߟߎ߲߬ߕߐ߬ߟߊ ߝߌߦߋߝߌߦߋߣߍ߲߫ ߠߋ߬ ߕߊ߯ ߘߊ߫ ߓߐ߫ ߊߡߋߙߌߞߌ ߜߙߋ ߞߎߘߎ߲ ߞߊ߲߬ ߸ ߕߟߋ߬ ߦߙߌߞߊ ߛߏ߲߯ߓߊߟߌ ߞߐ ߘߐ߫ ߟߌ߲߬ߓߊ߲߬ ߡߊ߲ߞߊ߲ ߞߊ߲߬﴿ ߏߛߋߦߊ߲﴾. ߞߙߌߛߑߕߐߝ ߞߐߟߐ߲ߓߎ߫ ߏ߬ ߘߏ߲߬ ߠߊ߫ ߕߊ߯ߟߌ ߣߌ߫ ߡߊ߲߬ߘߋ߲߬ ߊߓߎߓߊߞߊߙߌ߫ ߝߌߟߊߣߊ߲ ߕߊ ߕߍߟߊ ߞߊ߬ ߖߊ߲߬ ߸ ߛߌߞߊ ߡߍ߲ ߕߘߍ߬ ߘߝߐ߬ߦߊ߬ߟߊ ߛߌߦߊߡߊ߲߫ ߠߊ߫ ߊߓߎߓߊߞߊߙߌ߫ ߟߊ߫ ߕߊ߯ߟߌ ߞߏ ߘߐ߫ ߸ߏ߬ ߟߋ߬ ߞߏ߫ ߥߊ߯ߕߌ ߏ߬ ߞߎߟߎ߲ ߠߎ߲ ߕߴߛߋ߫ ߞߊ߬ ߟߌ߲߬ߓߊ߲߬ ߡߊ߲ߞߊ߲﴿ ߏߛߋߦߊ߲ ߊߕߑߟߊ߲ߕߌߞ﴾ ߘߐߛߊ߲߬ ߠߊ߫ ߸ ߞߏ߬ߣߌ߲߬ ߓߌ߬ ߘߊ߰ߟߎ߬ߕߌ߮ ߞߏ ߢߊߢߌߣߌ߲ ߠߊ߫ ߘߏ߫ ߞߊ߬ ߝߎ߯ߘߌ ߓߐ߫ ߕߎ߬ߢߊ ߢߊ ߡߊ߫ ߸ ߞߵߊ߬ ߦߌ߬ߘߊ߬ ߞߏ߫ ߡߊ߲߬ߘߋ߲߬ ߡߊ߲ߛߊ ߊߓߎߓߊߞߊߙߌ߫ ߝߌߟߊߣߊ߲ ߕߊ߯ ߘߊ߫ ߟߋ߬ ߞߛߐߞߛߐ߫ ߝߏ߫ ߊߡߋߙߌߞ ߸ ߏ߬ ߘߐ߬ߝߐߦߊ߬ߟߊ ߞߏߢߊ ߢߌߣߌ߲ߠߊ ߘߏ߫ ߟߋ߬﴿ߌߝ߭ߊߝ߭ߊ߫ ߛߍߙߑߕߌߡߊ߫﴾ ߘߌ߫ ߸ ߊߡߙߌߞߌߞߊ ߏ߬ ߞߊ߬ ߛߌߞߊ ߓߐ߫ ߞߌߢߍ߫ ߕߎ߬ߢߊ߬ ߢߌߣߌ߲߫ ߠߊ߫ ߓߍ߯ ߘߐ߫ ߞߐߦߌ߬ߣߊ߬ ߸ ߞߏ߫ ߡߊ߲߬ߘߋ߲߬ ߡߊ߲ߛߊ ߛߋ ߘߊ߫ ߟߋ߬ ߊߡߋߙߌߞ ߝߛߊߦߌ߫ ߸ߞߏ߫ ߕߌߙߌ߲ߠߌ߲ ߘߝߊߣߍ߲߫ ߓߍ߯ ߦߴߏ߬ ߛߙߋߦߊ߫ߟߊ߫ ߓߌ߬﴿ ߊߓߎߓߊߞߊߙ ߖߘߍ߬ ߕߐ߮ ߟߋ߬ ߡߊ߲߬ߘߋ߲߬
ߓߏߙߌ ߘߌ߫ ﴾߸
ߡߊ߲߬ߘߋ߲߬ ߡߊ߲ߛߊ ߟߊ߫ ߊߡߋߙߌߞߌ߬ ߕߊ߮ ߖߊ߲߬ߖߏ߲
ߝߟߐ﴿ ߁߭﴾ ߘߝߐ߬ߦߟߊ߬ ߛߌߦߊߡߊ߲߫ ߠߌ߫ ߕߌߙߌ߲ߠߌ߲ߠߊ ߝߊ߲߬ߓߊ ߟߋ߬ ߞߵߊ߬ ߖߌ߰ ߞߏ߫ ߡߊ߲߬ߘߋ߲߬ߞߊ ߟߎ߬ ߦߋ߫ ߓߊߖߟߎߝߍ߫ ߡߌߙߌ߲ߘߌ ߟߋ߬ ߘߌ߫ ،߲ ߡߍ߲ ߠߎ߬ ߡߊ߫ ߞߎ߬ߛߊ߲߫ ߞߐ߰ߖߌ߬ ߞߊ߲߬ ߞߎߟߎ߲ߓߊ ߟߎ߬ ߟߊߘߊ߲ߠߌ ߣߴߊ߬ ߛߏ߯ߓߊߟߌ ߢߊߟߐ߲ ߘߐ߫ ߸ ߏ߬ ߘߐ߫ ߞߏ߫ ߤߊߟߌ߬ ߊߓߎߓߊߞߊߙߌ߫ ߝߌߟߊߣߊ߲ ߠߐ߰ ߓߊ߰ ߞߍ߫ ߞߐ߰ߖߌ ߞߐߡߊߕߊ߯ߟߌ ߞߏ ߢߊߢߌߣߌ߲߫ ߠߊ߫ ߸ ߡߐ߰ ߡߊ߲ߞߊ߲ ߞߊ߬ ߞߏ߫ ߜߘߍ ߡߙߌ ߏ߬ ߘߐ߫ ߝߏ߫ ߊ߬ ߟߊ߫ ߕߊ߯ߡߊ ߞߎ߲߭ ߠߊߓߊ߲ߠߌ ߛߊ߬ߦߊ ߡߊ߬ ߞߐ߰ߖߌ ߞߊ߲߬ ߝߢߐߞߐ߫ ߸ ߓߊߏ߬ ߊ߬ ߕߍߣߊ߬ ߛߋ߫ ߟߊ߫ ߟߌ߲߬ߓߊ߲߬ ߡߊ߲ߞߊ߲ ߘߐߛߊ߲߬ ߠߊ߫ ߢߊ ߛߌ߫ ߡߊ߬ ،߲ ߞߏ߬ߣߌ߲߬ ߌߝ߭ߊߝ߭ߊ߬ ߛߍߙߑߕߌߡߊ߫ ߞߊ߲ ߞߏ߫ ߔߕߏߞߌ߫ ߟߎ߬ ߟߊ߫ ߓߍ߬ߙߍ߲߬ߓߍ߬ߙߍ߲߬ߠߊ ߛߏ߯ߓߊߟߌߟߊ ߡߍ߲ ߕߐ߮ ߞߏ߫ :﴿ ߟߌߝߌߖ߭ ߘߊ߫ ߞߘߊߡߏߛߑߕߏ߫﴾ ،߲ ߞߴߏ߬ ߞߵߊ߬ ߦߌ߬ߘߊ߬ ߞߏ߫ ߡߊ߲߬ߘߋ߲߬ ߞߎߟߎ߲ߓߊߕߌ߮ ߘߏ߫ ߟߎ߬ ߞߵߊ߬ߟߋ ߜߍ߲߫ ߞߐ߰ߖߌ ߞߊ߲߬﴿ ߁߄߅߅﴾ ߘߐ߫ ߞߘߎߞߘߎ߫ ߝߏ߫ ߟߌ߲߬ߓߊ߲߬ ߡߊ߲ߞߊ߲ ߕߍߡߊ߬ ߸ ߒ߬ߞߊ߬ ߞߏ߫ ߊ߬ߟߋ ߡߊ߬ ߛߐ߬ߘߐ߲߬ ߊ߬ ߜߍ߲ߓߊ߮ ߟߎ߬ ߓߟߏ߫ ߝߋߎ߫ ،߲ ߞߏ߫ ߞߎߟߎ߲ߓߊ ߏ߬ ߕߎ߲߬ ߝߊߣߍ߲߫ ߞߟߍ߬ߘߋ߲ ߠߎ߬ ߟߋ߬ ߟߊ߫ ߸ߞߏ߫ ߡߐ߰ ߄߈ ߠߋ߬ ߕߘߍ߬ ߞߎߟߎ߲ߓߊ ߏ߬ ߟߊߓߏ߬ߙߌ߬ ߟߊ߫ ،߲ ߞߏ߫ ߞߎߟߎ߲ߓߊ ߣߌ߲߬ ߓߏ߬ߙߌ߬ߛߋ߲ ߕߎ߲߬ ߞߊ߬ ߕߋߟߌ ߞߏߛߓߍ߫﴿ ߝ߭ߌߕߍߛߌ ߞߊ߬ߣߌ߲߬ ﴾ ،߲ ߞߏ߫ ߡߐ߯ ߂߄ ߓߊ߯ ߞߍ߫ ߊ߬ ߟߊߓߏ߬ߙߌ߬ ߟߊ߫ ߸ ߊ߬ ߕߐ߭ ߡߐ߱ ߂߄ ߘߴߊ߬ߟߎ߬ ߘߐߢߐ߫ ߏ߬ ߞߣߐ߫ ،߲ ߞߏ߫ ߕߊߝߟߊ ߓߟߋߓߟߋ ߟߋ߬ ߜߊ߬ߛߌߣߍ߲߫ ߕߘߵߊ߬ ߞߊ߲߬ ߛߊ߲ߖߌ ߞߊ߬ ߣߵߊ߬ ߞߣߐ߫ ߛߎߡߊ߲ ߠߎ߬ ߟߊߢߌ߲߯߸ ߒ߬ߓߊ߬ ߔߕߏ߬ߞߌ߬ߗߍ ߏ߬ ߟߊ߫ ߛߓߍ ߟߎ߬ ߟߋ߬ ߞߵߊ߬ ߦߌ߬ߘߊ߬ ߞߏ߫ ߞߟߍ߬ߓߏ߬ߟߏ߲߬ ߓߟߏߡߊߞߊ߬ߣߍ߲ ߠߋ߬ ߕߘߍ߬ ߡߊ߲߬ߘߋ߲߬ߞߊ ߟߎ߬ ߓߟߏ߫ ߊ߬ߟߎ߬ ߟߊ߫ ߞߐ߰ߖߌ ߘߊߝߍ߬ ߦߙߐ ߟߎ߬ ߡߊߞߊ߲ߞߊ߲ߠߌ߲ ߞߊ߲ߡߊ߬ ߸ ߣߊߟߌ߬ߡߎ߲߫ ߞߛߊߡߊߛߌ߫ ߣߌ߫ ߜ߭ߊ߲ߓߌ߫ ߞߊ߬ߝߏ߬ߓߏߟߏ߲ ߘߌ߫ ،߲ ߒ߬ߓߊ߬ ߸ ߏ߬ ߟߋ߬ ߦߴߊ߬ ߦߌ߬ߘߊ߬ ߟߊ߫ ߜߍ ߘߐ߫ ߞߏ߫ ߡߊ߲߬ߘߋ߲߬ߞߊ ߟߎ߬ ߕߎ߲߬ ߞߊ߬ ߞߐ߰ߖߌ ߛߏ߯ߓߊߟߌ ߣߴߊ߬ ߞߎߟߎ߲߫ ߞߏ ߓߍ߯ ߢߊߦߋ߫ ߟߋ߬ ߛߎߋ߯ ߸ ߝߏ߫ ߞߊ߬ ߞߟߍ߬ߓߏ߬ߟߏ߲߬ ߓߟߏߡߊߞߊ߬ߣߍ߲ ߖߍ߬ߘߍ ߟߊߘߊ߲߫ ߞߐ߰ߖߌ߬ ߞߊ߲߬ ߞߟߍ ߘߐߙߐ߲߫ ߞߊ߲ߡߊ߬ ߞߍ߬ ،߲ ߏ߬ ߘߐ߫ ߞߏ߫ ߞߎߡߊ߫ ߜߘߍ߫ ߟߋ߬ ߘߌ߫ ߛߋ߫ ߝߐ߫ ߟߊ߫ ߛߊ߫ ߸ ߣߴߏ߬ ߕߍ߫ ߞߏ߫ ߞߐ߰ߖߌ߬ ߞߊ߲߬ ߞߎߟߎ߲߫ ߞߏ ߛߋߒߞߏߟߦߊ ߕߘߍ߬ ߡߊ߲߬ߘߋ߲߬ߞߊ ߟߎ߬ ߟߊ߫ ߝߛߊߦߌ߫ ،߲ ߊ߬ ߡߊ߲߬ߘߋ߲߬ ߞߎߟߎ߲߫ ߝߟߐ ߏ߬ ߣߌ߫ ߊߓߎߓߊߞߊߙߌ߫ ߝߌߟߊߣߊ߲ ߛߌ߲ߞߐ߲ ߠߎ߬ ߟߊߘߊ߲߫ ߸ ߊ߬ ߞߵߊ߬ ߦߌ߬ߘߊ߬ ߝߣߊ߫ ߞߏ߫ ߓߍ߯ ߞߊ߫ ߞߊ߲߫ ߞߵߊ߬ ߢߊߦߋ߫ ߞߏ߫ ߞߎߟߎ߲ ߓߏ߲߬ߧߊ ߕߴߊ߬ ߞߍ߫ ߟߊ߫ ߞߏ߫ ߊ߬ ߘߌ߬ ߛߋ߫ ߞߐ߰ߖߌ ߘߐߛߊ߲߬ ߠߊ߫ ߞߊ߬ ߕߊ߯ ߊߡߋߙߌߞߌ߬ ߘߋ߬ ߹ ߍ߲߬ߍ߲߫ ߞߎߟߎ߲ ߠߊߘߊ߲߫ ߗߏ߮ ߣߴߊ߬ ߟߊߘߊ߲ߠߍ߲ ߓߎ߲ߓߎ߲﴿ ߡߊߕߌߦߍߙ﴾ ߡߍ߲ ߠߊ߫ ߖߐ ߏ߬ ߟߴߊ߬ ߞߍ߫ ߟߴߊ߬ ߦߋ߫ ߊߡߋߙߌߞߌ߬ ߜߙߋ ߟߊߛߐ߬ߘߐ߲߬ ߠߊ߫. ߝߌߟߊߣߊ߲﴿ ߂߲﴾ : ߊ߬ ߞߊ߲߬ ߕߎ߲߯ ߞߏ߫ ߟߐ߲ߠߌ߲ ߠߊ߫ ߟߎ߬ ߛߌߞߊ߫ ߦߙߐ ߘߏ߫ ߜߘߍ߫ ߟߋ߬ ߡߊ߲߬ߘߋ߲߬ ߡߊ߲ߛߊ ߟߊ߫ ߊߡߋߙߌߞߌ߬ ߟߊߛߐ߬ߘߐ߲߬ ߠߊ߫ ߞߵߊ߬ ߞߎ߲߬ ߞߍ߫ ߞߐ߰ߖߌ ߘߐߛߊ߲߬ߠߌ ߜߟߍ߬ߦߊ ߘߌ߫ ، ߞߎߟߎ߲ ߓߏ߬ߙߌ߬ߟߊ ߟߎ߬ ߟߊ߫ ߓߟߏߟߊߓߏߙߟߌ ߓߏ߬ߙߌ߬ߛߋ߲ ߠߊ߫ ،߲ ߞߏ߬ߣߌ߲߬ ߞߐߦߌ߬ߣߊ߬ ߸ ߟߐ߲ߠߌ߲ ߓߘߊ߫ ߣߵߊ߬ ߦߋ߫ ߞߏ߫ ߥߦߏ߬ߓߊ ߘߏ߫ ߟߎ߫ ߦߋ߫ ߓߐ߫ ߟߊ߫ ߞߛߊߡߊߛߌ߫ ߡߊ߲߬ߘߋ߲߬ ߞߐ߬ߖߌ ߟߊ߫ ߞߊ߬ߣߌ߲߫ ߞߊ߬ ߕߊ߯ ߝߏ߫ ߊߡߋߙߌߞ ߸ ߞߊ߬ ߓߍ߲߬ ߖߌ ߞߎ߲߬ߕߋ߬ߟߋ߲߬ߠߊ߬ ߞߏ ߡߊ߬ ߛߊ߲߭ ߞߣߐ߫ ߸ ߞߏ߫ ߞߎߟߎ߲ ߓߊ߯ ߕߘߍ߬ ߖߌߞߙߎ ߏ߬ ߘߐ߫ ،߲ ߡߍ߲ ߘߌ߫ ߥߴߊ߬ ߘߌ߫ ߝߏ߫ ߊߡߋߙߌߞߌ߬ ،ߏ߬ ߘߐ߫ ߞߏ߫ ߡߐ߰ ߓߟߏߡߟߊ ߦߙߐ ߕߴߛߋ߫ ߞߍ߫ ߟߴߊ߬ ߝߐ߫ ߘߌ߫ ߕߋ߲߬ ߸ ߞߏ߫ ߡߊ߲߬ߘߋ߲߬ ߡߊ߲ߛߊ ߡߊ߫ ߕߊ߯ ߊߡߋߙߌߞߌ߬ ߞߊ߬ߡߊߛߐ߬ߘߐ߲߬ ߞߐ߰ߖߌ ߘߐߛߊ߲߬ ߞߎߟߎ߲ߓߏߙߌߓߊ߯ߞߏ ߝߍ.
ߛߓߊߣߊ߲﴿ ߃߲﴾ : ߞߏ߫ ߡߍ߲ ߠߎ߬ ߦߴߊ߬ ߝߐ߫ ߟߊ߫ ߞߏ߫ ߜߟߏ߬ߝߌ߲߬ ߠߎ߬ ߟߊ ߊߡߋߙߌߞߌ߬ ߟߊߛߐ߬ߘߐ߲߬ ߓߍ߯ ߞߍ߫ ߘߊ߫ ߖߎ߬ߟߊ߬ߦߊ ߕߎ߲ߞߎ߲ ߛߓߊߡߊ ߕߎ߬ߡߊ߬ ߘߐߙߐ߲߫ ߠߋ߬ ߟߊ߫ ߸ ߞߴߏ߬ ߟߎ߬ ߞߊ߫ ߞߊ߲߫ ߞߵߊ߬ ߟߐ߲߬ ߞߏ߫ ߜߟߏ߬ߝߌ߲߬ ߘߏ߫ ߟߎ߬ ߛߋ߫ ߘߊ߫ ߊߡߋߙߌߞߌ߬ ߏ߬ ߢߍ߫ ߸ߥߟߊߛߊ߫ ߞߊ߬ ߞߎߡߊ ߏ߬ ߔߙߋߔߙߋߟߊߕߍ߰ ،߲ ߊ߬ ߞߊ߬ ߢߌ߬ߣߌ߲߬ߞߊ߬ߟߌ ߘߏ߫ ߟߎ߬ ߞߍ߫ ߕߊ߲߬ : ߡߎ߲߬ ߠߊ߫ ߊߡߋߙߌߞߌ߬ ߛߌ߰ߓߊ߰ ߝߟߐ ߡߊߦߊ߲߬ ߣߌ߫ ߊߛߌߕߍߞߌ߬ ߟߎ߬ ߦߋ߫ ߖߌ߬ߦߊ߬ߘߐ ߡߍ߲ ߠߎ߬ ߓߊ߬ߕߏ߬ ߟߊ߫ ߸ ߏ߬ ߟߎ߬ ߦߋ߫ ߜߟߏ߬ߝߌ߲߬ ߠߎ߬ ߖߌߦߊ ߟߎ߬ ߟߋ߬ ߘߌ߫ ،߲ ߊ߬ ߝߐ߫ ߡߐ߰ ߘߌ߫ ߛߴߊ߬ ߢߊߦߋ߫ ߟߊ߫ ߞߏ߫ ߌ ߞߊ߬ ߡߍ߲ ߖߐ߲߬ߠߊ߬ߡߊ ߡߐ߬ߟߐ߲߬ߒߕߊ߲ ߟߊߞߏߟߐ߲߫ ، ߌ ߘߌ߫ ߛߋ߫ ߞߵߏ߬ ߞߍ߫ ߡߊ߰ߙߌ߬ ߓߊ߬ߕߏ߬ ߕߊ ߘߌ߫ ߕߎ߲߯ ؟
ߣߊ߯ߣߌ߲ߣߊ߲﴿ ߄߲﴾ : ߞߏ߫ ߊߡߋߙߌߞ ߦߙߐ ߡߍ߲ ߕߐ߮ ߞߏ߫ ߡߍߜ߭ߑߖߌߞ ߸ ߛߌߦߊ ߡߍ߲ ߧߋ߫ ߦߋ߲߬ ߞߏ߫ ߐߟߎߡߍߞߌ ߸ ߏ߬ ߟߎ߬ ߟߊ߫ ߡߍ߲ߢߐ߲߯ߠߊ ߞߘߐߞߘߐ ߘߏ߫ ߘߐ߫ ߸ ߞߊ߬ ߞߐ߲߬ ߡߊ߲߬ߘߋ߲߬ ߡߊ߲ߛߊ ߟߊ߫ ߛߋߟߌ ߢߍ߫ ߸ ߊ߬ߟߎ߬ ߟߊ߫ ߟߊ߬ߝߐ߬ߟߊ ߟߎ߬ ߕߎ߲߬ ߞߵߊ߬ ߦߌ߬ߘߊ߬ ߞߏ߫ ߡߊ߲߬ߛߊ ߘߏ߫ ߘߌߣߊ߬ ߓߐ߫ ߊ߬ߟߎ߬ ߣߌ߫ ߕߟߋ߬ߓߐ ߕߍ߫ ߞߊߣߊ߬ ߤߙߍ ߣߌ߫ ߓߎ߲ߘߍ ߛߌߦߊߡߊ߲߫ ߠߊߖߍ߲ߛߍ߲߫ ߞߊ߲߬ߝߏ ߞߣߐ߫. ߒ߬ߓߊ߬ ߟߊ߬ߝߐ߬ߟߊ ߏ߬ ߟߎ߬ ߟߊ߫ ߕߎ߬ߡߊ߬ߘߊ߬ ߝߐߣߍ߲߫ ߠߋ߬ ߝߣߊ߫ ߦߋ߫﴿ ߁߃߁߂﴾ ߣߌ߲߬ ߘߌ߫ ߗߐ߫ ،߲ ߏ߬ ߡߍ߲ ߕߎ߬ߡߊ ߞߋߟߋ߲߫ ߝߣߊ߫ ߞߍ߫ ߘߊ߫ ߡߊ߲߬ߘߋ߲߬ ߡߊ߲ߛߊ ߟߊ߫ ߕߊ߯ߟߌ ߘߌ߫ ߸ ߏ߬ ߞߐ߬ ߸ ߊ߬ߟߎ߬ ߞߊ߬ ߡߊ߲߬ߛߊ߬ ߞߎߘߊ ߣߊ߬ߕߐ ߏ߬ ߕߐ߰ߡߊ߬ߛߙߋ߫ ߢߊ ߡߍ߲ ߕߎ߬ߟߌ߬ ߞߍߗߏ߯ߦߊ ߘߐ߫ ߖߐ߫ : ߡߊ߲߬ߘߋ߲߬ ߡߊ߲ߛߊ ߟߎ߬ ߕߘߍ߬ ߕߎ߬ ߟߊ߫ ߕߋ߲߬ ߠߋ߬﴿ ߝߊߘߌߦߊߓߐ ߗߏ߮ ߞߊ߬ߣߌ߲߬ ﴾ ߏ߬ ߘߐ߫ ߞߏ߫ ߛߌߞߊ ߛߌ߫ ߕߴߊ߬ ߘߐ߫ ߸ ߡߊ߲߬ߘߋ߲߬ ߡߊ߲ߛߊ ߖߌ߬ߦߊ߬ߘߐ ߞߍ߫ ߘߊ߫ ߡߊߛߌߕߍߞ ߟߎ߬ ߓߟߏ߫ ߓߊ߬ߕߏ߬ ߕߊ ߘߌ߫ ߝߛߊߦߌ߯﴿ ߡߊ߰ߙߌ߬ ߞߊ߬ߣߌ߲߬ ﴾ ߸ ߓߊߏ߬ ߘߐ߬ߝߐ ߘߐ߫ ߞߘߐ߬ߡߊ߲߫ ،߲ ߡߊߓߏ߲߬ߧߊ߬ߕߊ ߝߊ߲߬ߓߊ ߓߍ߯ ߟߊߓߊ߲ ߘߊ߫ ߡߊ߰ߙߌ߬ߦߊ ߟߋ ߡߊ߬ ߡߌ߬ߙߌ߲߬ߘߌ ߓߟߏ߫﴿ ߞߵߊ߬ ߞߍ߫ ߡߌ߬ߙߌ߲߬ߘߌ ߟߊ߫ ߡߊ߰ߙߌ ߓߊ߬ߕߏ߬ ߕߊ ߖߍ߬ߘߍ ߘߌ߬ ߞߊ߬ߣߌ߲߬ ﴾.
ߟߏ߯ߟߎߣߊ߲﴿߅߲﴾ : ߞߏ߫ ߘߐ߬ߛߙߋ߬ ߞߘߐ߬ߓߊ ߘߏ߫ ߟߎ߬ ߦߴߊ߬ ߦߌ߬ߘߊ߬ ߟߋ߬ ߞߏ߫ : ߖߎ߬ߟߊ߬ߦߊ ߕߘߍ߬ ߜߟߏ߬ߝߌ߲߬ ߠߎ߬ ߣߌ߫ ߊߡߋߙߌߞ ߡߌ߬ߙߌ߲߬ߘߌ߬ ߞߘߐߞߘߐ ߟߎ߬ ߕߍ߫ ߟߋ߬ ߞߊ߬ ߞߐ߲﴿ ߞߙߌߛߑߕߐߝ ߞߐߟߐ߲ߓߎ߫ ߋߙߐߔߎߞߊ ߟߊ߫ ߊߡߋߙߌߞߌ߬ ߞߎ߲߬ߠߞߊ߬ߟߌ ߢߍ߫ ߞߛߐߞߛߐ߫ ،߲ ߞߏ߫ ߘߎ߰ߘߐ߬ߥߎ߯ߙߌ ߡߍ߲ ߞߍ߫ ߘߊ߫ ߊߡߋߙߌߞߌ߬ ߡߍߜ߭ߑߛߌߞ ߕߊ߲ߓߊ߲ ߠߎ߬ ߘߐ߫ ߸ ߦߋ߲߬ ߞߎ߲߬ߞߟߏ߬ ߞߘߐߞߘߐ ߓߍ߯ ߞߍ߫ ߘߊ߫ ߜߟߏ߬ߝߌ߲߬ ߞߎ߲ߞߟߏ ߟߎ߬ ߟߋ߬ ߘߌ߬ ߸ ߏ߬ ߘߏ߲߬ ߕߐ߬ߞߘߐ ߟߎ߬ ߕߎ߬ߡߊ߬ߘߊ ߞߊ߬ ߞߘߐ߬ ߌߛߊ߫ ߡߏߦߌ ߘߌ߫ ߝߊ߯ߘߐߞߍ߫ ߆ ߢߐ߲߯﴿ߛߊ߲߭ ߆߀߀ ߞߊ߬ߣߌ߲߬﴾.
ߏ߬ ߘߐ߬ ߸ ߜߟߏ߬ߝߌ߲߬ ߟߊߞߏߟߐ߲߫ ߘߊ߫ ߊߡߋߙߌߞߌ߬ ߜߙߋ ߞߊ߲߬ ߞߊ߬ ߞߐ߲߬ ߌߛߊ߫ ߡߏߦߌ ߖߍ߬ߘߍ ߢߍ߫ ߛߊ߲߬ ߗߡߍ߬ ߥߐ߯ߙߐ߫ ߟߊ߫﴿ ߆߀߀ ﴾ ،߲ ߒ߬ߞߊ߬ ߞߏ߫ ߊ߬ߟߋ߬ ߟߊ߫ ߞߎߡߊ ߣߌ߲߬ ߧߋ߫ ߊߓߎߓߊߞߊߙߌ߫ ߝߌߟߊߣߊ߲ ߠߊ߫ ߛߋߟߌ ߣߴߊ߬ ߛߋߓߊߟߌߦߊ ߞߏ߫ ߟߋ߬ ߞߊ߲߬ ߸ ߣߴߏ߬ ߕߍ߫ ߜߟߏ߬ߝߌ߲߬ ߠߊ߫ ߣߌ߫ ߊߡߋߙߌߞߌ߬ ߜߙߋ ߟߊ߫ ߢߐ߲߯ ߠߊߞߏߟߐ߲߫ ߦߋ߫ ߝߊ߯ߘߐߞߍ߫ ߦߙߌߞߊ߫ ߖߊ߲ ߠߋ߬ ߘߌ߫ ߞߊ߬ ߞߐ߲߬ ߞߙߌߛߑߕߐߝ ߞߐߟߐ߲ߓߎ߫ ߕߊ߯ߟߌ ߢߍ߫.
ߥߐ߯ߙߐߣߊ߲﴿ ߆﴾ : ߞߏ߫ ߡߊ߲߬ߘߋ߲߬ ߝߘߏ߬ߓߊ߬ ߞߊ߲ ߞߎߡߊߘߋ߲ ߣߴߊ߬ ߟߐ߲ߠߌ߲ߧߊ ߣߴߊ߬ ߣߊ߯ߡߎ߲߫ ߞߘߐߞߘߐ߫ ߛߌߦߊߡߊ߲߫ ߠߋ߬ ߦߋ߫ ߘߊ߫ ߊߡߋߙߌߞߌ߬ ߛߌ߰ߓߊ߬ ߝߟߐ ߏ߬ ߟߎ߫ ߟߊ߫ ߞߊ߲ ߣߴߊ߬ߟߎ߬ ߟߊ߫ ߟߐ߲ߠߌ߲ߧߊ ߣߴߊ߬ߟߎ߬ ߟߊ߫ ߣߊ߯ߡߎ ߟߎ߬ ߘߐ߫ ߸ ߏ߬ ߡߍ߲ ߠߎ߬ ߓߍ߯ ߕߴߛߋ߫ ߞߍ߫ ߟߊ߫ ߓߍ߲߬ߛߋ߲߬ߡߊ߬ ߜߊ߲ߛߊ߲߫ ߘߌ߫.
ߥߐߙߐ߲ߥߌߟߊߣߊ߲߫﴿ ߇﴾ : ߡߊ߲߬ߘߋ߲߬ ߛߎ߬ߡߊ߲ ߣߴߊ߬ ߦߙߌߛߍ߲ ߣߴߊ߬ ߝߍߘߍ߲ߝߋ߲߫ ߛߌߦߊߡߊ߲߫ ߠߋ߬ ߞߊ߬ ߊߡߋߙߌߞ ߟߊߛߐ߬ߘߐ߲߬ ߞߊ߬ ߞߐ߲߬ ߝߊ߯ߘߐߞߍ߫ ﴿߁߆﴾ ߢߍ߫ ߸ ߟߐ߲ߞߏߦߊ ߝߍ߲ߘߍ߲ߝߋ߲ߘߐߦߟߊ ߛߌߦߊߡߊ߲߫ ߧߴߏ߬ ߟߊߛߙߋߦߊ߫ ߟߊ߫ ߟߐ߲ߞߏ ߦߋߟߋ߲ ߠߊ߫.
ߛߋߦߌ߲ߣߊ߲߫﴿ ߈﴾ : ߡߊ߲߬ߘߋ߲߬ ߓߐߞߊߕߘߍ߬﴿ ߟߊ߰ߘߊ﴾ ߘߏ߫ ߟߎ߫ ߦߋ߫ ߘߊ߫ ߐߟߎߡߞߌ ߟߎ߬ ߓߟߏ߫ ߦߏ߫ : ߞߏ߬ߡߊ߬ ߞߏ ߣߌ߫ ߣߡߊ߬ߞߏ ߣߌ߫ ߜߊ߲߬ߞߏ ߖߊ߲߬ߕߏ߬ߒ߬ߘߐ : ߕߎ߬ߢߊ߬ ߟߋ߬ ߝߛߊߦߌ߫ ߞߏ߫:ߖߎ߬ߟߊ߬ߦߊ ߕߎ߲ߞߎ߲߫ ߛߓߊߡߊ ߛߋ߲߭ ߝߍ߬ ߸ ߡߊ߲߬ߘߋ߲߬ߞߊ ߟߎ߬ ߣߌ߫ ߡߊ߲߬ߘߋ߲߬ ߣߊ߯ߡߎ ߘߏ߫ ߟߎ߬ ߕߊ߯ ߘߊ߫ ߊߡߋߙߌߞߌ߬ ߸ ߛߐ߬ߛߐ߬ߟߌ߬ߟߊ ߕߴߏ߬ ߘߐ߫ ߝߋߎ߫ ߸ ߞߏ߬ߣߌ߲߬ ߟߐ߲ߠߌ߲ߧߊ ߞߘߐߞߘߐ ߡߍ߲ ߠߎ߬ ߣߌ߫ ߡߊ߲߬ߘߋ߲߬ ߕߊ ߓߍ߯ ߦߋ߫ ߞߋߟߋ߲߫ ߘߌ߫ ߸ ߕߐ߯ ߞߏ ߣߌ߫ ߥߘߋ߬ߥߘߋ߬ߦߊ ߓߍ߯ ߘߐ߫ ߸ ߣߴߊ߬ ߘߊ߫ ߦߴߏ߬ ߘߐ߫ ߞߏ߫ ߟߐ߲ߠߌ߲ߧߊ ߏ߬ ߟߎ߬ ߦߋ߫ ߘߊ߫ ߦߋ߲߬ ߞߊ߬ ߞߐ߲߬ ߝߊ߯ߘߐߞߍ߫﴿ ߁߆﴾ߢߍ߫ ߸ ߡߐ߰ ߘߴߊ߬ ߝߐ߫ ߞߵߏ߬ ߟߎ߫ ߟߋ߬ ߦߋ߫ ߊߓߎߓߊߞߊߙߌ߫ ߝߌߟߊߣߊ߲ ߣߴߊ߬ ߟߊ߫ ߖߊ߬ߡߊ ߝߏ߲߬ߝߏ߲ ߠߎ߬ ߘߌ߫ ߸ ߊ߬ ߜߋ߲ߜߋ߲ ߟߐ߲ߞߏ ߓߘߴߊ߬ ߦߌ߬ߘߊ߬ ߞߏ߫ ߝߋ߲ ߏ߬ ߟߎ߬ ߣߌ߫ ߊߓߎߓߊߞߊߙߌ߫ ߝߌߟߊߣߊ߲ ߠߊ߫ ߕߊ߯ߟߌ ߥߛߎ ߛߎ߬ߘߎ߲߬ߡߊ߲߬ ߢߐ߲߯ ߠߊ߫ ߞߏߛߓߍ߫.
ߞߙߌߛߑߕߐߝ ߞߐߟߐ߲ߓߎ߫ ߟߊ߫ ߊߡߋߙߌߞߌ߬ ߕߊ߮ ߖߊ߲߬ߖߏ߲
ߦߌߟߡߊ:ߝߘߊ߬ߝߌ߲߬ ߘߐ߬ߖߊߥߏ ߦߌߟߡߊ:ߖߐ߲߬ ߖߎߟߦߊ ߦߌߟߡߊ:ߋߙߐߔߎ߬ ߦߌߟߡߊ:ߊߝߙߌߞߌ߬ ߦߌߟߡߊ:ߊߡߋߙߌߞߌ߬
ߛߟߏ߬ߡߊ߯ߣߊ߫ ߞߊ߲ߕߍ߫
ߝߏߘߋ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߸ ߖߌ߬ߣߍ߬ ߞߊ߲ߓߍ߲ ߘߌ߯ߣߊ߫ ߝߏߘߋ߫ ߣߴߊ߬ ߛߓߍߦߟߊ ߘߏ߫ ߟߋ߬ ߘߌ߫، ߊ߬ ߡߏߦߌ߫ ߘߊ߫ ߁߉߂߂ ߟߊ߫ ߛߎߡߊ߲ߞߐ߬ߦߌ߲߬ ߞߊ߲ߞߊ߫ ߘߊߝߍ߬، ߞߊ߬ ߒߞߏ ߛߓߍߛߎ߲߫ ߞߎߘߊ߫ ߞߊ߲ߡߊߛߙߋߡߊ ߛߌ߲ߘߌ߫ ߊ߬ ߛߊ߲ߖߌ߫ ߂߇ ߡߊ߬ ߓߍ߲ߗ߭ߍߙߑߝ߭ߌߟ߸ ߞߘߏߥߊߙߌ߫, ߛߓߍߛߎ߲ ߏ߬ ߛߓߍ߫ ߘߴߊ߬ ߓߟߏ߫ ߞߏ߲ߞߏߘߌ߬ߓߌ ߁߄ ߠߋ߬ ߡߊ߬ ߁߉߄߉ ߟߊ߫.
ߟߊ߫، ߞߊ߬ ߒߞߏ ߝߛߊ߬ߙߌ߬ߟߊ߲ ߒߞߏ ߺ ߒߞߏ ߣߌ߫ ߞߊ߲ߜߍ ߣߌ߫ ߘߐ߬ߝߐ ߣߌ߫ ߡߟߋߞߎߦߊ ߣߌ߫ ߥߘߋ߬ߥߘߋ߬ߟߌ ߣߌ߫ ߓߘߍ߬ߓߘߍ߬ߟߌ ߣߌ߫ ߘߊ߲ߘߊߟߌ ߣߌ߫ ߘߌ߯ߣߊ߫ ߟߍߙߊ߫ ߡߐ߬ߟߐ߲߬ߡߊ߬ ߛߌߦߊߡߊ߲߫ ߛߓߍߦߴߊ߬ ߛߌ߭ ߕߐ߭ ߛߊ߲ߖߌ߫ ߃߈ ߞߎ߲߬ߕߊ߮ ߞߣߐ߫߸ ߓߊߏ߬ ߊ߬ ߞߊ߬ ߛߏߛߊߦߌߞߍ߫ ߁߉߈߇ ߟߋ߬ ߟߊ߫ ߲
ߞߊ߲߬ߛߓߍ : ߞߊ߲ߕߍ߫ ߛߟߏ߬ߡߊ߯ߣߊ߫ ߡߏߦߌ߫ ߘߊ߫ ߛߎߡߊ߲ߞߏ߬ߦߌ߫ ߟߋ߬ ߞߊ߬ߙߌ߬ߝߊ߬ߡߘߎ߬ߦߊ߫ ߡߙߊ߬ߓߊ߰ ߘߎ߯ߟߊ ߟߊ߫ ߞߊ߲ߞߊ߲߫ ߡߙߊ߬ߓߊ߰ߘߊ ߟߊ߫. ߊ߬ ߝߊ߬ ߟߵߊߡߙߊ߫ ߘߌ߫ ߸ ߊ߬ ߣߊ߫ ߦߋ߫ ߖߊ߰ߞߊ ߞߋߕߊ߬ ߘߌ߫. ߊ߬ ߝߊ߬ ߕߎ߲߬ ߦߋ߫ ߞߙߊ߬ߡߐ߰ߓߊ߫ ߟߋ߬ ߘߌ߫ ߛߎߡߊ߲ߞߏ߬ߦߌ߬ ߡߏߙߌ߫ ߞߊߙߊ߲ߕߊߓߊ ߟߊ߫ ߡߍ߲ ߦߙߌߥߊߣߍ߲ ߕߘߍ߬ ߞߏߛߓߍ߫. ߊ߬ ߛߊ߬ ߘߊ߫ ߞߊ߬ ߞߊ߬ߙߊ߲ߘߋ߲ ߡߍ߲ ߕߏ߫ ߊ߬ ߓߟߏ߫߸ ߘߏ߫ ߦߴߏ ߃߀߀ ߞߊ߲߬ ߟߞߊ߬ߟߌ߬ߟߊ ߟߎ߬ ߕߊ߫ ߝߐߟߌ߫ ߘߐ߫، ߛߊ߬ߦߊ ߏ߬ ߞߍ߫ ߘߴߊ߬ ߟߊ߫ ߞߊ߬ߙߊ߲ߘߋ߲߬ ߘߎ߯ ߕߍ߰ߣߍ߲ ߠߋ߬ ߟߊ߫ ﴿ ߞߐ߬ߟߐ߲߬ߣߍ߲߫﴾ ߸ ߡߊ߬ߣߋ߲߬ߞߊ߬ߡߏ߬ߙߌ߬ ߖߡߊߣߊ ߟߊߡߌߣߌ߲ ߡߐ߱ ߓߍ߯ ߘߏ߫ ߕߘߍ߬ ߏ߬ ߘߐ߫߸ ߤߊߟߵߊ߬ ߣߌ߫ ߡߍ߲ ߕߍ߫ ߞߊ߲߫ ߞߋߟߋ߲߫ ߝߐ߫ ߟߊ߫.
ߞߊ߬ߕߎ߯ ߝߏߘߋ߫ ߛߟߏ߬ߡߊ߯ߣߊ߫ ߝߊ߬ ߞߊ߬ߙߊ߲ߡߐ߰ ߊߡߙߊ߫ ߟߊ߫ ߛߏߛߊߦߌ߲ ߞߍ ߁߉߄߁ ߠߊ߫ ߸ ߏ߬ ߞߊ߬ ߖߌ߰ ߺ ߡߊ߬ ߺ ߖߊ߲߬ߝߊ߬ߓߊ߫ ߟߋ߬ ߟߊߛߋ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߡߊ߬ ߞߵߊ߬ ߓߍ߲߬ ߊ߬ ߟߊ߫ ߞߊ߬ߙߊ߲߬ ߞߏ ߡߊ߬߸ ߊ߬ ߛߐ߬ߘߐ߲ ߛߊ߲߬ ߁߉ ߘߐߙߐ߲߫ ߠߋ߫ ߕߘߍ߬ ߥߊ߯ߕߌ ߏ߬ ߟߊ߫ ߸ ߊ߬ߟߋ ߟߋ ߕߘߍ߬ ߊ߬ ߝߊ߬ ߘߋ߲ߞߍ ߁߂߲ ߘߌ߫. ߏ߬ ߓߍ߯ ߣߴߊ߬ ߕߊ߸ ߊ߬ ߞߘߐ߬ ߟߎ߫ ߞߴߊ߬ߟߎ߫ ߝߊ߬ ߟߊ߫ ߞߊ߬ߙߊ߲߬ߘߋ߲ ߛߌߦߊߡߊ߲ߓߊ ߟߋ߬ ߟߊ߫ ߞߏ ߞߊ߬ߙߌ߬ߝߴߊ߬ߟߋ߬ ߣߴߊ߬ ߟߊ߫ ߘߋ߲ߣߍ߲ߧߊ ߏ߬ ߟߊ߫߸ ߞߴߏ߬ ߛߊߓߎ ߞߍ߫ ߊ߬ ߤߊ߲ߞߟߌ ߟߊ߫ ߘߌߦߓߊ ߘߌ߫߸ ߡߍ߲߬ ߕߎ߲߬ ߞߴߊ߬ ߝߊ߬ ߤߣߍ߫ ߢߊ ߓߍ߯ ߘߏ߫ ߡߊ߬߸ ߊ߬ ߘߏ߲߬ ߞߊ߬ ߟߊߒߠߦߊ ߏ߬ ߡߝߊ߫ ߞߎ߲߬ߠߊ߬ߦߋߙߋ߲ ߘߐ߫ ߞߘߐ߬ߞߍ ߕߐ߭ ߟߎ߬ ߟߊ߫ ߞߎ߲߬ߠߊ߬ߛߌ߰ߟߌ ߞߐ߬ߣߐߡߊ߬.
ߛߎߡߊ߲ߞߏ߬ߦߌ߫ ߞߊ߬ߙߊ߲߬ߕߊ ߕߘߍ߬ ߦߋ߫ߞߎ߬ߙߊ߬ߣߊߣߌ߫ ߘߌ߯ߣߊ ߟߐ߲ߠߌ߲ ߢߌߣߌ߲ ߣߴߊ߬ ߡߊߞߊ߬ߝߏ߬ ߦߌߟߊ ߟߋ߬ ߘߌ߫. ߊ߬ ߢߍߥߟߊ ߓߎ߲ߓߎ߲ߣߍ߲߫ ߕߎ߲߬ ߦߋ߫ ߞߊ߬ߙߊ߲ ߣߌ߫ ߛߣߍ߬ߞߍ߬ ߓߊ߯ߙߊ ߟߎ߫ ߟߋ߫ ߡߊ߬ ߞߊ߬ ߞߊ߬ߙߊ߲߬ߕߊ ߓߊߟߏ߫. ߞߊ߬ߙߊ߲߬ߡߐ߰ߓߊ ߖߍ߬ߘߍ ߟߊ߫ ߛߊ߬ߦߊ ߞߐ߫ ߣߊߟߌ߬ߡߎ߲߫ ߞߊ߬ߙߊ߲߬ߡߐ߰ ߊߡߙߊ߫ ߘߌ߫߸ ߏ߬ ߞߍ߫ ߘߊ߫ ߛߊߓߎ߫ ߘߌ߫߸ ߞߊ߬ߙߊ߲߬ߘߋ߲߬ ߞߎ߲ߓߊ ߝߋ߲߫-ߋ-ߝߋ߲߫ ߕߘߍ߬ ߓߘߊ߫ ߓߊ߲߫ ߞߊ߬ߙߊ߲ ߠߊ߫߸ ߏ߬ ߟߎ߬ ߖߍ߲ߛߍ߲߫ ߘߊ߫. ߖߊ߬ߡߊ ߕߐ߬ߣߍ߲ ߠߊ߫ ߘߐ߯ߦߊ ߡߊ߬߸ ߓߊ߯ߙߊ ߕߎ߲߬ ߕߴߛߋ߫ ߓߊߟߏ ߞߘߐ߫ ߢߊ߫ ߛߌ߫ ߡߊ߬، ߞߊ߬ߕߎ߲߯ ߸ ߞߊ߬ߙߊ߲߬ߕߊ ߕߎ߲߬ ߕߍ߫ ߥߙߎߣߍߦߊ ߞߎ߲߬ߠߊ߬ߛߌ߮ ߟߊ߫ ߡߊ߬ߜߍ߲߬ߠߌ߬ ߛߌ߫ ߛߐ߬ߘߐ߲߬ ߠߊ߫ ߸ ߘߊ߬ߟߎ߬ ߘߐ߬ߜߍ ߝߌ߬ߟߊ ߣߌ߲߬ ߞߍ߫ ߘߊ߫ ߛߎߡߊ߲ߞߏ߬ߦߌ߬ ߘߌ߯ߣߊ߫ ߞߊߙߊ߲ߕߓߊ ߡߊߥߙߍߥߙߍ ߛߊߓߎ ߘߌ߫، ߏ߬ ߞߍ߸ ߛߟߏ߬ߡߊ߯ߣߊ߫ ߞߊ߲ߕߍ߫ ߝߣߊ߫ ߞߊ߬ ߕߎ߲ߞߊ߲߫ ߠߊ߫ ߕߊ߮ ߘߐߛߘߌ߬ ߁߉߄߂ ߟߊ߫߸ ߞߊ߬ ߞߊ߬ߙߊ߲߬ߕߊ ߕߏ߫ ߊ߬ ߞߘߐ߬ߞߍ ߟߎ߬ ߓߟߏ߫ ߛߊ߫، ߊ߬ ߞߊ߬ ߛߌ߱ ߞߍ߫ ߓߎ߬ߥߊ߬ߞߍ߫ ߸ ߊߓߌߖߊ߲߬ ߸ ߓߍ߲ߗ߭ߍߙߑߝ߭ߌߟ ߟߎ߬ ߘߐ߫ ߜߋ߲ߞߐ߰ߖߌ߬ߘߊ ߞߊ߲ߓߍ߲ ߘߐ߫ ﴿ߞߐߘߌߥߊ߯ߙߌ߫﴾ ، ߊ߬ ߞߊ߬ ߖߎ߬ߟߊ߬ߦߊ ߟߋ߬ ߞߍ߫ ߦߋ߲߬ ߠߎ߬ ߘߐ߫، ߒ߬ߞߊ߬ ߸ ߊ߬ ߡߊ߫ ߞߊ߬ߙߊ߲ ߡߊߓߌ߬ߟߊ߬ ߟߋ߬ ߞߎߡߊߕߍ߫ ߞߵߊ߬ ߓߟߏߞߊ߬، ߊ߬ ߞߍ߫ ߘߊ߫ ߖߘߍ߬ߞߊ߬ߙߊ߲߬ߠߊ߬ ߞߎ߲ߝߊ߲ߕߐߓߊ߫ ߟߋ߬ ߘߌ߫ ߞߏ ߟߎ߬ ߢߊߢߌߣߌ߲ ߘߐ߫.
ߞߊ߲ߕߍ߫ ߟߊ߫ ߝߎߣߎ߲ߞߋߦߊ
ߝߏߘߋ߫ ߛߟߏ߬ߡߊ߯ߣߊ߫ ߝߎߣߎ߲ߞߋߦߊ߫ ߘߍߢߐ߲߮ ߠߎ߬ ߣߴߊ߬ ߟߊ߫ ߞߏ ߞߍߣߍ߲߫ ߡߐ߰ߓߊ ߡߍ߲ ߠߎ߬ ߢߣߴߊ߬ ߣߴߊ߬ ߟߊ߫ ߘߎߢߊߘߐߕߍ߮ ߖߊ߬ߕߋߡߌ߬ߘߊ߬ߟߊ߫ ߘߝߐ߬ߦߊ߬ߟߊ ߟߎ߬߸ ߏ߬ ߟߎ߬ ߓߍ߯ ߕߊ߫ ߝߐߟߌ߫ ߘߐ߫ ߞߏ߫: ߊ߬ ߣߴߊ߬ ߟߊ߫ ߢߡߊߟߐ ߣߴߊ߬ ߟߊ߫ ߛߓߍ߬ߞߍ ߥߟߌ߬ߣߍ߲߫ ߠߋ߬، ߓߊߏ߬ ߊ߬ ߝߊ߬ ߛߊ߭ ߛߊ߲ߖߌ߫ ߛߊߦߌ߲ ߠߋ߬߸ ߊ߬ ߖߍ߬ߘߍ ߛߊ߲ߖߌ߫ ߂߇ ߸ ߊ߬ ߞߊ߬ ߒߞߏ ߛߓߍߛߎ߲ ߞߊ߲ߡߊߛߙߋߡߊ ߛߌ߲ߘߌ߫ ߸ ߏ߬ ߘߏ߲߬ ߞߵߊ߬ ߕߘߍ߬ ߟߵߊ߬ ߓߘߴߊ߬ ߝߊ߬ ߟߊ߫ ߥߟߊ߬ߘߊ߬ ߟߊ߬ߓߌ߬ߟߊ߬ ߢߊ ߞߍߢߊ ߓߍ߯ ߟߐ߲߫߸ ߞߊ߬ ߞߊ߬ߙߊ߲ ߣߌ߫ ߞߊ߬ߙߊ߲߬ ߘߐ߬ ߞߏ ߟߎ߬ ߘߐߞߣߍ߫ ߊ߬ ߡߊ߬ ߥߙߊߕߊߕߊ߫، ߞߵߏ߬ ߟߊ߫ ߞߊ߬ߙߊ߲ ߞߎ߲߭ ߣߌ߫ ߞߊ߬ߙߊ߲ ߡߊߛߐ߬ߘߐ߲߬ ߛߌߟߊ ߟߎ߫ ߞߊ߲߬، ߛߊ߬ߦߊ߬ ߦߋ߫ ߛߋ߫ ߟߴߊ߬ ߡߊ߬ ߟߏ߲ ߡߍ߲ ߁߉߈߇ ߟߊ߫߸ ߏ߬ ߞߵߊ߬ ߕߘߍ߬ ߟߋ߬ ߊ߬ ߓߘߊ߫ ߒߞߏ ߛߌ ߓߙߎ߬ߞߎ߫ ߡߊ߲߬ߘߋ߲߬ ߡߌߙߌ߲ߘߌ ߢߐ߲߯ߓߍ߲߫ ߦߙߐ߫ ߛߌߦߊߡߊ߲߫ ߘߐ߫߸ ߊ߬ ߘߎ߰ߓߊ ߣߴߊ߬ ߛߏߞߊߟߊ߲ ߣߴߊ߬ ߘߊ߬ߡߊ߲߬ߘߊ ߣߴߊ߬ ߟߐ߯ߝߍ ߟߎ߬ ߘߐ߫، ߞߵߏ ߝߙߊ߬ ߒߞߏ ߞߊߙߊ߲ߘߋ߲ ߠߎ߫ ߛߣߐ߬ߡߍ ߟߓߊߟߏ߫ ߞߝߊ߫ ߡߐ߬ߟߐ߲߬ߡߊ߬ ߛߌߦߊߡߊ߲߫ ߠߊ߫߸ ߓߊߦߟߍߡߊ߲ ߛߌߟߊ ߝߍ߬ ߏ߬ ߟߎ߬ ߓߟߏ߫، ߊ߬ߟߋ߬ ߛߊ߲߬ ߞߋߟߋ߲ ߏ߬ ߟߋ ߟߊ߫߸ ߊ߬ ߞߵߊ߬ ߟߊ߫ ߞߊ߬ߝߊ ߟߎ߬ ߟߊߖߍ߲ߛߍ߲ ߥߓߊ߬ߞߏ߬ߞߏ ߛߘߌ߬ ߒߞߏ ߞߊߙߊ߲ߘߋ߲ߣߍ߲߫ ߣߝߊ߬ߖߌ߬ߞߊ ߘߏ߫ ߓߟߏ ߟߊ߫߸ ߞߵߊ߬ ߟߊ߫ ߞߊ߬ߝߊ ߟߎ߬ ߟߊߕߊ߬ߡߌ߲߫ ߏ߬ ߡߵߊ߬ߟߎ߬ ߓߊ߯ߙߊ߫ ߞߊߡߊ߬ ߢߊ߫ ߡߊ߬ ߓߍ߯ ߘߌ߫ ߘߏ߫ ߛߐ߬ߘߐ߲߫ ߊ߬ߟߎ߬ ߘߐ߫ ߢߊ ߡߍ߲߸ ߏ߬ ߟߏ߲ ߞߊ߲ߠߊ߫ ߘߋߣߍ߲ ߏ߬ ߕߐ߯ ߞߏ߫: ߓߊ߬ߓߊ߫ ߡߊ߬ߡߊ߬ߘߌ߫ ߖߊ߬ߣߍ߫.
ߞߝߊ߬ ߛߓߍߣߍ߲ ߠߎ߬
ߛߟߏ߬ߡߣߊ߬ ߞߊ߲ߕߍ߫ ߞߊ߬ ߞߝߊ߬ ߛߌߦߊߡߊ߲߫ ߠߎ߫ ߟߋ߬ ߛߓߍ߫ ߊ߬ ߟߊ߫ ߢߣߊߡߦߊ ߞߣߐ߫߸ ߊ߬ ߣߌ߫ ߞߊ߬ ߛߌߦߊߡߊ߲߫ ߜߘߍ߫ ߟߎ߫ ߘߟߊߡߌ߬ߘߊ߬ ߝߣߊ߫. ߘߌ߯ߣߊ ߘߐ߫߸ ߘߐ߬ߝߐ ߡߊ߬ߘߎ߮ ߘߐ߫߸ ߥߘߋ߬ߥߘߋ߬ߟߌ ߣߌ߫ ߟߐ߲ߞߏ ߓߏߟߏ߲ ߠߎ߬ ߘߐ߫߸ ߡߍ߲ ߠߎ߬ ߛߌߦߊߡߊ߲߫ ߦߋ߫ ߢߊ ߓߍ߯ ߘߏ߫ ߡߊ߬: ߡߊ߲߬ߘߋ߲߫ ߡߌߙߌ߲ߘߌ ߟߊ߫ ߘߐ߫ߝߐ: ߞߐߜߍ߫߸.
ߦߟߌߡߊߛߙߋ ߟߎ߬
ߦߌߟߡߊ:ߘߐ߬ߝߐ ߦߌߟߡߊ:ߛߟߏ߬ߡߣߊ߬ ߞߊ߲ߕߍ߫ ߦߌߟߡߊ:ߞߊ߲
ߛߋߞߎ߬ ߕߎ߬ߙߋ
ߓߐߖߎ
ߛߋߞߎ߬ ߕߎ߬ߙߋ ߣߊ߫ ߡߌߣߊߕߊ߬ ߝߊ߬ߘߌ߬ߞߊ ߓߐߛߎ߲ ߦߋ߫ ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߫ ߕߎ߬ߙߋ߫ ߡߊ߬ߡߊ߬ߙߋ߲ ߠߋ߬ ߘߌ߫. ߛߊ߭ߡߏ߬ߙߌ߫ ߕߘߍ߬ ߦߋ߫ ߛߊ߲ߞߊߙߊ߲߫ ߠߎ߫ ߡߙߊ߬ ߟߊ߫ ߕߎ߬ߡߊ ߡߍ߲ ߠߊ߫߸ ߊ߬ ߣߐ߬ ߘߌ߫ ߞߍ߫ ߡߛߏ߬ ߝߘߎ߫ ߟߊ߫ ߦߋ߲߬ ߛߏ ߘߏ߫ ߟߊ߫ ߞߏ߫ «ߓߊߜߍ߫ ߡߊ߰ߙߊ»߸ ߏ߬ ߟߋ ߘߋ߲ߡߛߏ߫ ߓߊߜߍ߫ ߊ߬ߙߊ߬ߡߊߕߊ߬ ߘߌ߫ ߘߊ߫ ߝߘߎ߫ ߟߊ߫ ߊ߬ߟߌ߬ߓߘߊ߬ߙߌ߬ߦߊ߫. ߏ߬ ߝߣߊ߫ ߓߎ߯ߣߍ߲߫ ߘߌ߫ ߞߍ߫ ߦߋ߲߬߸ ߒ߬ߞߵߊ߬ ߘߋ߲ ߡߍ߲ ߡߊߟߐ߲ߣߍ߲߫ ߦߋ߫ ߓߘߍߞߍ߸ ߏ߬ ߟߋ ߦߋ߫ ߡߌߣߊߕߊ߬ ߝߊ߬ߘߌ߬ߞߊ ߘߌ߫.
ߊ߬ ߝߊ߬ ߊߟߌߝߊ߬ ߕߎߙߋ߫ ߣߴߊ߬ ߓߊߘߋ߲ߡߊ߫ ߝߌ߬ߟߊ߬ ߟߎ߫ ߟߋ߬ ߓߐ߫ ߘߊ߫ ߝߊ߬ߙߊ߲߬ߛߌ߫ ߛߎ߬ߘߊ߲߫ ߞߊ߬ ߣߊ߬ ߖߌ߬ߣߍ߫ ߦߊ߲߬߸ ߡߐ߰ ߝߌ߬ߟߊ ߏ߬ ߟߎ߫ ߞߵߊ߬ߟߎ߫ ߡߊߞߍ߫ ߛߌ߯ߙߌ߲߫߸ ߊߟߌߝߊ߬ ߞߵߊ߬ ߢߌߣߌ߲߫ ߊ߬ߟߎ߫ ߝߍ߬ ߞߴߊ߬ߟߋ߬ ߦߴߊ߬ ߝߍ߬ ߞߊ߬ ߣߊ߬ ߕߎ ߞߘߐ߫. ߏ߬ ߟߋ ߞߍ߫ ߘߴߊ߬ ߥߊ ߘߌ߫ ߞߛߌ߬ߘߎ߯ ߞߊ߬ ߣߊ߬ ߕߏ߫ ߦߟߍ߬ߡߊ߲߬ ߠߊ߫ ߛߌ߱ ߘߐ߫ ߝߊߙߊ߲ߠߊ߫߸ ߊ߬ ߕߘߍ߬ ߦߋ߫ ߖߎ߬ߟߊߦߊ ߟߋ߬ ߘߊߞߘߐ߫ ߦߋ߲߬.
ߡߌߣߊߕߊ߬ ߟߋ߬ ߛߎ߲ߞߎߘߎ߲ ߓߌ߬ߟߊ߬ ߘߊ߫ ߕߊ߯ߡߊ߫ ߛߘߍ ߘߏ߫ ߝߍ߬߸ ߏ߬ ߟߎ߫ ߟߋ߬ ߥߊ߫ ߘߊ߫ ߖߊ߬ߥߏ ߟߊ߫ ߝߙߊߣߊ߫߸ ߞߊ߬ ߥߴߊ߬ߟߎ߫ ߖߋ߬ߕߌ߰ߟߊ ߓߍ߲߬ ߊߟߌߝߊ߫ ߕߎߙߋ߫ ߖߋ߬ߕߌ߫ ߞߡߊ߬ߙߟߊ߬ߞߊ ߟߎ߬ ߓߘߊ ߡߊ߬߸ ߊߟߌߝߊ߫ ߓߐ߫ ߘߴߏ߬ ߟߋ ߞߐ߫ ߝߘߎ ߟߊ߫߸ ߏ߬ ߞߏ ߣߐ߰ߦߊ߬ ߘߊ߫ ߕߋ߲߬ ߕߐߟߍ߫. ߥߊ߫ ߞߍ߫ ߘߊ߫ ߝߘߎߛߘߌ ߞߍ߫ ߟߴߊ߬ߟߌ߬ߓߘߊ߬ߙߌ߬ߦߊ߫ ߞߵߊ߬ ߞߏ ߓߍ߯ ߘߝߊ߫ ߤߊ߲߯ ߞߊ߬ ߥߴߊ߬ ߛߌ߰ ߞߢߐ߫ ߡߊߟߐ ߡߊ߬.
ߛߋߞߎ߬ ߡߏߦߌ
ߡߌߣߊߕߊ߬ ߝߊ߬ߘߌ߬ߞߊ ߡߊߟߐ߬ߣߍ߲ ߊߟߌߝߊ߫ ߕߎ߬ߙߋ߫ ߟߊ߫߸ ߦߟߍ߬ߡߊ߲ ߘߏ߲߭ ߘߊߡߌ߬ߣߊ߬ ߘߊ߫ ߊߟߌߝߊ߫ ߟߊ߫ ߞߏ ߟߎ߬ ߘߐ߫߸ ߤߊ߲߯ ߊ߬ ߣߊ߬ ߘߊ߫ ߛߌ߬ߓߏ߬ ߡߊߛߌߟߊ߲ߣߍ߲ ߘߏ߫ ߞߍ߫ ߟߏ߲ ߘߏ߫ ߘߐ߫߸ ߊ߬ ߝߐ߫ ߘߴߊ߬ ߢߍ߫ ߏ߬ ߝߊ߬ߛߊߙߌ ߟߋ߬ ߘߐ߫ ߞߴߊ߬ ߞߍߕߐ߫ ߘߟߊߝߊ߯ ߘߋ߲߫ ߛߐ߬ߘߐ߲߬ ߠߊ߫ ߞߏ߫ ߘߎߢߊ߫ ߓߊ߲߫߸ ߖߡߊ߬ߣߊ߬ ߓߊ߲߫߸ ߘߋ߲ ߏ߬ ߕߐ߮ ߦߋ߫ ߝߐ߫ ߟߊ߫ ߘߐ߬ߝߐ ߘߐ߫: ߊ߬ ߓߊ߲߫ ߘߊ߫ ߞߵߊ߬ ߟߴߊ߬ ߞߊ߲߬ ߞߏ߫ ߣߌ߬ߛߌ߫ ߗߍ߬ߡߍ߫ ߟߋ߬ ߦߴߊ߬ ߛߘߊߞߊ ߘߌ߫; ߊߟߌߝߊ߫ ߓߊ߬ߟߌ ߡߍ߲ ߞߍ߫ ߘߊ߫ ߞߏ߫ ߣߛߌ߬ ߝߌ߬ߟߊ߬ ߛߐ߲߬ߞߐ߬ ߕߍ߫ ߡߐ߱ ߡߍ߲ ߓߟߏ߫߸ ߏ߬ ߞߍߕߐ߫ ߦߋ߫ ߣߛߌ߬ ߗߡߍ߬ ߛߘߊߞߊ ߓߐ߫ ߟߊ߫ ߘߌ߬؟، ߡߏߙߌߞߍ ߞߵߊ߬ ߝߴߊ߬ ߢߍ߫ ߞߴߊ߬ ߛߙߊ߫ ߞߋߟߋ߲߫ ߛߊ߲߬ ߣߌ߬ߛߌ߫ ߝߊ߰ߣߍ߲ ߞߋ߬ߟߋ߲߬ߞߋ߬ߟߋ߲߬ߠߊ ߘߐ߫ ߞߵߏ߬ ߣߌ߬߸ ߒ߬ߓߊ߬ ߏ߬ ߟߋ ߞߊ߬ ߊߟߌߝߊ߫ ߟߊߘߏ߲߬ ߥߊ߬ߦߌ߬ߦߊ ߘߐ߫: ߊ߬ ߓߊ߲߫ ߘߊ߫ ߞߵߊ߬ ߟߴߊ߬ ߞߊ߲߬ ߞߏ߫ ߘߋ߲ ߣߌ߲߬ ߛߐ߬ߘߐ߲ ߓߍ߲߬ߕߐ߫ ߦߋ߫ ߖߊ߲߬ߖߏ߲߬ ߓߟߋߓߟߋ ߘߏ߫ ߟߋ߬ ߡߊ߬.
ߡߌߣߊߕߊ߬ ߓߊ߲߬ߘߊ߬ߣߍ߲ ߕߏ߫ ߘߊ߫ ߛߋߞߎ߬ ߕߎ߬ߙߋ ߟߊ߫߸ ߏ߬ ߓߍ߲߬ ߘߊ߫ ߛߊ߲ߞߊߙߊ߲߫ ߘߏ߲߬ߛߏ ߟߎ߬ ߞߍ ߡߊ߬ ߞߊ߬ ߛߋ߲߬ߓߊ߬ ߘߋ߬ߣߍ߲ ߡߌ߬ߘߊ߬ ߞߊ߬ ߣߵߏ߬ ߘߌ߫ ߝߊߙߊ߲ߣߊ߫ ߞߏߡߊ߲ߘߊ߲ (ߞߏߡߊ߲ߘߊ߲߫ ߥߎߟߋ߲߫) ߡߊ߬ ߞߵߏ߬ ߞߴߊ߬ ߖߊ߲߬ߛߊ ߘߌ߫. ߖߊ߬ߡߊ ߜߘߌ߫ ߘߊ߫ ߞߊ߬ ߥߊ߫ ߏ߬ ߘߐߜߍ߫ ߦߌߟߊ߸ ߊߟߌߝߊ߫ ߝߣߊ߫ ߕߘߍ߬ ߘߊ߫ ߥߊߟߌ ߏ߬ ߘߐ߫, ߊߟߌߝߊ߫ ߕߏ߫ ߘߊ߫ ߦߋ߲߬ ߠߋ߬߸ ߞߋߟߊ ߓߌ߬ߟߊ߬ ߘߴߊ߬ ߞߐ߫ ߞߏ߫ ߡߌߣߊߕߊ߬ ߝߊ߬ߘߌ߬ߞߊ ߓߘߴߊ߬ ߖߘߍ߬ ߡߊߛߐ߬ߘߐ߲߫ ߘߋ߲ߞߍ߫ ߞߎߘߎ߲ߓߊ߫ ߟߊ߫߸ ߏ߬ ߞߍ ߊߟߌߝߊ߫ ߕߎߙߋ߫ ߦߟߌ ߓߌ߬ߟߊ߬ ߘߊ߫ ߞߙߊ߬ߡߐ߰ߞߍ ߟߊ߫ ߞߎߡߊ ߘߐ߫ ߞߵߊ߬ ߞߎ߲߭ ߘߐߘߐ߲߬ ߏ߬ ߞߊ߲߬. ߏ߬ ߟߋ ߡߊ߬߸ ߊߟߌߝߊ߫ ߞߵߊ߬ ߡߙߌ߫ ߞߴߊ߬ ߦߋ߫ ߘߋ߲ ߣߌ߲߬ ߕߐ߯ߟߊ߫ ߟߊ߫ ߞߙߊ߬ߡߐ߰ ߛߋߞߎߓߊ ߟߋ߬ ߟߊ߫߸ ߏ߬ ߡߍ߲ ߕߘߍ߬ ߦߋ߫ ߡߊ߲߬ߘߋ߲߫ ߥߊߟߖߌ߫ ߟߊߡߌ߬ߘߊ߬ߣߍ߲ ߣߴߊ߬ ߡߊߟߐ߲ߣߍ߲ ߘߴߏ߬ ߕߎ߬ߡߊ ߟߊ߫߸ ߏ߬ ߟߋ ߞߍ߫ ߘߴߊ߬ ߕߐ߮ ߘߌ ߘߴߏ߬ ߡߊ߬ ߘߏߦߌ߲߫.
ߞߊ߬ߙߊ߲
ߛߋߞߎ߬ ߛߐ߰ ߘߊ߫ ߞߎ߬ߙߊ߬ߣߊ ߞߊ߬ߙߊ߲߬ (ߘߋ߬ߞߋ߫) ߠߋ߬ ߡߊ߬ ߘߎ߰ߡߊ߬ ߞߊߙߊ߲ߕߊ ߟߊ߫. ߊ߬ ߞߵߊ߬ ߟߊ߫ ߝߊ߬ߙߊ߲߬ߛߌ߬ߞߊ߲ ߞߊ߬ߙߊ߲ ߞߎ߲߬ߝߟߐ (ߞߊ߬ߙߊ߲߬ߓߏ߲ ߄ ߝߟߐ) ߞߍ߫ ߝߊߙߊ߲ߣߊ߫ ߟߋ߬߸ ߞߊ߬ ߥߊ߫ ߛߊ߯ߘߊ߫ ߝߟߐ (ߕߐ߬ ߞߊ߬ߙߊ߲߬ߓߏ߲߫ ߂) ߞߎ߲߭ߝߊ߰ ߞߛߌ߬ߘߎ߯߸ ߞߊ߬ߦߌ߯ ߊ߬ ߦߋ߫ ߛߌ߬ߞߛߊߓߌ ߏ߬ ߟߎ߬ ߘߐ߫ ߕߎ߬ߡߊ ߡߍ߲ ߠߊ߫߸ ߊ߬ ߕߘߍ߬ ߕߍ߫ ߝߘߊ߬ߝߌ߲߬ߠߊ߫ ߡߞߊߘߊ߲ߓߊ߯ ߞߘߐ ߟߎ߬ ߘߐߕߐ߯ߛߌ ߘߐߘߌߦߊ߫ ߟߊ߫ ߡߐ߰ ߛߌ߫ ߝߍ߬ ߞߊ߬ߙߊ߲߬ߕߊ ߟߊ߫. ߊ߬ ߟߊ߫ ߞߟߌ߬ߘߎ߮ ߞߊ߬ߙߊ߲ ߕߎ߬ߡߊ ߟߊ߫߸ ߞߙߊ߬ߡߐ߰ߞߍ߬ ߖߊߡߊ߲ߣߍ߲ߓߊ ߘߏ߫ ߟߋ߬ ߕߘߍ߬ ߦߴߊ߬ ߞߙߊ߬ߡߐ߰ ߞߏ߫ «ߓߊߞߊ߬ߙߌ߫ ߡߊ߬ߙߋ߬ߜ߭ߊ߫»߸ ߊ߬ ߟߊ߫ ߞߏ ߜߟߍ߬ߡߊ߲߫ ߕߘߍ߬ ߦߴߏ߬ ߡߵߊ߬ ߟߊ߫ ߞߎ߲߬ߜߟߍ߬ߦߊ ߞߏߛߐ߲߬. ߛߋߞߎ߬ ߟߊ߫ ߤߊߞߟߌ߫ ߘߌߦߊ ߟߐ߲ߣߍ߲߫ ߕߘߍ߬ ߦߋ߫ ߦߋ߲߬ ߞߏߛߓߍ߫߸ ߏ߬ ߘߐ߫ ߛߊ߫ ߞߊ߬ ߛߌߟߊ ߕߍ߰ ߊ߬ ߢߍ߫ ߛߌߟߊ߫ ߛߐߘߐ߲ ߘߐ߫ ߞߊ߬ ߥߊ߫ ߥߟߌߦߊߡ ߔߐ߲ߕߌ߫߸ ߊ߬ߟߎ߫ ߞߊ߬ ߥߟߊ߬ߟߊ߬ߓߐ߫ ߞߍ߫ ߛߊ߬ߡߘߎ߬ߜߍ߫ ߘߊ߲ߕߌߢߍ ߣߴߊ߬ ߕߐ߯ߕߌߢߍ ߣߴߊ߬ ߘߐߕߐ߯ߛߌ ߟߋ߬ ߘߌ߫߸ ߛߋߞߎ߬ ߝߣߊ߫ ߞߵߏ߬ ߟߋ ߦߋ߫ ߞߊ߬ ߓߐ߫ ߞߊ߬ߙߊ߲߬ߓߏ߲ ߞߣߐ߫ ߞߊ߬ ߥߴߊ߬ ߛߌ߰ ߞߣߍߡߊ߬: ߡߊ߬ߙߋ߬ߞߊ ߥߘߴߊ߬ ߢߌ߬ߣߌ߲߬ߞߴߊ߬ ߓߊ߲߬ ߞߎ߲ ߡߊ߬ ߡߍ߲ߞߍ߬߸ ߊ߬ ߞߵߏ߬ ߖߋ߬ߓߌ߫ ߟߋ߬ ߞߏ߫: «ߒ ߕߍ߫ ߞߣߐ߬ ߛߎ߬ ߕߊ߬ ߞߊ߲߬ ߝߐ߫ ߘߐ߫» (ߒ ߕߍ߫ ߞߣߐ߬ߝߟߌ߬ ߞߊ߲߬ ߝߐ߫ ߘߐ߫); ߏ߬ ߟߋ ߞߍ߫ ߘߴߊ߬ ߟߊ߫ ߛߙߋߓߍ ߖߐ߲ߝߐ߲ ߛߊߓߎ߫ ߘߌ߫.
ߊ߬ ߞߴߊ߬ ߟߊ߫ ߞߊ߬ߙߊ߲ ߞߍ߫ ߞߊ߬ߙߊ߲߬ߘߊ ߗ߭ߋߐߙߑߗ߭ ߔߏߊߙߍߕ ߟߋ߬ ߟߊ߫ ߞߐߣߊߞߙߌ߫߸ ߊ߬ ߘߋߣߍ߲ߕߐ ߟߊߓߐ߫ ߘߊ߫ ߞߊ߬ߙߊ߲߬ߘߊ ߏ߬ ߟߴߊ߬ ߛߊ߲߬ ߁߅ ߡߊ߬߸ ߞߏ߫ ߊ߬ ߓߘߴߊ߬ ߡߊߝߏ߬ߦߌ߲߫ ߞߊ߬ ߓߍ߲߬ ߊ߬ߟߎ߬ ߟߊ߫ ߞߊ߬ߙߊ߲߬ߘߊ ߓߊߟߏ ߛߎ߯ߦߊ ߡߊ߬. ߊ߬ ߟߊߓߐ ߞߐ ߘߐ߫ ߞߊ߬ߙߊ߲߬ߘߊ ߟߊ߫߸ ߊ߬ ߞߴߊ߬ ߗߋ ߞߍ߫ ߞߝߊ߬ ߘߐߞߊߙߊ߲ ߘߌ߫߸ ߊ߬ ߡߊ߫ ߞߝߊ߬ ߛߌ߫ ߦߋ߫߸ ߣߴߊ߬ ߡߊ߫ ߡߍ߲ ߘߐߞߊ߬ߙߊ߲߫ ߏ߬ ߟߋ ߞߵߊ߬ ߞߏ߲߬ߓߏ߬ߦߴߊ߬ ߛߋ߲߬ߘߐ߫. ߏ߬ ߥߊ߯ߕߌ ߟߊ߫߸ ߊ߬ ߣߐ߬ ߘߌ߫ ߞߍ߫ ߝߘߏ߬ߓߊ߬ߞߊ߲ߞߋ ߥߘߋ߬ߥߘߋ߬ߟߌ߬ߟߊ߫ ߞߊߙߟ ߡߊߙߑߞߛ ߣߌ߫ ߟߋ߬ߣߌ߲ߣ ߠߎ߫ ߟߊ߫ ߟߍ߯ߙߊ ߟߎ߬ ߞߊ߬ߙߊ߲߬ ߠߊ߫߸ ߊ߬ ߣߌ߫ ߞߝߊ߬ ߛߌ߬ߦߊ߬ߡߊ߲߫ ߜߘߍ߫ ߟߎ߫߸ ߦߏ߫ ߖߘߍ߬ ߞߊ߬ߙߊ߲߬ߠߊ ߕߐ߭ ߟߎ߬ ߦߋ߫ ߢߊ ߡߍ߲ ߡߊ߬.
ߏ߬ ߟߋ ߡߊ߬߸ ߛߋߞߎ߬ ߕߎ߬ߙߋ ߦߟߍ߬ߣߍ߲ ߝߊ߲߬ߞߊ ߞߎ߲߬ߠߊ߫߸ ߏ߬ ߞߵߊ߬ ߕߘߍ߬ ߓߊߞߊ߬ߙߌ߫ ߡߊ߬ߙߋ߬ߞߊ ߓߘߊ߫ ߗߋ ߓߌ߬ߟߊ߫ ߞߊ߬ ߥߊ߫ ߟߊ߬ߣߡߐ߬ߟߌ ߟߊ߫. ߏ߬ ߟߏ߲ ߞߊ߬ߠߊ߫ ߊ߬ ߕߘߍ߬ ߦߋ߫ ߘߊߓߏߟߊ߫ ߡߙߊ ߟߋ߬ ߘߐ߫ ߓߛߌߞߙߌߡߊ߫ ߡߙߊ߬ߘߊ߰ߘߎ߯ߟߊ ߘߐ߫߸ ߛߋ߫ ߛߌ߫ ߕߎ߲߬ ߕߴߊ߬ ߢߍ߫ ߏ߬ ߟߏ߲, ߛߋߞߎ߬ ߞߵߊ߬ ߟߊ߫ ߡߐ߰ߓߊ߬ߦߊ ߦߌ߬ߘߊ ߞߴߊ߬ ߟߊߞߐߛߊ߬ߦߌ ߟߋ߬ ߘߌ߫ ߗߋߘߊߕߌ߯ߦߊ ߘߐ߫: ߞߊ߬ ߓߊ߲߫ ߞߵߊ߬ ߕߐ߯ߦߊ߫ ߞߵߊ߬ ߞߍ߫ ߓߛߌߞߙߌߡߊ߫ ߡߙߊ߬ߓߊ ߘߌ߫߸ ߞߊ߬ ߞߊߙߏ߫ ߛߊ߬ߓߊ߫ ߛߊ߬ߙߊ ߟߊ߫ ߏ߬ ߞߊ߲߬.
ߘߍ߲ߒߖߘߍߟߦߊ ߛߐ߬ߘߐ߲ ߢߍ
thumb| ߊߤߊߡߍߘ ߛߋߞߎ߬ ߕߎ߬ߙߋ ߁߉߅߈ ߠߊ߫ |alt=|left|380x380px ߊ߬ ߕߘߍ߬ ߦߋ߫ ߓߊ߯ߙߊ߫ ߟߊ߫ ߜߋߟߋ߲ߜߋߟߋ߲ ߣߌ߫ ߔߙߊߕߌ ߗߋߓߏ߲ ߠߋ߬ ߟߊ߫߸ ߞߏ߬ߣߌ߲߬ ߛߌߟߊ ߕߍ߰ ߘߴߊ߬ ߢߍ߫ ߞߏ߫ ߊ߬ ߞߣߊ߬ ߞߍ߫ ߢߍߡߐ߯ ߘߌ߫߸ ߊ߬ ߘߴߊ߬ ߖߘߍ߬ ߡߊߛߐ߬ߘߐ߲߬ ߡߍ߲ ߘߊߞߘߐ߫. ߊ߬ ߕߘߍ߬ ߦߋ߫ ߓߊ߯ߙߟߊ߫ ߜߊ߲߯ߛߊ߲ ߠߋ߬ ߘߌ߫ ߗߋߓߏ߲ ߞߣߐ߫ ߦߋ߲߬߸ ߊ߬ ߞߴߊ߬ ߕߏ߫ ߦߋ߲߬ ߠߋ߬ ߞߊ߬ ߞߍ߫ ߗߋߓߏ߲ ߕߐ߰ߕߐ߰ߟߌ߬ߟߊ ߘߌ߫߸ ߊ߬ ߞߍ߫ ߘߊ߫ ߕߎ߬ߡߊ ߏ߬ ߟߊ߫ ߖߌ߬ߣߍ߬ ߝߏߣߌ߲ߞߋ߫ ߥߟߌ߬ߕߐ߬ߟߊ ߟߎ߬ ߖߌ߱ ߟߋ߬ ߘߌ߫. ߊ߬ ߞߍ߫ ߘߊ߫ ߗߋߓߏ߲ ߓߊ߯ߙߟߊ ߟߎ߬ ߟߊ߫ ߕߐ߰ߕߐ߰ߟߌ ߞߟߊ߬ߕߌ߮ ߘߌ߫ ߁߉߄߅ ߟߊ߫. ߊ߬ ߣߊ߬ ߘߊ߫ ߕߍ߬ߘߍ߫ ߖߌ߬ߣߍ߬ ߊߝߙߌߞߌ߬ ߓߍ߯ߦߊ ߟߊ߬ߘߍ (ߊ.ߓ.ߟ) ߞߙߎߞߊ ߜߘߌ ߛߌ߱ ߘߐ߫߸ ߏ߬ ߡߍ߲ ߧߋ߫ ߊߝߙߌߞߌ߬ ߓߍ߯ߦߊ ߟߊ߬ߘߍ ߓߏߟߏ߲ߝߘߊ ߘߏ߫ ߘߌ߫߸ ߏ߬ ߟߏ߲ ߞߊ߲ߠߊ߫ ߏ߬ ߟߎ߫ ߕߘߍ߬ ߦߋ߫ ߊߝߙߌߞߌ߬ ߟߊ߫ ߘߍ߲ߒߖߘߍߟߦߊ߫ ߢߌߣߌ߲ ߕߏ߰ߝߏ ߞߊ߲߬ ߊߝߙߌߞߌ߬. ߊ߬ ߞߊ߬ ߊߝߙߌߞߌ߬ ߝߘߊ߬ߝߌ߲߬ ߓߊ߯ߙߟߊ ߟߎ߬ ߟߊ߫ ߕߐ߰ߕߐ߰ߟߌ ߛߌ߲߬ߝߏ߲߬ߧߊ߫ ߁߉߅߇ ߟߊ߫߸ ߏ߬ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߟߴߊߝߙߌߞߌ߬ ߕߟߋ߬ߖߌ߰ ߕߐ߰ߕߐ߰ߟߌ߬ ߞߙߎߞߊ ߟߎ߬ ߓߍ߯ ߓߟߏߘߏ߲߬ߣߍ߲߬ߢߐ߲߰ߓߟߏ ߟߋ߬ ߘߌ߫. ߊ߬ ߓߊ߯ߙߊߢߐ߲߯ ߞߍ߲ߘߍ ߘߏ߫ ߟߋ߬ ߕߘߍ߬ ߦߋ߫ ߝߋߟߌߞߛ ߤߝߏߦߌ߫ ߓߎߥߊߢߍ߫ ߘߌ߫߸ ߏ߬ ߡߍ߲ ߣߊ߬ ߘߊ߫ ߞߍ߫ ߜߋ߲ߞߐ߰ߖߌ߬ߘߊ ߞߊ߲ߕߌ߮ ߘߌ߫ ߁߉߆߀ ߟߊ߫߸ ߞߊ߬ ߓߊ߲߫ ߞߊ߬ ߟߊߓߊ߲߫ ߊ߬ ߖߎ߯ߦߊ ߡߊ߬ ߞߐߟߊ߫. ߊ߬ ߛߎߘߊ߲߫ ߘߊ߫ ߖߌ߬ߣߍ߫ ߝߊ߬ߛߏ߬ ߜߙߊ ߞߎ߲߬ߠߊ߫ ߁߉߅߆ ߟߊ߫߸ ߊ߬ ߣߌ߫ ߞߊ߬ ߞߍ߫ ߞߐߣߊߞߙߌ߫ ߛߏߕߌ߮ ߘߌ߫ ߊߝߙߌߞߌ߬ ߓߍ߯ߦߊ ߟߊ߬ߘߍ ߛߘߊ߫ ߘߐ߫, ߊ߬ ߞߴߊ߬ ߕߏ߫ ߦߋ߲߬ ߠߋ߬ ߛߊ߫ ߞߊ߬ ߥߙߎߣߍߦߊ ߟߊ߫ ߟߊ߬ߛߌ߲߬ߢߊ ߘߐߕߐ߯ߛߌ ߘߊߡߌ߬ߣߊ߬. ߛߋߞߎ߬ ߕߎ߬ߙߋ߬ ߞߍߢߊ ߞߴߊ߬ ߝߊ߬ߛߏ ߟߊ߫ ߘߍ߲ߒߖߘߍߟߦߊ ߘߴߊ߬ ߡߊ߬ ߖߊ߯ߓߊ߫ ߞߟߍ߫ ߝߌߟߊߣߊ߲ ߓߊ߲ ߞߐ ߘߐ߫ ߝߊ߬ߙߊ߲߬ߛߌ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߊߜߊ߬ߣߊ߲ ߠߊ߫߸ ߊ߬ ߣߌ߫ ߍ߲ߘߏߛ߭ߌߣ ߞߟߍ ߓߊ߲ ߞߐ ߘߐ߫ ߊ߬ߟߎ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߕߏ߲ߓߏ߲ ߠߊ߫߸ ߊ߬ ߝߙߍ߬ ߜߘߍ߫ ߛߌ߫ ߕߎ߲߬ ߕߍ߫ ߝߊ߬ߙߊ߲߬ߛߌ߬ ߦߴߏ߬ ߞߐ߫ ߞߊ߬ ߥߙߎߣߍ ߟߎ߬ ߟߊߥߛߊ߬߸ ߊ߬ߟߎ߫ ߞߵߊ߬ ߘߐߞߕߌ߫ ߏ߬ ߟߋ ߘߐ߫ ߞߏ߫ ߞߊ߬ ߕߍߓߊ߯ߦߊ ߢߌߣߌ߲߫ ߖߌ߬ߣߍ߬ ߝߍ߬߸ ߊ߬ ߟߊ߫ ߕߏߟߌ ߟߊ߫ ߝߊ߬ߙߊ߲߬ߛߌ߬ ߟߊ߫ ߥߙߎߣߍߦߊ ߘߐ߫. ߝߊ߬ߙߊ߲߬ߛߌ߬ ߞߊ߲ߕߌ߮ ߛ߭ߊߙߟ ߘߋ߫-ߜ߭ߏߟ ߞߵߊ߬ ߛߋ߲߬ߝߊ߫ ߏ߬ ߟߋ ߘߐ߫ ߞߊ߬ ߣߊ߬ ߛߋ߫ ߖߌ߬ߣߍ߫ ߏ߬ ߟߋ ߘߊߘߐߖߊߥߏ ߞߊ߲ߡߊ߬߸ ߖߌ߬ߣߍ߬ߞߊ ߟߎ߬ ߞߵߊ߬ߟߎ߬ ߛߌ߲߬ߝߏ߲߬ߧߊ߫ ߏ߬ ߟߋ ߞߊ߲ߡߊ߬ ߦߏ߫ ߓߊ߯ߓߊ߮. ߏ߬ ߞߵߊ߬ ߕߘߍ߬ ߛߋߞߎ߬ ߕߎ߬ߙߋ߬ ߝߣߊ߫ ߓߘߴߊ߬ ߘߐߓߍ߲߬ ߝߘߊߟߌ ߞߊ߲ߡߊ߬. ߝߊ߬ߙߊ߲߬ߛߌ߫ ߞߊ߬ ߞߊ߲ߘߌ ߘߏ߫ ߛߌ߲߬ߝߏ߲߬ߧߊ߫ ߖߌ߬ߣߍ߬ ߁߉߅߈ ߠߊ߫߸ ߖߌ߬ߣߍ߬ ߟߊ߫ ߕߏߟߌ ߟߊ߫ ߝߊ߬ߙߊ߲߬ߛߌ߬ ߟߊ߫ ߥߙߎߣߍ ߟߎ߬ ߘߐ߫߸ ߏ߬ ߦߋ߫ (ߐ߲߬ߐ߲ߐ߲߫) ߘߌ߫߸ ߥߟߊ߫ ߘߍ߲ߒߖߘߍߟߦߊ߫ ߛߎߥߊ߲ߘߌ ߟߊ߫߸ ߏ߬ ߦߋ߫ (ߒߕߍ) ߘߌ߫،ߛߋߞߎ߬ ߕߎ߬ߙߋ߬ ߟߊ߫ ߖߌ߬ߣߍ߫ ߞߊ߬ (ߒߕߍ߫) ߟߋ߬ ߛߎߥߊ߲ߘߌ߫߸ ߟߊ߬ߝߙߍ ߦߴߏ߬ ߡߍ߲ ߞߐ߫߸ ߝߊ߬ߙߊ߲߬ߛߌ߫ ߞߊ߬ ߘߍ߲ߒߖߘߍߟߦߊ߫ ߏ߬ ߟߋ ߟߊߕߊ߬ߡߌ߲߬ ߖߌ߬ߣߍ߬ ߡߊ߬ ߞߏ߲ߓߌߕߌ߮ ߕߋ߬ߟߋ ߂ ߁߉߅߈ ߠߊ߫߸ ߛߋߞߎ߬ ߕߎ߬ߙߋ߫ ߞߍ߫ ߘߴߏ߬ ߡߍ߲ ߞߊ߲ߕߌ߮ ߘߌ߫. ߖߌ߬ߣߍ߬ ߞߋߟߋ߲߫ ߔߋ߫ ߟߋ߬ ߞߊ߬ ߘߍ߲ߒߖߘߍߟߦߊ ߖߏߣߊ ߛߎߥߊ߲ߘߌ߫߸ ߝߊ߬ߙߊ߲߬ߛߌ߬ ߟߊ߫ ߊߝߙߌߞߌ߬ ߝߘߊ߬ߝߌ߲߬ ߥߙߎߣߍ ߟߎ߬ ߘߐ߫߸ ߘߏ ߟߎ߬ ߝߣߊ߫ ߞߵߊ߬ߟߎ߬ ߟߊ߫ ߘߍ߲ߒߖߘߍߟߦߊ ߛߎߥߊ߲ߘߌ߫ ߛߊ߲߭ ߝߌ߬ߟߊ߫ ߕߊ߬ߺߡߌ߲ ߞߺߐ ߁߉߆߀ ߟߊ߫. ߏ߬ ߞߍ ߝߊ߬ߙߊ߲߬ߛߌ߬ ߞߊ߲ߕߌ߯ ߛ߭ߊߙߟ ߘߋ߫-ߜ߭ߏߟ ߡߐߣߍ߫ ߘߊ߫߸ ߊ߬ ߞߴߊ߬ ߟߐ߬ߒ߬ߞߋ߬ߟߊ ߘߌ߫ ߞߏ߫ ߝߊ߬ߙߊ߲߬ߛߌ߬ ߟߊ߫ ߗߋߘߊߕߌ߮ ߟߎ߬ ߣߌ߫ ߞߋ߬ߥߎ߬ߣߍ߲߬ߞߋߥߎ ߟߎ߬ ߓߍ߯ ߦߋ߫ ߓߐ߫ ߖߌ߬ߣߍ߬ ߌߞߘߐߞߘߐߣߌ߲߬߹ ߏ߬ ߟߋ ߞߍ߫ ߘߊ߫ ߕߙߎ߬ ߘߌ߫ ߞߊ߬ ߖߌ߬ߣߍ߬ ߟߊߣߐ߯. ߝߊ߬ߙߊ߲߬ߛߌ߫ ߞߵߊ߬ߟߎ߬ ߟߊ߫ ߘߐ߬ߛߙߋ ߟߎ߬ ߓߍ߯ ߕߊ߬ ߞߊ߬ ߓߐ߫ ߖߌ߬ߣߍ߬߸ ߊ߬ ߣߌ߫ ߘߐ߬ߛߙߋ ߛߎ߯-ߎ-ߛߎ߯ ߘߴߛߋ߫ ߖߌ߬ߣߍ߫ ߓߐ߫ ߟߴߊ߬ ߣߐ߭ ߘߐ߫߸ ߊ߬ ߣߴߊ߬ߟߎ߬ ߓߟߏߝߋ߲߫ ߞߟߏߡߊ ߕߊ߬ߕߊ ߟߎ߬ ߓߍ߯߹ ߡߍ߲ ߠߎ߬ ߡߊ߫ ߛߋ߫ ߥߊ߫ ߟߊ߫߸ ߊ߬ߟߎ߬ ߞߵߏ߬ ߟߎ߬ ߓߍ߯ ߟߊߖߌ߰ ߖߌ߬ߣߍ߫ ߘߎ߲߭ ߠߎ߬ ߘߐ߫. ߊ߬ ߣߌ߫ ߞߊ߬ ߔߙߎ ߞߍ߫ ߣߡߊ߬ߛߊ߬ߖߎ ߟߎ߬ ߣߌ߫ ߖߊ߬ߓߌ߬ߓߌ߬ߛߎ߲ ߠߎ߬ ߟߊ߫߸ ߞߵߏ߬ ߟߎ߬ ߓߍ߯ ߞߍ߫ ߦߏ߫ ߡߍߙߍ߲ ߛߎ߫ ߞߋߟߋ߲߫ ߛߌ߮.